title: খান-এ-সবুর

text: ৭ই জুন, ১৯৭১ সালে মুসলিম লীগ নেতা খান এ. সবুর ঢাকায় এক বিবৃতিতে শিক্ষা প্রতিষ্ঠান শুরুর আগে পাকিস্তানি পতাকা ও সঙ্গীত পরিবেশনের দাবি করেন।


title: খান-এ-সবুর

text:
২১সে মে, ১৯৭১ সালে খুলনায় প্রাক্তন কেন্দ্রীয় মন্ত্রী খান এ.সবুর, প্রাক্তন প্রাদেশিক মন্ত্রী এস.এম. আমজাদ হোসেন ও প্রাক্তন জাতীয় পরিষদ সদস্য এ.কে.এম. ইউসুফ এক যৌথ বিবৃতিতে বলেন, আমাদের সেনাবাহিনী আওয়ামী লীগের জাতীয় সংহতি বিরোধী কার্যকলাপ ব্যর্থ করে দিয়েছে। আমরা রাষ্ট্রদ্রোহীদের নির্মূলের কাজে নিয়োজিত পাকিস্তানি সেনাবাহিনীকে সহযোগিতা করার জন্য প্রদেশের জনসাধারণের প্রতি আহ্বান জানাই।
পাকিস্তানি দখলদার বাহিনীকে সহযোগিতা করার অপরাধে স্বাধীনতার পর ১৯৭২ সালে দালাল আইনে তিনি গ্রেফতার হন। বঙ্গবন্ধুর সরকার কর্তৃক সাধারণ ক্ষমা ঘোষণার ফলে তিনি মুক্তি পান। সবুর খান ১৯৭৬ সালে মুসলিম লীগকে পুনরুজ্জীবিত করেন এবং দলের সভাপতি নির্বাচিত হন। ১৯৭৯ সালে অনুষ্ঠিত সাধারণ নির্বাচনে খুলনার তিনটি আসন থেকে তিনি জাতীয় সংসদ সদস্য এবং মুসলিম লীগ সংসদীয় দলের নেতা নির্বাচিত হন। ১৯৮২ সালের ২৫ জানুয়ারি তিনি মৃত্যুবরণ করেন। চিরকুমার সবুর খান মৃত্যুর পূর্বে একটি কল্যাণ ট্রাস্ট গঠন করে তাঁর স্থাবর ও অস্থাবর সম্পত্তি দান করে যান।


title: টিম সাউদি

text: টিমোথি টিম গ্রান্ট সাউদি (; জন্ম: ১১ ডিসেম্বর, ১৯৮৮) নর্থল্যান্ড রিজিয়নের হোয়াঙ্গারেই এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড দলে তিনি মূলতঃ ডানহাতি ফাস্ট-মিডিয়াম বোলার হিসেবে আউটসুইং বোলিং করে থাকেন। তবে দলের প্রয়োজনে নিম্নসারির ব্যাটসম্যান হিসেবে বোলারদের উপর ব্যাপকভাবে চড়াও হয়ে ব্যাটিংও করে থাকেন টিম সাউদি।


title: টিম সাউদি

text: নিউজিল্যান্ডের অন্যতম সর্বকনিষ্ঠ ক্রিকেটার হিসেবে ১৯ বছর বয়সে ফেব্রুয়ারি, ২০০৮ সালে অভিষেক ঘটে সাউদির। বর্তমানে তিনি টুয়েন্টি২০ আন্তর্জাতিক, একদিনের আন্তর্জাতিক এবং টেস্ট – এ তিন ধরনের ক্রিকেট খেলাতেই সংশ্লিষ্ট আছেন। এর পরের মাসেই তিনি টেস্ট ক্রিকেটে অভিষিক্ত হন ইংল্যান্ডের বিরুদ্ধে। ঐ টেস্টে ৫ উইকেট সংগ্রহের পাশাপাশি দ্বিতীয় ইনিংসে ৪০ বলে ৭৭ রানও করেছেন তিনি। ২০১১ সালে অনুষ্ঠিত আইসিসি বিশ্বকাপে ১৭.৩৩ রান গড়ে ১৮ উইকেট সংগ্রহ করে প্রতিযোগিতায় তৃতীয় সর্বোচ্চ উইকেট শিকারী হয়েছিলেন।


title: টিম সাউদি

text: ঘরোয়া ক্রিকেটের স্টেট চ্যাম্পিয়নশীপে নর্দার্ন ডিস্ট্রিক্টস এবং হক কাপে নর্থল্যান্ডের পক্ষে খেলে থাকে সাউদি।


title: টিম সাউদি

text: টিম সাউদি নিউজিল্যান্ডের হোয়ানগারেই এলাকায় জন্মগ্রহণ করেন ও নর্থল্যান্ডে শৈশব কাটান। হোয়াঙ্গারেই বয়েজ হাইস্কুল এবং পরবর্তীতে কিংস কলেজে অধ্যয়ন করেন তিনি। পরিবারসহ তিনি হোয়াঙ্গারেই এলাকায় ভেড়ার খামার নিয়ে অবস্থান করছেন।


title: টিম সাউদি

text: ব্যক্তিগত জীবনে বিবাহিত সাউদি’র পরিবারে কুপার নামে এক পুত্র সন্তান ভূমিষ্ঠ হয়েছে ডিসেম্বর, ২০১২ সালে।


title: টিম সাউদি

text: সাউদি ডানহাতি মিডিয়াম ফাস্ট আউট-সুইং বোলিং করে থাকেন। আঠারো বছর বয়সে নর্দান ডিস্ট্রিক্টসের পক্ষ হয়ে ১৯ ফেব্রুয়ারি, ২০০৭ সালে প্রথম-শ্রেণীর ক্রিকেটে অভিষেক ঘটে টিম সাউদি’র। এরই মাঝে নিউজিল্যান্ড দলের পক্ষ হয়ে ২০০৬-২০০৯ মেয়াদকালে অনূর্ধ্ব-১৯ আইসিসি বিশ্বকাপ খেলেন।


title: টিম সাউদি

text: ২০০৬ সালে শ্রীলঙ্কায় অনুষ্ঠিত বিশ্বকাপে ৫ ফেব্রুয়ারি তারিখে বাংলাদেশের বিপক্ষে অভিষেক ঘটে। প্রতিযোগিতায় ৫ উইকেট ও ১১৩ রান করেছিলেন তিনি। কিন্তু নেপালের বিপক্ষে অনুষ্ঠিত প্লেট ফাইনালে তার দল হেরে যায়। তন্মধ্যে, ২০০৮ সালে মালয়েশিয়ায় অনুষ্ঠিত বিশ্বকাপে বোলিংয়ে অসম্ভব ক্রীড়ানৈপুণ্য প্রদর্শন করে প্লেয়ার অব দ্য টুর্নামেন্ট নির্বাচিত হয়েছিলেন তিনি। জিম্বাবুয়ের বিরুদ্ধে ৫/১১ লাভসহ ৫ খেলায় ১৭ উইকেট দখল করেন ৬.৬৪ রান গড়ে। প্রতি ওভারে তিনি রান দিয়েছেন মাত্র ২.৫২ রান। তারচেয়ে ১ খেলা বেশী খেলে ও ১ উইকেট বেশি নিয়েছিলেন দক্ষিণ আফ্রিকার ওয়েন পারনেল। কিন্তু বৃষ্টিবিঘ্নিত সেমি-ফাইনালে চ্যাম্পিয়ন ভারতের বিপক্ষে তার দল হারলেও তিনি ৪/২৯ নিয়েছিলেন।


title: টিম সাউদি

text: একমাসের মধ্যে সাউদি তার অভিষেক টেস্ট ম্যাচ খেলেন। তরুণদের নিয়ে গড়া ঐ টেস্ট দলে আরও ছিলেন মার্টিন গাপটিল, হামিশ বেনেট এবং কেন উইলিয়ামসন।


title: টিম সাউদি

text: কাইল মিলসের আঘাতজনিত অনুপস্থিতির কারণে ২২ মার্চ, ২০০৮ তারিখে নেপিয়ারে অনুষ্ঠিত তৃতীয় টেস্টে ইংল্যান্ড দলের বিরুদ্ধে অভিষিক্ত হন। এ সময় তার বয়স ছিল মাত্র ১৯ বছর ১০২ দিন; যা নিউজিল্যান্ডের ক্রিকেট ইতিহাসে সর্বকনিষ্ঠ ৭ম টেস্ট অভিষেকধারী খেলোয়াড়। প্রথমদিনেই তিনি মাইকেল ভন ও অ্যান্ড্রু স্ট্রসকে ব্যক্তিগত দ্বিতীয় ও তৃতীয় ওভারে আউট করেন। পরে কেভিন পিটারসেনেরও উইকেট দখল করেন। দ্বিতীয় দিন তিনি আরও দু’টি উইকেট লাভ করেন। এরফলে অভিষেকেই পাঁচ উইকেট লাভ করেন টিম সাউদি। এ ইনিংসে তার বোলিং বিশ্লেষণ দাড়ায় ৫/৫৫। এরপর দ্বিতীয় ইনিংসে ৫৫৩ রানের লক্ষ্যে খেলতে নেমে তিনি নিউজিল্যান্ডের দ্রুততম অর্ধ-শতক করেন মাত্র ২৯ বলে। তিনি ৪০ বলে অপরাজিত ৭৭* রান করেন; যাতে নয়টি ছয় ও চারটি চার ছিল। অভিষেকে মাত্র চারজন টেস্ট ক্রিকেটার – ওয়ালি হ্যামন্ড, নাথান অ্যাসলে, ম্যাথু হেইডেন এবং ওয়াসিম আকরাম ইনিংসে ছয় বা ততোধিক ছক্কা হাকিয়েছিলেন।


title: টিম সাউদি

text:
যুবদের ক্রিকেটে অংশগ্রহণ অবস্থায় নিউজিল্যান্ডের দল নির্বাচকমণ্ডলী ও কোচগণ সাউদির প্রতি ভীষণভাবে আকৃষ্ট ছিলেন। ২০০৭ সালে নিউজিল্যান্ড ক্রিকেট নির্বাচকমণ্ডলীর ম্যানেজার স্যার রিচার্ড হ্যাডলি’র ভাই ও জাতীয় বোলিং কোচ ডেল হ্যাডলি তাকে ভারতে পাঠান। ডেল হ্যাডলি পরবর্তীতে বলেছেন যে, ডেনিস লিলি যেমন উদীয়মান গ্লেন ম্যাকগ্রা’র প্রতিভা দেখেছেন; তিনিও তেমনি সাউদির প্রতিভায় মুগ্ধ হয়েছেন। অন্যদিকে রিচার্ড হ্যাডলিও ব্ল্যাক ক্যাপদের কোচ জন ব্রেসওয়েলের কানে সাউদি’র আসন্ন সফরকারী ইংল্যান্ড দলের বিপক্ষে রাখার জন্য বলে রেখেছেন।
৩০ জানুয়ারি, ২০০৮ তারিখে ইংল্যান্ড দলের বিপক্ষে দুইটি টি২০ আন্তর্জাতিকে অন্তর্ভুক্ত করা হয়।


title: টিম সাউদি

text: বাংলাদেশ, ভারত এবং শ্রীলঙ্কায় যৌথভাবে অনুষ্ঠিত ২০১১ সালের বিশ্বকাপ ক্রিকেটে শহীদ আফ্রিদি এবং জহির খানের পর সাউদি তৃতীয় সর্বোচ্চ উইকেট শিকারী ছিলেন। একমাত্র নিউজিল্যান্ডীয় এবং প্রতিযোগিতায় অংশগ্রহণকারী দলের সদস্য হিসেবে আইসিসি’র ঘোষিত দলের দ্বাদশ খেলোয়াড় ছিলেন তিনি। বিশ্বকাপে তার দল ১২জন বোলার ব্যবহার করলেও সাউদি এবং নাথান ম্যাককুলাম প্রত্যেকটি খেলাতেই বোলিং করেছিলেন। সেমি-ফাইনাল প্রত্যাশী পাকিস্তানের বিরুদ্ধে ৩/২৫ নিয়ে দলকে বিজয়ী করেন। পাকিস্তানের শীর্ষ পাঁচজন ব্যাটসম্যানের তিনজনই তার শিকার হন। নিউজিল্যান্ডের প্রত্যেকটি খেলাতেই তিনি উইকেট লাভ করেছিলেন। গ্রুপ পর্বে কেনিয়া, জিম্বাবুয়ে এবং শ্রীলঙ্কার বিপক্ষে ও প্রথম সেমি-ফাইনালে তিনটি করে উইকেট নেন। দলে সাবেক দক্ষিণ আফ্রিকান ফাস্ট বোলার অ্যালান ডোনাল্ড জানুয়ারি, ২০১১ থেকে বোলিং কোচ হিসেবে নিযুক্ত ছিলেন। সাউদি’র উত্তোরণ ও বিশ্বকাপের সফলতায় তার ভূমিকা ছিল বেশী। প্রতিযোগিতা শেষে সাউদিকে ডোনাল্ড বিশ্ব ক্রিকেটের অন্যতম সেরা সুইং বোলার হিসেবে মন্তব্য করেন।


title: টিম সাউদি

text: নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য সাউদি-সহ ১৫-সদস্যের চূড়ান্ত তালিকা প্রকাশ করে। ২০ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে ইংল্যান্ডের বিপক্ষে তৃতীয় খেলায় অংশগ্রহণ করে। তার অসামান্য বোলিং নৈপুণ্যে ৩৩.২ ওভারে ইংল্যান্ড দল মাত্র ১২৩ রানে গুটিয়ে যায় যা বিশ্বকাপের ইতিহাসে তাদের তৃতীয় সর্বনিম্ন সংগ্রহ। তিনি ৯ ওভারে ৩৩ রান দিয়ে ৭ উইকেট পান। স্বল্প রানকে তাড়া করতে গিয়ে ব্রেন্ডন ম্যাককুলামের ১৮ বলে অর্ধ-শতকের ন্যায় বিধ্বংসী ব্যাটিংয়ে নিউজিল্যান্ড মাত্র ১২.২ ওভারেই লক্ষ্যে পৌঁছে ও ৮ উইকেটের সহজ জয় পায়। তার এ বোলিং ক্রিকেট বিশ্বকাপের ইতিহাসে তৃতীয় সেরা পরিসংখ্যান। এছাড়াও, এ বোলিং নিউজিল্যান্ডের ক্রিকেটের ইতিহাসে সেরা ও বিশ্বকাপে নিউজিল্যান্ডীয় বোলারদের মধ্যে তৃতীয়বারের মতো ৫-উইকেট লাভ। ঐ খেলায় তিনি ম্যান অব দ্য ম্যাচের পুরস্কার পান।


title: কিন শি হুয়াং

text: কিন শি হুয়াং (ওয়েড-জাইলস: Ch'in Shih Huang; চীনা: ) (খ্রিস্টপূর্ব ২৫৯ - খ্রিস্টপূর্ব ২১০) ব্যক্তিগত নাম: জাও ঝেং (ওয়েড-জাইলস: ছাও চেং; ); ছিলেন "ওয়ারিং স্টেট পিরিয়ড" বা "যুদ্ধরত রাজ্য" সময়কার কিন রাজ্যের রাজা, যার রাজত্ব ছিল খ্রিষ্টপূর্ব ২৪৬ হতে খ্রিষ্টপূর্ব ২২১ পর্যন্ত। খ্রিষ্টপূর্ব ২২১ সালে তিনি একীভূত চীনের প্রথম সম্রাট হন। ২১০ খ্রিষ্টপূর্বাব্দে ৪৯ বছর বয়সে মৃত্যুর আগ পর্যন্ত তিনি ক্ষমতায় ছিলেন।


title: কিন শি হুয়াং

text: চীনকে একীভূত করে কিন নিজেকে প্রথম সম্রাট উপাধিতে ভূষিত করেন। চীনের দুই হাজার বছরের সাম্রাজিক শাসন তার হাত ধরেই সূচনা হয়, এ কারণে তিনি চৈনিক ইতিহাসে একজন কেন্দ্রীয় চরিত্র হয়ে আছেন। একীভূত চীনে তিনি তার উপদেষ্টা লি সাই এর সাহায্যে অনেকগুলো গুরুত্বপূর্ণ অর্থনৈতিক ও রাজনৈতিক সংস্কার সাধন করেন।


title: জোসেফিন বেকার

text: জোসেফিন বেকার (জুন ৩, ১৯০৬ - এপ্রিল ১২, ১৯৭৫) ছিলেন আমেরিকান বংশদ্ভুত ফ্রেন্স নৃত্যশিল্পী, সঙ্গীত শিল্পী ও অভিনেত্রী। তার আসল নাম ফ্রেদা জোসেফিন ম্যাকডোনাল্ড। তিনি ১৯০৬ সালে মিসৌরির সেন্ট লুইসে জন্মগ্রহন করেন ও ১৯৩৭ সালে ফ্রান্সের নাগরিকত্ব পান। ফ্র্যান্স ও ইংরেজি দুই ভাষাতেই অনর্গল কথা বলতে পারা বেকার আন্তর্জাতিক সংঙ্গীত ও রাজনৈতিক অঙ্গনে ছিলেন অন্যতম নারী। বিভিন্ন সময় তাকে কয়েকটি ডাকনাম প্রদান করা হয়েছিল। যেগুলোর মধ্যে “ব্রোঞ্জ ভেনাস”, “দ্য ব্ল্যাক পার্ল” ও “ক্রিউল দেবী”।


title: জোসেফিন বেকার

text: বেকার প্রথম আমেরিকান-আফ্রিকান অভিনেত্রী, যিনি মেজর মোশন পিকচারে অভিনয় করেন, জুজু (১৯৩৪) এবং আমেরিকা সেন্ট্রাল হলে অভিনয় করে বিশ্বব্যাপী খ্যাতি লাভ করেন। এছাড়াও তিনি দ্বিতীয় বিশ্বযুদ্ধের সময় ফ্র্যান্স রেসিস্টেন্সকে সহযোগিতা করে খ্যাতি লাভ করেন। এজন্য তাকে ফ্রান্স মিলিটারি সম্মান, “ক্রোইক্স ডি গ্যারি” প্রদান করা হয়। গন অধিকার আন্দোলনের সময় মার্টিন লুথার কিং জুনিয়র ১৯৬৮ সালে গুপ্তহত্যার শিকার হয়ে নিহত হওয়ার পর তাকে রাজা করেট্টা স্কট তাকে ব্যাক্তিগত ভাবে আন্দোলনে নেতৃত্ত দিতে বলেছিলেন।


title: জোসেফিন বেকার

text: বেকার ফ্রেদা জোসেফিন নাম নিয়ে সেন্ট লুইসে জন্মগ্রহন করেন। তার বাবার নাম ক্যারি ম্যাকডোনাল্ড। কিন্তু তার পিতার নাম নিয়ে বিতর্ক আছে কেউ কেউ মনে করে, এডি কারসন ছিলেন তার প্রকৃত পিতা। বেকারের পালিত পুত্র জেইন ক্লাউড বেকার এক জীবনীতে দাবি করেন,


title: জোসেফিন বেকার

text: ১৮৮৬ সালের দিকে বেকারের মা ও ক্যারি ছিলেন আরকানসাসের লিটল রকে বসবাস করা রিচার্ড ও এলভিরা ম্যাকডোল্ডেনের পরিবারের পালিত সন্তান। তারা দুজনেই ছিলেন, আফ্রিকান ও আমেরিকান বংশদ্ভুত দাস। আট বছর বয়সে বেকারকে একজন ইংরেজ মহিলার কাছে পাঠানো হয়। কিন্তু বেকার সেখান থেকে চলে যান কারণ, লন্ড্রিতে বেশি পরিমানে সাবান দেওয়ায় সেই মহিলা বেকারের হাত পুড়ে দেন। বেকার সেখান থেকে অন্য একটি মহিলার কাছে গিয়ে কাজ নেন।


title: জোসেফিন বেকার

text: বেকার ১২ বছর বয়সে স্কুল ত্যাগ করেন ও সেন্ট লুইসের বস্তিতে পথশিশু হয়ে বেরে উঠেন। তিনি বস্তির খুপরী ঘরে থাকতেন ও ডাস্টবিনে খাবার খুঁজতেন। স্ট্রিট ড্যান্সার হিসেবে নেচে তিনি সবার দৃষ্টি আকর্ষন করেন এবং ১৫ বছর বয়সে সেন্ট লুইস ভ্যাদিভেলী প্রদর্শনীতে নাচার জন্য নিয়ে যাওয়া হয়। এরপর সাংস্কৃতিক বিপ্লবের সময় তিনি নিউইর্কের দিকে চলে যান। সেখানে তিনি প্লেনটেশন ক্লাব ও কোরাস লাইনে নাচতেন। তিনি সাধারনত কোরাস লাইনের সর্বশেষ নর্তকী হিসেবে নাচতেন। এভাবে একসময় বেকার ভ্যাদীভ্যালীর কোরাস লাইনের সবচেয়ে দামী নর্তকী হয়ে উঠেন।


title: ২০১৩ ওয়েস্ট ইন্ডিজ ত্রি-দেশীয় সিরিজ

text: ২০১৩ ওয়েস্ট ইন্ডিজ ত্রি-দেশীয় সিরিজ () একটি একদিনের আন্তর্জাতিক ক্রিকেট প্রতিযোগিতা যা ওয়েস্ট ইন্ডিজে জুন এবং জুলাই মাসে ভারত, শ্রীলঙ্কা এবং স্বাগতিক ওয়েস্ট ইন্ডিজের মধ্যে অনুষ্ঠিত হয়। সম্প্রচার স্বত্ত্বের কারণে এ সিরিজের নামকরণ করা হয়েছে সেলকন মোবাইল কাপ। ডানহাতে আঘাতপ্রাপ্তির ফলে দ্বিতীয় খেলায় ভারতীয় অধিনায়ক মহেন্দ্র সিং ধোনি মাঠের বাইরে অবস্থান নেন ও তার পরিবর্তে দলে স্থান পান আম্বতি রায়ডু। বিরাট কোহলি অধিনায়কের দায়িত্বভার গ্রহণ করেন। অন্যদিকে ওয়েস্ট ইন্ডিজের অধিনায়ক ডোয়েন ব্র্যাভো’র পরিবর্তে অধিনায়কত্ব করেন কিরণ পোলার্ড।


title: প্রাচীন রোম

text: প্রাচীন রোম পৃথিবীর সমৃদ্ধতম প্রাচীন সভ্যতাগুলোর মধ্যে অন্যতম যা খ্রিষ্টপূর্ব ৮ম শতাব্দীর প্রথমভাগে ইতালীয় উপদ্বীপে সূচীত হয়। রোম শহরকে কেন্দ্র করে ভূমধ্যসাগরের তীর ধরে এই সভ্যতা বিকাশিত হতে থাকে, এবং কালক্রমে একটি প্রাচীন যুগের বৃহত্তম সাম্রাজ্যে পরিণত হয়।


title: প্রাচীন রোম

text: এই সভ্যতার স্থায়ীত্বকাল ছিল প্রায় বারো শতক এবং এ দীর্ঘ সময়ের পরিক্রমায় রোমান সভ্যতা একটি রাজতন্ত্র থেকে একটি সম্ভ্রান্ত প্রজাতন্ত্র এবং পর্যায়ক্রমে একটি একনায়কতন্ত্রী সাম্রাজ্যে পরিবর্তিত হয়। যুদ্ধ বিজয় এবং আত্তীকরণের মাধ্যমে এটি দক্ষিণ ইউরোপ, পশ্চিম ইউরোপ, এশিয়া মাইনর, উত্তর আফ্রিকা, উত্তর ইউরোপ এবং পূর্ব ইউরোপের একাংশকে এর শাসনাধীনে নিয়ে এসেছিল। রোম ভূমধ্যসাগরীয় অঞ্চলের সবচেয়ে প্রভাবশালী সাম্রাজ্য এবং প্রাচীন বিশ্বের সবচেয়ে ক্ষমতাশালী সাম্রাজ্যগুলোর একটি ছিল। এটিকে প্রায়ই প্রাচীন গ্রিস সাথে একত্রে "উচ্চমানের পুরাতাত্বিক নিদর্শনের" মধ্যে দলবদ্ধ করা হয় এবং এদুটি সভ্যতার সাথে অনুরূপ সংস্কৃতি ও সমাজ মিলে একত্রে গ্রেকো-রোমান বিশ্ব হিসাবে পরিচিত। নর্ডিক জাতি কর্তৃক রোমান সভ্যতা ধ্বংস করা হয়।


title: হেপাটাইটিস

text:
হেপাটাইটিস শব্দের অর্থ যকৃত-এর (লিভার) প্রদাহ (inflammation). সাধারণত বিভিন্ন ভাইরাস-এর মাধ্যমে হেপাটাইটিস হয়, যথা হেপাটাইটিস এ, হেপাটাইটিস বি, হেপাটাইটিস সি এবং হেপাটাইটিস ই .পানীয় জলে ভাইরাসের সংক্রমণ
হাসপাতালে ব‍্যবহৃত বিভিন্ন পরিত‍্যক্ত বা রোগীর ব‍্যবহৃত উপাদান দ্বারা সংক্রামিত


title: হেপাটাইটিস এ

text:
হেপাটাইটিস এ (পূর্বে সংক্রামক হেপাটাইটিস নামে পরিচিত ছিল) হল হেপাটাইটিস এ ভাইরাসের (HAV) কারণে হওয়া যকৃতের একটি তীব্র সংক্রামক রোগ। অনেক ক্ষেত্রেই খুব কম উপসর্গ থাকে, কিংবা কোনো উপসর্গই থাকে না, বিশেষতদের ছোটদের ক্ষেত্রে। যাদের মধ্যে উপসর্গ দেখা যায়, তাদের ক্ষেত্রে সংক্রমণ এবং উপসর্গের মধ্যে দুই থেকে ছয় সপ্তাহের ব্যবধান থাকে। যখন উপসর্গগুলো দেখা যায়, তখন সেগুলো সাধারণত আট সপ্তাহ স্থায়ী হয় এবং তার মধ্যে অন্তর্ভুক্ত থাকতে পারে: বমিভাব, বমি হওয়া, উদরাময়, হলুদ ত্বক, জ্বর এবং তলপেটে ব্যথা। প্রায় 10–15% মানুষের ক্ষেত্রে প্রাথমিক সংক্রমণের পরবর্তী ছয় মাস সময়কালে উপসর্গগুলো আবার ফিরে আসে। বিরল ক্ষেত্রে যকৃতের তীব্র বিকলতা ঘটতে পারে, তবে এটা সাধারণত প্রবীণ মানুষদের মধ্যে বেশি ঘটে।
এটা সাধারণত সংক্রামিত মল দ্বারা দূষিত খাবার বা পানি খাওয়া বা পান করার মাধ্যমে ছড়ায়। যথাযথভাবে রান্না করা হয় নি এমন শেলফিশ অপেক্ষাকৃত সাধারণ একটি উৎস। একজন সংক্রামিত ব্যক্তির সঙ্গে ঘনিষ্ঠ স্পর্শের মাধ্যমেও এটা ছড়াতে পারে। শিশুরা যখন সংক্রমণে আক্রান্ত হয় তখন প্রায়ই তাদের মধ্যে কোনো উপসর্গ না থাকলেও তাদের থেকে অন্যদের সংক্রমণ হতে পারে। একবার সংক্রমণ হওয়ার পরে একজন মানুষের মধ্যে তার অবশিষ্ট জীবনের জন্য রোগ প্রতিরোধের ক্ষমতা তৈরি হয়। রোগনির্ণয়ের জন্য রক্ত পরীক্ষার প্রয়োজন হয়, যেহেতু এর উপসর্গগুলো অন্যান্য অনেক রোগের উপসর্গগুলোর অনুরূপ। পাঁচটি পরিচিত হেপাটাইটিস ভাইরাসের মধ্যে এটি অন্যতম: এ, বি, সি, ডি, ও ই।
হেপাটাইটিস এ টিকা প্রতিরোধ করার জন্য কার্যকর। কিছু দেশে শিশুদের জন্য এবং আগে টিকা দেওয়া হয় নি এমন অধিকতর ঝুঁকিগ্রস্ত মানুষদের জন্য এটা নিয়মিতভাবে সুপারিশ করা হয়। এটা সারা জীবনের জন্য কার্যকর বলে মনে হয়। প্রতিরোধমূলক অন্যান্য পদক্ষেপের মধ্যে অন্তর্ভুক্ত হল হাত ধোওয়া এবং খাবারকে যথাযথভাবে রান্না করা। কোনো সুনির্দিষ্ট চিকিৎসা নেই, প্রয়োজন অনুযায়ী বমিভাব বা উদরাময়ের জন্য বিশ্রাম ও ওষুধের পরামর্শ দেওয়া হয়। সংক্রমণগুলো সাধারণত সম্পূর্ণরূপে সেরে যায় এবং যকৃতের রোগ অব্যাহত থাকে না। যকৃতের চরম বিকলতা ঘটলে, যকৃত প্রতিস্থাপনের সাহায্যে তার চিকিৎসা করা হয়।
বিশ্বব্যাপী প্রতি বছর প্রায় 1.5 মিলিয়ন উপসর্গযুক্ত ঘটনা ঘটে, এবং সম্ভবত সব মিলিয়ে কয়েক কোটি সংক্রমণ হয়। এটা বিশ্বের সেই সব অঞ্চলে বেশি সাধারণ যেখানে নিকাশী ব্যবস্থা ভাল নয় এবং পর্যাপ্ত নিরাপদ পানি নেই। উন্নয়নশীল বিশ্বে প্রায় 90% শিশু 10 বছর বয়সের মধ্যে সংক্রমণের শিকার হয়, আর তাই প্রাপ্তবয়স্ক হওয়ার আগেই তাদের মধ্যে রোগ প্রতিরোধের ক্ষমতা তৈরি হয়। মাঝারি উন্নত দেশগুলোতে এটা প্রায়ই মহামারী রূপে ঘটে, যেখানে শিশুরা ছোট বয়সে এর সংস্পর্শে আসে না এবং টিকা দেওয়ার প্রথা বহুল-প্রচলিত নয়। 2010 সালে তীব্র হেপাটাইটিস এ-র কারণে 102,000 মানুষের মৃত্যু হয়েছিল। ভাইরাসঘটিত হেপাটাইটিস সম্পর্কে সচেতনতা গড়ে তোলার জন্য প্রতি বছর 28 জুলাই তারিখে বিশ্ব হেপাটাইটিস দিবস অনুষ্ঠিত হয়।


title: হেপাটাইটিস ই

text: হেপাটাইটিস ই (Hepatitis E) এক প্রকারের সংক্রমণ যা প্রধানত যকৃৎকে (liver) ক্ষতিগ্রস্ত করে। হেপাটাইটিস ই ভাইরাস এই রোগ সৃষ্টি করে। এই রোগ মল-মুখ মাধ্যমে (feco-oral route) ছড়ায়। সাধারণত সংক্রামিত খাদ্য বা জল-এর মাধ্যমে এই রোগ এক ব্যক্তি থেকে অন্য ব্যক্তি-তে ছড়িয়ে পড়ে।


title: হাক্কানি নেটওয়ার্ক

text: হাক্কানি নেটওয়ার্ক পাকিস্তান ভিত্তিক আফগানিস্তানের একটি ইসলামী জঙ্গি সংগঠন। এরা আফগানিস্তান-পাকিস্তান সীমান্তে ন্যাটো বাহিনী ও আফগানিস্তান সরকারের সাথে যুদ্ধে লিপ্ত। এই সংগঠনের নেতা হলেন, জালালউদ্দিন হাক্কানি ও তার ছেলে সিরাজউদ্দিন হাক্কানি। আমেরিকা মনে করে এটি পাকিস্তানের ওয়াজিরিস্তানের উপজাতীয়দের একটি সশস্ত্র সংগঠন। ২০১২ সালের সেপ্টেম্বরে যুক্তরাষ্ট্র হাক্কানি নেটওয়ার্ককে সন্ত্রাসী সংগঠন হিসেবে তালিকাভুক্ত করে। হাক্কানি নেটওয়ার্ক তালেবানদের মদদপুষ্ট।


title: সেলযুক রাজবংশ

text: সেলযুক রাজবংশ ছিল একটি তুর্কী সুন্নী মুসলিম রাজবংশ যা কালক্রমে ফার্সি সংস্কৃতি গ্রহণ করে এবং মধ্যযুগের পশ্চিম ও মধ্য এশিয়ার তুর্কী-ফার্সি ঐতিহ্যে বিশাল অবদান রাখে। বিশাল সেলযুক সাম্রাজ্য এবং রুম সুলতানাত এই দুটিই সেলযুকেরা প্রতিষ্ঠা করে। এই সাম্রাজ্য তার সমৃদ্ধির সবোর্চ্চ শিখরে আনাতোলিয়া থেকে পারস্য পর্যন্ত বিস্তৃত ছিল এবং এটিই ছিল প্রথম ক্রুসেইডের অন্যতম লক্ষ্য।


title: আয়তন

text: আয়তন হল কোনো বস্তুর তিনটি মাত্রা দ্বারা সীমাবদ্ধ স্থানের একটি পরিমাপ। যেমন: কোনো তরল, গ্যাসীয়, কঠিন, প্লাজমা অথবা কোনো আকৃতি দ্বারা সীমাবদ্ধ বা অধিকৃত স্থান হলো এর আয়তন। এই পরিমাণটি একটি সংখ্যা দ্বারা নির্দেশিত হয় যার এসআই একক হল ঘনমিটার। যেকোনো ত্রিমাত্রিক জ্যামিতিক আকৃতিরই আয়তন আছে।


title: আয়তন

text: সরল জ্যামিতিক আকৃতির, যেমন: আয়তাকার ঘনবস্তু, গোলক, বেলন ইত্যাদির আয়তন সাধারণ গাণিতিক হিসাব থেকেই নির্ণয় সম্ভব। তবে অপেক্ষাকৃত জটিল আকৃতির আয়তন নির্ণয়ে ক্যালকুলাস ব্যবহারের প্রয়োজন হয়। এছাড়া অনিয়মিত আকৃতির কঠিন বস্তুর আয়তন আর্কিমিডিসের সুত্র ব্যবহার করে নির্ণয় করা যায়।


title: অ্যানা চ্যাপম্যান

text: অ্যানা চ্যাপম্যান, (; জন্মঃ অ্যানা ভাসিল’ইভনা কাসচাইএঙ্কো ; ২৩ ফেব্রুয়ারি, ১৯৮২) যুক্তরাষ্ট্রে গ্রেপ্তার হওয়া রাশিয়ার একজন গুপ্তচর যিনি যুক্তরাষ্ট্রের নিউইয়র্কে বসবাস করতেন। ২৭ জুন, ২০১০ সালে নিউইয়র্ক সিটির ম্যানহাটান থেকে অন্য আরো নয়জনের সাথে তাকে গেফতার করা হয়, অবৈধভাবে রাশিয়ান ফেডারেসন’স এক্সটারনাল ইন্টেলিজেন্স এর হয়ে যুক্তরাষ্ট্রের বিরুদ্ধে গুপ্তচরাবৃত্তি করার জন্য। বিচারে অ্যানাকে যুক্তরাষ্ট্রে বসবাস করে প্রধান বিচারপতিকে না জানিয়ে বিদেশী সংস্থার হয়ে গুপ্তচরাবৃত্তির অভিযোগে অভিযুক্ত করা হয়। ২০১০ সালের ৮ জুলাই যুক্তরাষ্ট্র ও রাশিয়ার বন্দি বিনিময় চুক্তির অওতায় যুক্তরাষ্ট্র অ্যানাসহ বাকী নয়জনকে রাশিয়ায় ফেরত পাঠায় এবং রাশিয়া তাদের হাতে বন্দি থাকা চার মার্কিন গোয়েন্দাকে যুক্তরাষ্ট্রে ফেরত পাঠায়।


title: অ্যানা চ্যাপম্যান

text: মার্কিন কর্তৃপক্ষের মতে, অ্যানা ভাসিল’ইভনা কাসচাইএঙ্কো ভলগোগ্রেদে জন্মগ্রহন করেন। তার পিতা ছিলেন কেনিয়ার নাইরোবীর সোভিয়েত দূতাবাসের একজন কর্মকর্তা। অ্যানার সাবেক ব্রিটিশ স্বামীর তথ্যানুসারে, অ্যানার বাবা ছিলেন কেজিবির একজন উচ্চপদস্থ কর্মকর্তা যদিও এটি গোপন ছিল। তিনি আরো বলেন, অ্যানা মস্কো বিশ্ববিদ্যালয় থেকে তার স্নাতোবত্তর ডিগ্রি অর্জন করেন। অন্যন্য সূত্রমতে অ্যানা রাশিয়ার পিপল’স বিশ্ববিদ্যালয় থেকে তার স্নাতোকত্তর সম্পন্ন করেন।


title: অ্যানা চ্যাপম্যান

text: চ্যাপম্যান ২০০৩ অথবা ২০০৪ সালে লন্ডনে চলে যান। সেখানে তিনি নেটজেন, বারক্লে ব্যাংক ও আরো অন্য কয়েকটি কম্পানিতে কাজ করতেন।


title: অ্যানা চ্যাপম্যান

text: ২০০১ সালে লন্ডনের ডকল্যান্ডের এক রোভ পার্টিতে অ্যানার সাথে অ্যালেক্স চ্যাপম্যানের সাক্ষাত হয় এর কিছুদিন পরই তারা মস্কোতে বিয়ে করেন। এর কারনে তিনি রাশিায়া-ব্রিটিশ দৈত্ব নাগরিকত্ব পান এবং সেই সাথে একটি ব্রিটিশ পাসপোর্ট। এরপর অ্যানা নিউইয়র্কে গ্রেফতার হওয়ার পর অ্যালেক্স মিডিয়া ব্যক্তিত্ত ম্যাক্স ক্লিফোর্ড কে বিয়ে করেন এবং দৈনিক টেলিগ্রাফ পত্রিকার কাছে তার গল্প বিক্রি করেন।


title: অ্যানা চ্যাপম্যান

text: নিউইয়র্কে তিনি ২০ এক্সচেঞ্জ প্লেসে থাকতেন, যেটা ম্যানহাটনের কাছে উয়ালস্ট্রিট থেকে এক ব্লক দূরে অবস্থিত। অ্যানার লিংকডিন প্রোফাইলমতে, তিনি প্রোপার্টি ফাইন্ডার এরএলসি. নামক এক কম্পানির সিইও ছিলেন। যে কম্পানিটি ওয়েবসাইটের মাধ্যমে রিয়ের এস্টেটের ব্যবসা করত। অ্যালেক্স বলেন, অ্যানা তাকে বলেছিল এই কম্পানিটি প্রথম কয়েক বছর লোকসানের মধ্যে পরেছিল এবং তারপর হঠাৎ ২০০৯ সালের দিকে এই কম্পানিতে ৫০ জনের অধিক লোক যোগ দেন এবং তাদের ব্যবসা বাড়তে থাকে।


title: অ্যানা চ্যাপম্যান

text: তার সাথে নিউইয়র্কের এক রেস্তোরার মালিক মিচ্যাল বিটানের কয়েকবার দেখা করার অভিযোগ রয়েছে। পরবর্তীতে অ্যানা তার যুক্তরাষ্ট্র জীবন সম্পর্কে চার্লস ডিকেন্সকে বলেন, “এটা ছিল সর্বশ্রেষ্ঠ সময়, এটা ছিল কঠিন সময়।”


title: অ্যানা চ্যাপম্যান

text: ২০১০ সালের ডিসেম্বরের শেষ দিকে অ্যানা রাশিয়ার ইয়ং গার্ডের জন সমাবেশে যোগ দেন। সংস্থার তথ্যমতে তিনি ইয়ং গার্ডের উপদেষ্টার দায়িত্ব গ্রহণ করেন। ২০১১ সালের ২১ ফেব্রুয়ারি , চ্যাপম্যান রাশিয়ার একটি সপ্তাহিক টেলিভিশন অনুষ্ঠান উপস্থাপনা করা শুরু করেন যার নাম ছিলসিক্রেট অফ দ্য ওয়ার্ল্ড ফর আরইএন টিভি। ২০১১ সালের জুনে তিনি “ভেনচর বিজনেস নিউজ” নামে একটি ম্যাগাজিনের সম্পাদিকার দায়িত্ব পেয়েছিলেন।


title: লিউ হুলান

text: লিউ হুলান (刘胡兰, ১৯৩২-১৯৪৭) চীনের সিভিল যুদ্ধ চলাকালে কমিউনিস্ট পার্টির একজন গুপ্তচর ছিলেন। এই যুদ্ধ “কমিনটাঙ্গ” ও কমিউনিস্ট পার্টির মধ্যে চলছিল। ১৯৩২ সালে লিউ হুলান শানসি প্রদেশের ওয়েনসুই জেলার ইউয়ুনচৌশি গ্রামে জন্মগ্রহণ করেন। ১৯৪৬ সালে তিনি চীনের কমিউনিস্ট পার্টিতে যোগদান করেন এবং এর পরপরই তিনি স্বাধীনতা আন্দোলনকারী একটি নারী সংগঠনে যোগ দেন। তিনি ইউয়ুনচৌশি গ্রামের সকলকে কমিউনিস্ট পার্টিকে সাহায্য করার জন্য উদ্ভূত করেছিলেন।


title: লিউ হুলান

text: তিনি যুদ্ধের সময় বিভিন্ন ধরনের কাজ করেছেন যেমন, কমিউনিস্ট পার্টির যোদ্ধাদের জন্য খাবার, গামবুট, পোশাক ও তথ্য আদান-প্রদান ইত্যাদি।


title: লিউ হুলান

text: ১৯৪৭ সালের ১২ জানুয়ারি কাউমিনটেং বাহিনী ইউয়ুনচৌশি গ্রামে অভিযান চালায়। সেখানে গ্রাম-প্রধান তার সাথে বিশ্বাসঘাতকতা করে লিউ হুলানকে ধরিয়ে দেন। তখন তার বয়স ছিল মাত্র ১৪ বছর। এরপর তাকে হত্যা করা হয়।


title: স্টিভ ডেভিস

text: স্টিফেন জেমস ডেভিস (; জন্ম: ৯ এপ্রিল, ১৯৫২) লন্ডনের হ্যামারস্মিথ এলাকায় জন্মগ্রহণকারী টেস্ট ক্রিকেট পরিচালনায় নিযুক্ত সাবেক অস্ট্রেলীয় আম্পায়ার। এপ্রিল, ২০০৮ সালে আইসিসি’র সেরা আম্পায়ার তালিকায় অন্তর্ভুক্ত হন স্টিভ ডেভিস।


title: স্টিভ ডেভিস

text: হোবার্টে অনুষ্ঠিত নিউজিল্যান্ড বনাম অস্ট্রেলিয়ার মধ্যকার প্রথম টেস্টের মাধ্যমে আন্তর্জাতিক ক্রিকেটে আম্পায়ার হিসেবে প্রবেশ করেন। ২৭ নভেম্বর-১ ডিসেম্বর, ১৯৯৭ তারিখে অনুষ্ঠিত বৃষ্টিবিঘ্নিত ঐ খেলায় দুই নিউজিল্যান্ডীয়ের দৃঢ়তায় অস্ট্রেলিয়ার নিশ্চিত বিজয়কে ড্রয়ে রূপান্তরিত হবার দৃশ্য মাঠে থেকে পর্যবেক্ষণ করেন তিনি। ২০০২ সাল থেকে টেস্ট ক্রিকেটসহ আন্তর্জাতিক ক্রিকেট কাউন্সিলের নিয়ন্ত্রণাধীন সহযোগী সদস্যদেশের খেলাও পরিচালনা করেছেন। ২২-২৬ নভেম্বর, ২০০১ তারিখে হোবার্টে অনুষ্ঠিত বৃষ্টিবিঘ্নিত নিউজিল্যান্ড-অস্ট্রেলিয়ার খেলা ড্র হয়। কিন্তু তিনি হাঁটুর আঘাতে মাঠ ছাড়তে বাধ্য হন ও স্থানীয় আম্পায়ার জন স্মিটন ২য় দিনে তাঁর স্থলাভিষিক্ত হন।


title: স্টিভ ডেভিস

text: ২০০৭ সালের ক্রিকেট বিশ্বকাপে ডেভিস তিনটি খেলা পরিচালনা করেন। এরপর ২০০৮ সালে আইসিসি’র সেরা আম্পায়ার তালিকায় তিনি অন্তর্ভুক্ত হন।


title: স্টিভ ডেভিস

text: ৩ মার্চ, ২০০৯ তারিখে পাকিস্তানের লাহোরে একদল সশস্ত্র বন্দুকধারী শ্রীলঙ্কা ক্রিকেট দলের উপর আক্রমণ চালায়। এতে খেলা পরিচালনাকারী কর্মকর্তা হিসেবে সাইমন টাওফেলসহ তিনিও আক্রান্ত হন। পরবর্তীতে সাইমন টাওফেল, ক্রিস ব্রডের সাথে তিনিও পাকিস্তানী নিরাপত্তারক্ষীদেরকে এ ঘটনার জন্য দোষারোপ করেন।


title: স্টিভ ডেভিস

text: ৯ মার্চ, ২০১১ তারিখে ডেভিস তাঁর শততম একদিনের আন্তর্জাতিক ক্রিকেট খেলা পরিচালনা করেন। ২০১১ সালের ক্রিকেট বিশ্বকাপের গ্রুপ পর্বে ভারত বনাম নেদারল্যান্ডসের মধ্যকার এ খেলাটি নয়াদিল্লির ফিরোজ শাহ কোটলা স্টেডিয়ামে অনুষ্ঠিত হয়েছিল। ২০১৫ সালের ক্রিকেট বিশ্বকাপ প্রতিযোগিতায় খেলা পরিচালনার জন্য ২০জন আম্পায়ারের একজন হিসেবে মনোনীত হন তিনি।


title: স্টিভ ডেভিস

text: মে, ২০১৫ সালে ইংল্যান্ড বনাম নিউজিল্যান্ডের মধ্যকার ওডিআই সিরিজ চলাকালে ২৫-বছরের বর্ণাঢ্যময় আম্পায়ার জীবনের সমাপ্তির ঘোষণা দেন। ১৭ জুন, ২০১৫ তারিখে নটিংহামের ট্রেন্ট ব্রিজে সফরকারী নিউজিল্যান্ডের বিপক্ষে ইংল্যান্ডের মধ্যকার খেলাটি ছিল তাঁর শেষ খেলা পরিচালনা করা।


title: স্টিভ ডেভিস

text: ১৬ সেপ্টেম্বর, ২০১৫ তারিখ পর্যন্ত স্টিভ ডেভিসের আন্তর্জাতিক ক্রিকেট খেলা পরিচালনার পরিসংখ্যান নিম্নরূপ:-


ইউনিফাইড এক্সটেনসিবল ফার্মওয়্যার ইন্টারফেস একটি বৈশিষ্ট্য যা অপারেটিং সিস্টেম ও প্ল্যাটফর্ম ফার্মওয়্যার এর মধ্যবর্তী সফটওয়্যার ইন্টারফেস হিসেবে কাজ করে। ইউইএফআই বায়োসকে প্রতিস্থাপন করার জন্য তৈরি হয়েছে।


title: ইউনিফাইড এক্সটেনসিবল ফার্মওয়্যার ইন্টারফেস

text: ১৯৯০ এর দশকের মধ্যবর্তী সময়ে ইন্টেল-এইচপি ইটানিয়াম সিস্টেম তৈরির সময় এক্সটেনসিবল ফার্মওয়্যার ইন্টারফেস ধারণার উদ্ভব হয়। বৃহত্তর সার্ভার প্ল্যাটফর্মের জন্য বায়োসের সীমাবদ্ধতাসমূহ অগ্রহণযোগ্য ছিল।


title: জাগুয়ার ল্যান্ড রোভার

text: জাগুয়ার ল্যান্ড রোভার অটোমোটিভ পিএলসি একটি ব্রিটিশ অটোমোটিভ কোম্পানি। এর সদর দপ্তর যুক্তরাজ্যের কভেন্ট্রি। এটি টাটা মোটরসের সম্পূর্ণ অধিকৃত সাবসিডিয়ারি।


title: জাগুয়ার ল্যান্ড রোভার

text: জাগুয়ার কার ও ল্যান্ড রোভার প্রথম একত্রিত হয় ফোর্ড মোটর কোম্পানির অধীনে ২০০২ সালে। ফোর্ড বিএমডব্লিউ থেকে ১৯৮৯ সালে জাগুয়ার কার এবং ২০০০ সালে ল্যান্ড রোভার কিনে নেয়। ২০০৬ সালে ফোর্ড বিএমডব্লিউ থেকে রোভার ব্র্যান্ড এবং লোগো কিনে নেয় ৬ মিলিয়ন ইউরোর বিনিময়ে। ২০০৮ সালে টাটা মোটরস ফোর্ড থেকে জাগুয়ার এবং ল্যান্ড রোভার কিনে নেয়।


title: প্যারাশুট

text: প্যারাশ্যুট বায়ূমন্ডলের মধ্য দিয়ে বাধাহীন ভাবে পতনের সময় বাতাসের বাধাকে কাজে লাগিয়ে বস্তুর পতনের গতি কমাতে পারে। প্যারাশ্যুটকে সাধারণত বাতাসেই বস্তুর গতি ৭৫ শতাংশ কমিয়ে আনতে হয়। সাধারনভাবে প্যারাশ্যুট রেশম অথবা নাইলন দিয়ে তৈরী হয়। পরিস্থিতি বিবেচনায় বিভিন্ন ধরনের প্যারাশ্যুটে বিভিন্ন প্রকারের ভার দেওয়া যায় যেমন মানুষ, খাদ্য সামগ্রী, যন্ত্রপাতি, অস্ত্র ইত্যাদি।


title: প্যারাশুট

text: উড়োজাহাজ কিংবা অতি দ্রুতগতির গাড়ির গতি কমাতে এবং এবং খেয়া যানকে স্থিতিশীল অবস্থায় আনতে ড্রাগ শ্যুট ব্যবহার করা হয়


title: প্যারাশুট

text:
প্যারাশ্যুট শব্দটি ফেঞ্চ শব্দ “প্যারাসিট” থেকে এসেছে যা আবার গ্রিক শব্দ থেকে উৎপত্তি হয়েছে। প্যারা একটি গ্রীক শব্দ যার অর্থ দাঁড়ায় রক্ষা করা আর চ্যুট ফরাশি শব্দ যার অর্থ পতন। পরবর্তীতে এটি একটি ফরাশি শংকর শব্দরূপে প্রকাশ পায় যার অর্থ “পতন থেকে রক্ষা করা”।
পৃথিবীর সবচেয়ে প্রাচীন প্যারাশ্যুট তৈরীর চিন্তাভাবনার নিদর্শন পাওয়া যায় রেঁনেসা যুগে। প্যারাশ্যুটের সবচেয়ে প্রাচীন নকশা পাওয়া যায় ১৪৭০ সালের রেঁনেসা যুগের ইতালি থেকে প্রাপ্ত একটি হস্তলিপিতে। সেই নকশাতে দেখা যায় একজন মানুষ একটি কোনক আকৃতির যন্ত্রের সাহায্যে ঝুলে পতনের গতি কমাবার চেষ্টা করছে। একই জিনিষের উন্নততর নকশা পাওয়া যায় আরেকটি ছবিতে, যাতে দেখা যায় যে একজন মানুষ দুটি লাঠির সাহায্যে কাপড় বেঁধে বাতাসের বাধার সাহায্যে পতনের গতি কমানোর চেষ্টা করছে। যদিও সেই প্যারাশ্যুটের সারফেস বাতাসে বাধার সৃষ্টি করে তার ভরের বিরুদ্ধে পর্যাপ্ত গতি কমাতে পারার মত অত বড় ছিল না তবুও এই ছবিটি বলে দেয় তৎকালীন এই উন্নতিই প্যাশ্যুটের উন্নয়নে অবদান রেখেছিলো।


title: প্যারাশুট

text:
এর অল্প কিছুকাল পর বহু বিদ্যায় পান্ডিত্য অর্জনকারী ব্যক্তি
লিওনার্দো দা ভিঞ্চি তার বই কোডেক্স এটল্যান্টিকাসে প্যারাশ্যুটের একটি জটিল নকশা প্রনয়ন করেন। এই প্যারাশ্যুটটি বহনকারী ব্যক্তির ভর নিখুতভাবে বহন করতে সক্ষম ছিল। লিওনার্দোর আঁকা প্যারাশ্যুটটি একটি বর্গাকার কাঠের কাঠামোর উপর বসানো ছিলো যা প্যারাশ্যুটের কোনক আকৃতিকে পীরামিড আকৃতি দান করে। কিন্তু এটা জানা যায় না যে এই ইতালিয় আবিষ্কারক তার পূর্ববর্তী নকশাগুলি দেখে অনুপ্রানিত হয়েছিলেন কি না, তবে সম্ভবত তিনি তৎকালীন চিত্রকর ও উদ্ভাবকদের কাছ থেকে ধারনাটি পেয়েছিলেন। লিওনার্দোর পিরামিড নকশার কার্যকারিতা ২০০০ সালে একজন ব্রিটিশ, আড্রিয়ান নিকোলাস এবং ২০০৮ সালে আরো একজন ব্যক্তি সফলভাবে পরীক্ষা করতে সক্ষম হয়েছিলেন। প্রযুক্তি ইতিহাসবিদ লিন হোয়াইট এর মতে এই কোনক ও পিরামিড আকৃতির নকশাগুলো পূর্ব এশিইয়ায় ব্যবহৃত নকশাগুলোর চেয়ে অধিক সুন্দর ছিল।
লিয়োনার্দো দা ভিঞ্চির প্যারাশ্যুটের নকশাটি ক্রোয়েশিয়ান উদ্ভাবক ফুসটো ভারনাজিয়ো নিরিক্ষন করেন এবং নিজের একটি স্বতন্ত্র নকশা প্রণয়ন করেন। সেই ডিজাইনে তিনি ভিঞ্চির কোনক আকৃতিটি পরিবর্তন করে বর্গাকার আকৃতিটি রেখে দেন এবং সেই ফ্রেমের মধ্যে নৌকার পালের মত কাপড় জুড়ে দেন যেটা পড়ন্ত বস্তুর গতিবেগ কার্যকর ভাবে কমাতে সক্ষম হয়। পরবর্তীতে তার বই “মেশিন নোভা” তে অন্যান্য যন্ত্রের সাথে বর্তমান ডিজাইনের প্যারাশ্যুটের একটি নকশাও সংযুক্ত করেন। ধারণা করা হয় যে ১৬১৭ সালে ফুসটো ভারনাজিয়ো ভেনিসের সেন্ট মার্কস ক্যাম্পান্যাইল থেকে লাফ দিয়ে তার নিজের নকশার প্যারাশ্যুটটি পরীক্ষা করেন। এবং এই পরীক্ষনটির প্রায় তিরিশ বছর পরে ব্রিটিশ রয়েল সোসাইটির স্বচিব জন উইলকিন্স তার বই “Mathematical Magick or, the Wonders that may be Performed by Mechanical Geometry” এ ১৬১৭ সালের এই পরীক্ষনের কথা লিপিবদ্ধ করেন। যদিও জন উইলকিন্স তার বইয়ে তিনি প্যারাশ্যুটের কথা উল্লেখ না করে ওড়ার কথা উল্লেখ করেন। ফুসটো ভারনাজিয়ো এই পরীক্ষনে উলম্বভাবে অবতরন করতে সক্ষম হয়েছিলেন কি না কিংবা তার প্যারাশ্যুট নিয়ে এই জাতীয় পরীক্ষা নিরীক্ষা আর কেউ করেছে কি না তা জানা যায় না।


title: প্যারাশুট

text: আঠারোশ শতকের শেষের দিকে ফরাসি উদ্ভাবক লুইস সুবাস্টিয়ান লেনোরমান্ড প্যারাশ্যুটের আধুনিক নকশা প্রণয়ন করেন। তিনিই ১৭৮৩ সালে সর্বপ্রথম জনসম্মুক্ষে প্যারাশ্যুট নিয়ে লাফ দেন। এর আগে লেনোরমান্ড এর স্কেচ প্রনয়ন করেছিলেন।


title: প্যারাশুট

text: এর দুই বছন পরেই ১৭৮৫ সালে লেনোরমান্ড “প্যারা” এবং “শ্যুট” শব্দদুটি যুক্ত করে “প্যারাশ্যুট” শব্দটির উদ্ভাবন করেন। ফরাসি শব্দ “প্যারা” মানে “প্রতিরক্ষা” এবং “শ্যুট” শব্দের আর্থ পতন। শংকর শব্দ প্যারাশ্যুট এর পূর্ন অর্থ হল “পতনের বিরুদ্ধে প্রতিরক্ষা”


title: প্যারাশুট

text: ১৭৮৫ সালে জিয়েন পিয়েরি ব্লানচার্ড উষ্ণ বায়ূর বেলুনের বিকল্প হিসেবে এই প্যারাশ্যুটকে উপস্থাপন করেন। এই সময় পরীক্ষামূলক লাফের সময় ভর বা যাত্রী হিসেবে একটি কুকুরকে ব্যবহার করা হলেও ১৯৯৩ সালের পরে তিনি দাবি করেন যে তিনি নিজেও এই প্যারাশ্যুটটি পরীক্ষা করেছিলেন যদিও এই পরীক্ষা কেউ প্রত্যক্ষদর্শন করেন নি।উন্নতির ক্রমে প্যারাশ্যুট প্রতিনিয়ত আরো উন্নত হতে থাকে। প্রথম দিককার প্যারাশ্যুটগুলো মূলত কাঠের ফ্রেমে লিলেন দিয়ে বেঁধে তৈরী করা হত তবে পরবর্তীতে ওজন ও শক্তির কথা বিবেচনা করে রেশম দিয়ে তৈরী করা হয়।


title: প্যারাশুট

text: চার্লস ব্রডউইক ১৯০৬ সালে উষ্ম বায়ূর বেলুন থেকে ঝাপিয়ে পড়ে আধুনিক প্যারাশ্যুটের উন্নতি পরিষ্কারভাবে দেখিয়ে দেন। তার ওই প্রদর্শনের মূল আকর্ষন ছিল এই যে তিনি তার প্যারাশ্যুটটি একটি ছোট্ট ব্যাগের মধ্যে ভরে পিঠে চাপিয়েছিলেন। এবং প্যারাশ্যুটটি একটি স্থির লাইনের মাধ্যমে খোলা হয়েছিলো যা উষ্ম বায়ূর বেলুনের সাথে বাধা ছিল। ব্রডউইক যখন বেলুন থেকে লাফ দেন তখন স্থির লাইনে টান পরায় তার প্যারাশ্যুটটি খুলে যায় এবং তিনি সফলভাবে মাটিতে অবতরন করেন।


title: প্যারাশুট

text: ১৯১১ সালে একটি মানব আকৃতির ডামি পুতুলের সাহায্যে ফ্রান্সের প্যারিসের আইফেল টাওয়ারের উপর থেকে একটি আধুনিক প্যারাশ্যুটের এরেকটি সফল পরীক্ষন করা হয়। সেখানে ডামি পুতুলটির ওজন ছিল ৭৫ কেজি এবং প্যারাশ্যুটের ওজন ছিল ২১ কেজি। পুতুল এবং প্যারাশ্যুট সংযোগকারী তারের দৈর্ঘ্য ছিল প্রায় ৯ মিটার। পরিধানযোগ্য প্যারাশ্যুটের প্রথম সংস্করন পরীক্ষা করতে গিয়ে ১৯১২ সালের ৪ ফেব্রুরারী ফ্রেঞ্জ রেইচেল্ট মৃত্যুবরন করেন।


title: প্যারাশুট

text: প্যারাশুট অনেক যত্নসহকারে ভাঁজ এবং ব্যাগে ভরানো হয় যাতে এটি বিশ্বস্থতার সাথে খুলে যায়। যদি প্যারাশুট সঠিকভাবে ব্যাগে ভরানো না হয়, তখন এটি অকার্যকর হতে পারে যার ফলে প্যারাশুট সম্পূর্ণ বা আংশিকভাবে খুলতে ব্যার্থ হতে পারে। আমেরিকা বা অন্যান্য উন্নতদেশে জরুরী বা সংরক্ষিত প্যারাশুট রাখা হয় যা প্যারাশুট রিগারদের মাধ্যমে ব্যাগে ভরানো হয়। প্যারাশুট রিগাররা হল যথাযথ মানের উন্নত প্রশিক্ষন এবং প্রশংসাপত্র প্রাপ্ত ব্যক্তি। যেসব খেলোয়াড় স্ক্যাইড্রাইভ করেন তারা প্রত্যেকেই নিজের প্যারাশুট প্রাথমিক প্রধান প্যারাশুট ব্যাগে ভরানোর জন্য প্রশিক্ষন নিয়ে থাকেন।


title: বারতিৎসু

text: বারতিৎসু একটি সংকর মার্শাল আর্ট এবং আত্মরক্ষা পদ্ধতি যেটি ১৮৯৮-১৯০২ সালের দিকের সময়ে ইংল্যান্ডে উন্নতি লাভ করে। ১৯০১ সালে স্যার আর্থার কোনান ডয়েল, শার্লক হোমস রহস্য গল্পে লেখক ("বারিৎসু" হিসাবে) এটাকে অমরত্ব দান করে। ২০ শতকের অধিকাংশ জুড়ে সুপ্ত থাকলেও ২০০২ সাল থেকে এটি পুনরুজ্জীবিত হয়।


title: জো রুট

text: জোসেফ এডওয়ার্ড রুট (; জন্ম: ৩০ ডিসেম্বর, ১৯৯০) দক্ষিণ ইয়র্কশায়ারের শেফিল্ড এলাকার ডোরেতে জন্মগ্রহণকারী প্রথিতযশা ইংরেজ ক্রিকেটার। ইংল্যান্ড ক্রিকেট দলের পক্ষ হয়ে ডানহাতি ব্যাটসম্যান ও মাঝে মাঝে অফ-স্পিনারের ভূমিকায় অবতীর্ণ হন তিনি; যা সাবেক ইংল্যান্ড দলনেতা মাইকেল ভনের মাঝে দেখা যায়। লক্ষ্যণীয় যে, রুট ভনের ভক্ত ও তাকে অনুসরণ করেই ক্রিকেট খেলায় উজ্জ্বীবিত হয়েছেন তিনি। রুট ও ভন - উভয়েই শেফিল্ড কলেজিয়েট ক্রিকেট ক্লাবে খেলা শুরু করেছিলেন। অধিকাংশ সময়ই মাঝারিসারির ব্যাটসম্যান হিসেবে মাঠে নেমে থাকেন। প্রথম-শ্রেণীর কাউন্টি ক্রিকেটে ইয়র্কশায়ার কাউন্টি ক্রিকেট ক্লাবে খেলে থাকেন জো রুট। একসময় টেস্ট ক্রিকেট র‌্যাঙ্কিংয়ে তিনি বিশ্বের ১নং ব্যাটসম্যান ছিলেন।


title: জো রুট

text: রুটের ভাই বিলি এমসিসিতে তরুণ ক্রিকেটার হিসেবে খেলছেন। তিনি হেলেন ও ম্যাট দম্পতির জ্যেষ্ঠ সন্তান। তার দাদা জিওফ রুট অনেক বছর ইয়র্কশায়ার লীগে রথারহ্যাম ক্রিকেট ক্লাবের অধিনায়ক ছিলেন। কিন্তু জো তার বাবার পদাঙ্ক অনুসরণ করে শেফিল্ড কলেজিয়েট ক্রিকেট ক্লাবে যোগ দেন। সেখানে ইয়র্কশায়ারের তরুণ বয়সীদের কোচের নজর কাড়েন ও ১১ বছর বয়সে ইয়র্কশায়ার স্কুলস’ দলে খেলেন। নর্থ নটিংহ্যামশায়ারের ওয়ার্কসপ কলেজে অধ্যয়ন করে সেখানে থেকে ক্রিকেটের উপর বৃত্তি লাভ করেন। প্রথম মৌসুমেই তিনি দুই হাজারের অধিক রান করেন ৫০-এরও বেশি গড়ে। এরপর তিনি সর্বকনিষ্ঠ খেলোয়াড় হিসেবে ইয়র্কশায়ার ক্রিকেট একাডেমী থেকে ১৩ বছর বয়সে বৃত্তি লাভ করেন। ২০০৫ সালে ডেইলি টেলিগ্রাফের বানবুরি উৎসরে বৃত্তিপ্রাপক হন।


title: জো রুট

text: ২০১২-১৩ মৌসুমে ভারত সফরে রুট মনোনীত হন। নাগপুরে অনুষ্ঠিত ৪র্থ টেস্টের মাধ্যমে অভিষেক ঘটে তার। সাবেক ইংরেজ অল-রাউন্ডার পল কলিংউডের কাছ থেকে ৬৫৫তম খেলোয়াড় হিসেবে ক্যাপ নেন। ৬ নম্বরে ব্যাটিংয়ে নেমে ২২৯ বলের সাহায্যে ৭৩ রান করেন। কেভিন পিটারসনের সাথে তিনিও দলের সর্বোচ্চ রান সংগ্রহকারী হিসেবে দলের মোট রান সংখ্যাকে ৩৩০-এ নিয়ে যান। এরপর তিনি পিযুষ চাওলা’র হাতে কট এন্ড বোল্ড হন। দ্বিতীয় ইনিংসে অপরাজিত ২০ রান করে দলকে ড্রয়ের পথে নিয়ে যান যাতে দলের জয়ের জন্য ১৯৮৪-৮৫ মৌসুমের পর রেকর্ডসংখ্যক রান করতে হতো।


title: জো রুট

text: ২০ ডিসেম্বর, ২০১৪ তারিখে ২০১৫ সালের ক্রিকেট বিশ্বকাপে অংশগ্রহণের জন্য ইংল্যান্ড তাদের ১৫-সদস্যের চূড়ান্ত তালিকা প্রকাশ করে।


title: জো রুট

text: ১ মার্চ, ২০১৫ তারিখে ওয়েলিংটন ওয়েস্টপ্যাক স্টেডিয়াম অনুষ্ঠিত গ্রুপ পর্বের ৪র্থ খেলায় শ্রীলঙ্কা দলের বিপক্ষে ১০৮ বলে ১২১ রান করেন। এরফলে ডেভিড গাওয়ারকে পাশ কাটিয়ে বিশ্বকাপে সর্বকনিষ্ঠ ইংরেজ ক্রিকেটার হিসেবে সেঞ্চুরি করেন। এছাড়াও খেলায় তিনি তার সর্বোচ্চ সংগ্রহ করেন। কিন্তু, লাহিরু থিরিমানে (১৩৯*) ও কুমার সাঙ্গাকারার (১১৭*) নৈপুণ্যে তার দল ৯ উইকেটের ব্যবধানে শোচনীয়ভাবে পরাজিত হয়।


title: জো রুট

text: ২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে স্টিভ স্মিথ, কেন উইলিয়ামসন ও বিরাট কোহলি’র সাথে তাকেও অন্তর্ভূক্ত করেন।


title: রেচন

text: শক্তি এবং বৃদ্ধির প্রয়োজনে জীব (উদ্ভিদ এবং প্রাণী) খাদ্য গ্রহণ করে । খাদ্যদ্রব্যগুলোর পরিপাক এবং বিপাক এর কালে কিছু অপ্রয়োজনীয় পদার্থ সৃষ্টি করে । অপ্রয়োজনীয় এবং ক্ষতিকর বস্তুগুলো একটি বিশেষ প্রক্রিয়ায় দেহ থেকে নিষ্কাষিত হয় । প্রক্রিয়াটির নাম রেচন।


title: রেচন

text: নিঃসরণ বা বহিঃষ্করণ এবং রেচন এক নয় । নিঃসরণে বস্তুসমূহ কোষ নির্গত হওয়ার পর নির্দিষ্ট কাজ সম্পন্ন করে । রেচন প্রক্রিয়ায় নিষ্কাষিত বস্তুগুলোকে বলা হয় রেচন পদার্থ । রেচন প্রক্রিয়ায় অংশগ্রহণকারী অঙ্গগুলোকে বলা হয় রেচন অঙ্গ ।


title: রেচন

text: ভার্টেব্রেটা প্রজাতির প্রানীদের প্রধান রেচন অঙ্গ হল বৃক্ক, ফুসফুস , যকৃৎ এবং ত্বক ।


title: রেচন

text: এককোষী জীবসমূহে রেচন পদার্থসমূহ সরাসরি কোষের বাইরে নির্গত হয় ।


title: রেচন

text: জলজ প্রাণী সমূহ বর্জ্য পদার্থ হিসেবে সাধারনত অ্যামোনিয়া ত্যাগ করে । অ্যামোনিয়া উচ্চমাত্রায় দ্রবণীয় বলে পানিতে এটা দ্রবীভূত থাকে ।


title: রেচন

text: পাখিরা নাইট্রোজেনজাত বর্জ্য পদার্থ ইউরিক অ্যাসিড ত্যাগ করে ।


title: রেচন

text: ইনসেকটা পর্বের প্রাণীদের ম্যালপিজিয়ান নালিকা নামক রেচন অঙ্গ থাকে । ম্যালপিজিয়ান নালিকা রেচন পদার্থ সমূহ দেহের বাইরে ত্যাগ করে । কিছু রেচন পদার্থ মালপিজিয়ান নালিকায় আজীবনের জন্য সঞ্চিত থাকে ।


title: রেচন

text: প্রাণীদের তুলনায় উদ্ভিদের বিপাক ক্রিয়া ধীরগতিতে সম্পন্ন হয় এবং উদ্ভিদের নির্দিষ্ট রেচন অঙ্গ না থাকায় বর্জ্য পদার্থের নিষ্কাশন ও একটি ধীর প্রক্রিয়া ।


title: রেচন

text: সবুজ উদ্ভিদ এবং ক্লোরোফিলবিহীন উদ্ভিদ অন্ধকারে শ্বসন এর সময় বর্জ্য পদার্থ হিসেবে কার্বন ডাই অক্সাইড এবং পানি উৎপন্ন করে । কার্বন ডাই অক্সাইড দিনের বেলা সালোকসংশ্লেষণে ব্যবহৃত হয়ে যায়। সালোকসংশ্লেষণে উৎপন্ন অক্সিজেন স্টোমাটা, আন্তঃকোষীয় ছিদ্র ইত্যাদির মাধ্যমে বের করে দেওয়া হয় । উদ্ভিদের অতিরিক্ত পানি প্রস্বেদন এর মাধ্যমে বের করে দেওয়া হয় । গাছের ঝরে যাওয়া পাতাতেও কিছু রেচন পদার্থ সঞ্চিত থাকতে দেখা যায়।


title: ভিয়োলেট জাবো

text: ভিয়োলেট রিনি এলিজাবেথ বাশেল জাবো (২৬ জুন, ১৯২১ - ৫ ফেব্রুয়ারি, ১৯৪৫) ছিলেন দ্বিতীয় বিশ্বযুদ্ধের সময়কার ফ্রেন্স-ব্রিটিশ গুপ্তচর।


title: ভিয়োলেট জাবো

text: ভিয়োলেট জাবো ২৬ জুন, ১৯২১ সালে প্যারিসে জন্মগ্রহন করেন। তার বাবা ছিলেন একজন ব্রিটিশ ট্যাক্সি চালক এবং মা ছিলেন ফ্রেঞ্চ। প্রথম বিশ্বযুদ্ধের সময় তাদের দুজনের সাক্ষাত হয়েছিল। ভিয়োলেট তার বাবা মায়ের দ্বিতীয় সন্তান। এগারো বছর বয়সে তার পরিবার প্যারিস থেকে লন্ডনে চলে যায়। সেখানে তিনি ব্রিক্সটন সেকেন্ডারি বিদ্যালয়ে ভর্তি হন। চৌদ্দ বছর বয়সে ভিয়োলেট বিদ্যালয় ত্যাগ করেন এবং ব্রিক্সটনে একটি হেয়ার ড্রেসার সেন্টারে সহকারী হিসেবে কাজ নেন। এরপর তিনি অক্সফোর্ডের স্ট্রিট শাখায় তিনি ওয়েলওর্থের একটি ডিপার্টমেন্টের বিক্রয় সহকারী হিসেবে কাজ করেন।


title: ভিয়োলেট জাবো

text: ১৯৪০ সালে লন্ডনে তার সাথে হাঙ্গেরিয়ান বংশোদ্ভুত ফ্রাঞ্চ সেনাবাহিনীর অফিসার অ্যাতানি জাবোর সাথে সাক্ষাত হয়। অ্যাতানির সাথে ৪২ দিন প্রেম করার পর ১৯৪০ সালের ২১ আগস্ট তার বিয়ে করেন। বিয়ের সময় ভিয়োলেটের বয়স ছিল ১৯ বছর এবং অ্যাতানির বয়স ছিল ৩১ বছর। বিয়ের পরের বছরই অ্যাতানিকে উত্তর আফ্রিকা পাঠানো হয় “এল অ্যালাম্যাইনের” যুদ্ধে অংশ নেওয়ার জন্য। ৮ জুন, ১৯৪২ সালে তাদের একমাত্র কন্যা তানিয়ার জন্ম হয়। এর কিছুদিন পর অক্টোবর, ১৯৪২ সালে তার স্বামী অ্যাতানি “এল অ্যালাম্যাইনে” জার্মানিদের বিরুদ্ধে যুদ্ধে কাধেঁ চোট পেয়ে মৃত্যুবরণ করেন। অ্যাতানি মৃত্যুর আগে তার মেয়ে তানিয়াকে দেখে যেতে পারেননি। তার স্বামীর মৃত্যুই তাকে যুদ্ধে অংশ নিতে প্রেরনা যুগিয়েছিল। ১৯৪১ সালে তিনি আগে থেকেই অক্সিলারি টেরিটোরিয়াল সার্ভিসের সদস্য ছিলেন এবং এরপর তিনি “বিশেষ অপারেশন এক্সিকিউটিভে” যোগ দেন।


title: টম্বস্টোন

text: টম্বস্টোন, যুক্তরাষ্ট্রের আরিজোনা অঙ্গরাজ্যের কচিজ কাউন্টিতে অবস্থিত একটি পশ্চিমা শহর। ১৮৭৯ সালে এডোয়ার্ড সিফলিন এটি প্রতিষ্ঠা করেন। এর আগে শহরটি পিমা কাউন্টির অন্তর্ভুক্ত ছিল। এটি আমেরিকার বুনো পশ্চিমের অন্যতম একটি পুরুনো শহর। ১৮৭৭ থেকে ১৮৯০ সালের মধ্যে এখানকার খনি থেকে যে রুপা উত্তোলন হতো তার প্রবৃদ্ধি হয়েছিল, ইউএসডি $৪০ থেকে $৮০। এটি আরিজোনার সবচেয়ে বড় রৌপ্য উত্তোলন কেন্দ্র ছিল। ফলে ৭ বছরের মধ্যেই এই শহরের জনসংখ্যা ১০০ থেকে ১৪,০০০ এ উন্নীত হয়েছিল। ১৮৮১ সালে শহরটি কচিজ কাউন্টিতে সরকারি ভাবে নতুন আসন হিসেবে প্রতিষ্ঠিত হয়।


title: টম্বস্টোন

text: এই শহরের কিছু কিছু সম্পদ জাতীয় ঐতিহাসিক সম্পদ হিসেবে তালিকাভুক্ত হয়েছে।


title: টম্বস্টোন

text: ঐতিহাসিক গুরত্তের কারনে টম্বস্টোন নিয়ে অনেক চলচ্চিত্র, টেলিভিশন সিরিজ ও গান নির্মিত হয়।


title: টম্বস্টোন

text: টম্বস্টোন নিয়ে অনেক ওয়েস্টার্ন চলচ্চিত্র নির্মিত হয়েছে। তার মধ্যে উল্লেখযোগ্য হলো:


title: ওয়াদি আল-বাইদা

text: ওয়াদি আল-বাইদা, মদিনায় অবস্থিত একটি উপত্যকা। এটি পৃথিবীর অন্যতম দর্শনীয় এবং বিস্ময়কর স্থান। হজ্জ ও ওমরার সময় অন্যন্য তীর্থযাত্রীদের পাশাপাশি স্থানীয়রাও এই উপত্যকায় বেড়াতে আসে। এই উপত্যকাকে ওয়াদি-ই-জীনও বলা হয়ে থাকে। উপত্যকাটি মসজিদে নববীর উত্তর পশ্চিম দিকে প্রায় ৩০ কিলোমিটার দূরে অবস্থিত। আল-বাইদার চরপাশ অসংখ্য পাহাড় দিয়ে ঘেরা।


title: ওয়াদি আল-বাইদা

text: ওয়াদি আল-বাইদা নিয়ে যে কাহিনী প্রচলিত তা হলো, এই উপত্যকায় জীনরা বসবাস করেন। একসময় মুসলমানদের নবী মুহাম্মদ এই উপত্যকায় জীনদের সাথে একটি বৈঠক করেন। যেখানে তিনি জীনদের সাথে চুক্তি করেন তারা মানুষের কোন ক্ষতি করবে না। কথিত আছে এই উপত্যকায় কোন গাড়ির ইঞ্জিন বন্ধ অবস্থায় রাখলে সেটি নিজে নিজেই চালু হয়ে যায় এবং মদিনার দিকে ফিরে আসতে থাকে। বিজ্ঞানীদের মতে, এ উপত্যকার চারপাশের পাহাড়ে চৌম্বকীয় শক্তির কারনে এমনটি হয়ে থাকে।


title: লেনোভো

text: লেনোভো গ্রুপ লিমিটেড একটি চীনা বহুজাতিক প্রযুক্তি প্রতিষ্ঠান। এর সদর দপ্তর বেইজিং এবং নর্থ ক্যারোলাইনায়। এটি পার্সোনাল কম্পিউটার, ট্যাবলেট কম্পিউটার, স্মার্টফোন, ওয়ার্কস্টেশন, সার্ভার, ইলেক্ট্রনিক স্টোরেজ ডিভাইস এবং স্মার্ট টেলিভিশন বিক্রয় করে। বিক্রির হিসাবে ২০১২ সালে লেনোভো ছিল বিশ্বের দ্বিতীয় বৃহত্তম কম্পিউটার বিক্রেতা। পৃথিবীর ৬০টি দেশে এর কার্যক্রম আছে এবং ১৬০টি দেশে পণ্য বিক্রয় করে।


title: লেনোভো

text: ২০০৫ সালে লেনোভো আইবিএম এর পিসি অংশ কিনে নেয়।


title: লেনোভো

text: ২০০৮ সালে লেনোভো তার স্মার্টফোন এবং ট্যাবলেট ডিভিশন বিক্রি করে দেয় এবং ২০০৯ সালে আবার কিনে নেয়।


title: বাঘ ছাগল খেলা

text: বাঘ ছাগল খেলা, গ্রামীন বাংলাদেশের একটি জনপ্রিয় খেলা। এই খেলা সাধারনত শিশুরা খেলে থাকে। বাংলাদেশের গ্রামাঞ্চলে ছেলে ও মেয়ে উভয়ই এ খেলা খেলে থাকে। এই খেলাটি কোন কোন জায়গায় অ্যাঙ্গা অ্যাঙ্গা খেলা নামেও পরিচিত।


title: বাঘ ছাগল খেলা

text: বাঘ ছাগল খেলায় প্রথমে মাটিতে দাগ কেটে বৃত্ত তৈরি করা হয়। এরপর দল থেকে একজনকে বাঘ নির্বাচন করা হয় এবং দলের বাকী খেলোয়াড় ছাগল হিসেবে বৃত্তের ভেতর অবস্থান করে। বাঘের কাজ হলো বৃত্তের বাইরে থেকে, বৃত্তের ভেতর আক্রমণ করা এবং একটি ছাগল ছিনিয়ে নেয়া। এভাবে বাঘ একজন একজন করে নিয়ে তার দল ভারী করে। শেষ পর্যন্ত যে ছাগল বৃত্তের ভেতরে টিকে থাকতে পারে, সে পরবর্তী দানের জন্য বাঘ নির্বাচিত হয়।


title: বাঘ ছাগল খেলা

text: বাঘ, ছাগদলকে আক্রমণ করার সময় বিভিন্ন রকম কৌশল অবলম্বন করে। এবং কোন ছাগলকে আক্রমণ করলে ছাগদলের অন্য সদস্যরা তাকে টেনে ধরে রাখে। খেলা চলতে থাকে দুই পক্ষের কথোপকথনের মধ্য দিয়ে, বাঘ প্রথমে কান্নাজড়িত কণ্ঠে বলতে থাকে, অ্যাঙ্গা, অ্যাঙ্গা। এরপর ছাগলরা সমস্বরে বলে, “কান্দো ক্যান?” এভাবে কথোপকথনের মাঝেই বাঘ ছাগদলকে আক্রমণ করে।


title: মল

text: মল বা বিষ্ঠা () হল কোন প্রাণীর পরিপাক প্রক্রিয়ার মাধ্যমে সৃষ্ট বর্জ্য পদার্থ যা পায়ূ পথে দেহ থেকে নিষ্ক্রান্ত হয়। এই নিষ্ক্রমণ প্রক্রিয়াকে মলত্যাগ বলা হয়। জীবন ধারণের জন্য প্রাণী খাদ্যগ্রহণ করে যা পরিপাক ক্রিয়ার মধ্য দিয়ে শরীরে হজম হয়। যে অংশ হজম হয় না তা মল বা বিষ্ঠা হিসাবে শরীর থেকে বর্জিত হয়।


title: মল

text: মল সাধারণত দুর্গন্ধযুক্ত হয়। মলের আলাদা দুর্গন্ধের কারণ হল ব্যাক্টেরিয়ার সংক্রমণ। ব্যাকটেরিয়ার সংক্রমণের ফলে মলে বিভিন্ন সালফার ঘটিত গ্যাস যেমন হাইড্রোজেন সালফাইড উৎপন্ন হয় যা দুর্গন্ধের অন্যতম উৎস। মসলাযুক্ত খাবার অধিকাংশ ক্ষেত্রেই সঠিকভাবে পরিপাক হয় না এবং মলের সাথে বেরিয়ে এসে আলাদা গন্ধের সৃষ্টি করে।


title: মল

text: প্রাণী যে খাদ্য গ্রহণ করে পরিপাকের পর তার অবশিষ্টাংশ বর্জ্য বা মল হিসেবে নির্গত হয়। যদিও খাদ্যের বেশিরভাগ পুষ্টি ই প্রাণীর শরীরে শোষিত হয়ে যায় তবুও মলে সর্বোচ্চ ৫০% পর্যন্ত পুষ্টি উপাদান থাকতে পারে। এই পুষ্টি উপাদানের উপর নির্ভর করে অনেক প্রাণী বেঁচে থাকে যেমন ব্যাক্টেরিয়া, ছত্রাক, গুবরে পোকাসহ বহু প্রাণী যারা দূরবর্তী স্থান থেকে ঘ্রাণ সংবেদ করতে পারে। কিছু প্রানী সম্পূর্ণ মল ভক্ষণের ওপর নির্ভর করে থাকে এবং কিছু প্রাণী এর পাশাপাশি অন্য খাদ্যও ভক্ষণ করে থাকে। এছাড়া বহু প্রাণী অন্য প্রাণীর ত্যাগ করা মল এবং মূত্রকে চিহ্ন হিসেবে ব্যবহার করে শিকারের খোঁজ করে থাকে। এছাড়া পরোক্ষভাবেও বহু প্রাণী মলের উপর নির্ভর করে।


title: মল

text: পাখি ও অন্যান্য প্রাণী যে ফল খাদ্য হিসেবে গ্রহণ করে তার বীজ অনেক ক্ষেত্রেই পরিপাক হয় না এবং মলের সাথে বেরিয়ে আসে। এভাবে প্রাণীর মলের মাধ্যমে উদ্ভিদের প্রজাতিগুলো একস্থান হতে দূরবর্তী স্থানসমূহে ছড়িয়ে পড়ে এবং বনায়নসহ বাস্তুতন্ত্রে গুরুত্বপূর্ণ ভূমিকা রাখে। বিভিন্ন প্রাণীর মল ব্যাক্টেরিয়া ও অন্যান্য বিয়োজোকের মাধ্যমে ক্ষুদ্র ক্ষুদ্র জৈব অণু সৃষ্টি করে যেগুলি উদ্ভিদ সালোকসংশ্লেষণ প্রক্রিয়ায় শর্করা প্রস্তুতিতে ব্যবহার করে সমগ্র প্রাণীজগতের জন্য খাদ্যের যোগান দেয়।


title: মল

text: উন্মুক্ত পরিবেশে প্রাণীর মল দীর্ঘ সময় থাকলে তাতে ব্যকটেরিয়া সংক্রমণ ঘটে এবং পঁচন শুরু হয় ফলে বিভিন্ন গ্যাস ও দুর্গন্ধের কারণে পরিবেশের দূষণ ঘটে। প্রাণীর মল পানিতে মিশলে পানিকে দূষিত করে ঐ পানি পানে মানুষ ও অন্যান্য প্রাণীর বিভিন্ন রোগ হতে পারে। বিশেষ করে পানিবাহিত রোগ, যেমন কলেরা, ডায়রিয়া ইত্যাদি রোগের জীবাণু মলের সাথে দেহের বাহিরে বের হয়। পাণ্ডুরোগ বা জণ্ডিসের অন্যতম কারণ জণ্ডিস রোগীর মল শুষ্ক হয়ে বাতাসে মিশে মুখপথে মানুষের শরীরে প্রবেশ।


title: অ্যানোনিমাস

text: অ্যানোনিমাস একটি বৈশ্বয়ীক হেকটিভিস্ট দল। এই হেকটিভিস্ট দলটি সাধারনত কোন ওয়েবসাইটে ডিনাইয়াল অভ সার্ভিস (ডস) এর মাধ্যমে হামলা করে থাকে। ২০০৩ সালে এই দলটি সাড়া বিশ্বের কিছু ইন্টারনেট ব্যবহারকারীর দ্বারা গঠিত হয়। অ্যানোনিমাসের সদস্যরা “অ্যানোন” নামে পরিচিত। তার সাধারনত কোন প্রতিবাদ মিছিলে আসলে এক ধরনের মাস্ক ব্যবহার করে।


title: অ্যানোনিমাস

text: অ্যানোনিমাসের বিরুদ্ধে এখন পর্যন্ত অনেক দেশে সাইবার হামলা চালানোর অভিযোগ রয়েছে। তারা বিভিন্ন দেশের সরকারি ওয়েবসাইটেও হামলা করে থাকে। যেমন, যুক্তরাষ্ট্র, ইসরায়েল,তিউনিসিয়া , উগান্ডা এবং আরো অনেক। এছাড়া শিশু পর্নোগ্রাফিক ওয়েবসাইট, কপিরাইট প্রোটেকসন এজেন্সি, দ্য ওয়েস্ট বোরো বেপটিস্ট গির্জা ও বহুজাতিক কম্পানি যেমন, পেপ্যাল, মাস্টার কার্ড, ভিসা এবং সনি তাদের সাইবার হামলার শিকার হয়েছে। অ্যানোনিমাস বিকল্পধারার সংবাদমাধ্যম উইকিলিকসকেও সমর্থন করে। কারণ ২০১০ সালে উইকিলিকস হাজার হাজার কুটনৈতিক বার্তা প্রকাশ করে দেয়ার পর পেপ্যাল, মাস্টার কার্ড এবং ভিসা উইকিলিকসের সঙ্গে তাদের লেনদেন বন্ধ করে দিয়েছিল। এরই প্রতিবাদে পেপ্যালে কয়েকদফা মারাত্মক সাইবার হামলা করেছিল অ্যানোনিমাস।


title: অ্যানোনিমাস

text: অ্যানোনিমাস সমর্থিত লালজসেক ও অপারেশন এন্টিসেক যুক্তরাষ্ট্র সরকার, সংবাদমাধ্যম, ভিডিও গেম কোম্পানি, মিলিটারি ঠিকাদারী প্রতিষ্ঠান, আর্মি অফিসার এবং পুলিস অফিসারের ওয়েবসাইটে সাইবার হামলা চালায়। বিভিন্ন দেশ যেমন, যুক্তরাষ্ট্র, যুক্তরাজ্য, অস্ট্রেলিয়া, নেদারল্যান্ড, স্পেন ও তুরস্ক থেকে এ পর্যন্ত এক ডজনেরও বেশি লোককে অ্যানোনিমাসের সাথে যুক্ত থাকার অভিযুগে গ্রেফতার করা হয়েছে। এই দলের সদস্যরা সাড়া বিশ্বেই ছড়িয়ে ছিটিয়ে আছে। অ্যানোনিমাসের সমর্থকরা এই হেকটিভিস্ট দলকে “মুক্তিযোদ্ধা” ও “ডিজিটাল রবিনহুড” নামে আক্ষায়িত করে থাকে। কিন্তু সমালোচকরা এদেরকে “সাইবার মাফিয়া” ও “সাইবার সন্ত্রাসী” হিসেবে আক্ষায়িত করে থাকে। অ্যানোনিমাস ২০১২ সালে বিশ্বখ্যাত টাইম সাময়িকীর বিশ্বের প্রভাবশালী ১০০ ব্যক্তি বা প্রতিষ্ঠানের তালিকায় স্থান পেয়েছিল।


title: অ্যানোনিমাস

text: ২০০৯ সাল থেকে যুক্তরাজ্য, মার্কিন যুক্তরাষ্ট্র, অস্ট্রেলিয়া, নেদারল্যান্ডস, স্পেন ও তুরস্ক সরকার অ্যানোনিমাসের সাইবার হামলার সাথে জড়িত সন্দেহে কয়েক ডজন লোককে গ্রেফতার করে। অ্যানোনিমাস তাদের বিবৃতিতে প্রত্যেক ব্যক্তিকে অবিলম্বে মুক্তি ও তাদের আন্দোলনের শহীদ হিসেবে আক্ষায়িত করে। জুলাই ২০১১ সালে লালজসেক সদস্য “তপিয়ারি” গ্রেফতার হলে অ্যানোনিমাস তাকে মুক্ত করার জন্য আন্দোলন শুরু করে ও এর নাম দেয় “ফ্রি তপিয়ারি”।


title: অ্যানোনিমাস

text: অ্যানোনিমাসের ডিডস হামলায় জড়িত সন্দেহে সর্বপ্রথম ডমিট্রি গাজনার নামে এক আমেরিকান ১৯ বছরের যুবককে জেলে পাঠানো হয়। তার বিরুদ্ধে ২০০৯ সাল থেকে অবৈধ ভাবে নিরাপদ কম্পিউটার ব্যবস্থায় অণুপ্রবেশের অভিযোগ আনা হয় এবং ৩৬৬ দিন কারাদন্ড দেওয়া হয়।


title: অ্যানোনিমাস

text: ১৩ জুন, ২০১১ সালে তুরস্ক সরকার তাদের সরকারি ওয়েবসাইটে ডিডস হামলা চালানোর জন্য ৩২ জনকে গ্রেফতার করে। অ্যানোনিমাসের এই সদ্যদের তুরস্কের ভিন্ন শহর যেমন, ইস্তামবুল ও আঙ্কারা থেকে গ্রেফতার করা হয়। তুরস্ক সরকার ইন্টারনেট সার্ভিস প্রোভাইডারদের কাছে তথ্য ফিল্টার করার দাবী করলে এই সদস্যরা সরকারি ওয়েবসাইটে আক্রমণ করে। এর পরই তাদের গ্রেফতার করা হয়।


title: অ্যানোনিমাস

text:
ক্রিস ডুয়ন (কমান্ডার এক্স নামে পরিচিত) যাকে অ্যানোনিমাসের দলনেতা ভাবা হয়, তিনি সেপ্টেম্বর ২০১১ সালে ক্যালিফোর্নিয়ার সান্টা ক্লস কাউন্টির ওয়েবসাইটে হামলার জন্য গ্রেফতার হন। তিনি ফেব্রুয়ারি ২০১২ সালে জামিন লাভ করেন এবং সীমান্ত পার হয়ে কানাডা চলে যান।
সেপ্টেম্বর, ২০১২ সালে সাংবাদিক ও অ্যানোনিমাসের মুখপাত্র বলে পরিচিত ব্যারেট ব্রাউন গ্রেফতার হন। একজন এফবিআই এজেন্টকে শারীরকভাবে নির্যাতনের হুমকি দিয়ে একটি ভিডিও পোস্ট করার পরই তাকে গ্রেফতার করা হয়। ব্রাউনের বিরুদ্ধে ১৭ টি অভিযোগ গঠন করা হয় যার মধ্যে স্টার্টফর হ্যাকের মাধ্যমে ব্যক্তিগত ক্রেডিট কার্ডের তথ্য ফাঁস করার অভিযোগও আনা হয়।


title: অ্যানোনিমাস

text: অ্যানোনিমাস যখন "অপারেশন অ্যাভেঞ্জ অ্যাস্যাঞ্জ" শুরু করে তখন কয়েকটি আইন প্রয়োগকারী সংস্থা ব্যাবস্থা নিতে শুরু করে। জানুয়ারি ২০১১ সালে ব্রিটিশ পুলিশ ১৫-২৬ বছরের পাঁচ জন যুবককে গ্রেফতার করে অ্যানোনিমাসের ডিডস হামলায় জড়িত থাকার অভিযোগে। এরপর ১৯-২০ জুলাই ইংল্যান্ড সহ যুক্তরাষ্ট্র ও নেদারল্যান্ডস পুলিস ২০ বা তার অধীক লোককে গ্রেফতার করে। যুক্তরাষ্ট্রের আইন প্রয়োগকারী সংস্থার তথ্যমতে, অভিযুক্তদের আলাবামা, অ্যারিজোনা, ক্যালিফোর্নিয়া, কলোরাডো, ওয়াশিংটন ডিসি, ফ্লোরিডা, ম্যাসাচুসেট্‌স, নেভাডা, নিউ মেক্সিকো এবং ওহাইও থেকে গ্রেফতার করা হয়। দক্ষিণ লন্ডন থেকে পুলিস ১৯৯০ সালের কম্পিউটার অপব্যবহার আইনের আওতায় ১৬ বছরের এক বালক কে গ্রেফতার করে এবং নেদারল্যান্ড পুলিশ চার জনকে গ্রেফতার করে।


title: অ্যানোনিমাস

text: ডিসেম্বর ২০১২ সালে অ্যানোন-অপস এডমিন ২২ বছরের যুবক “ক্রিসটোফার ওয়েদারহেডকে” (নেরদু) "অপারেশন পেব্যাক" পরিচালনা ও সংগঠিত করার অভিযোগে অভিযুক্ত করা হয়। বিচারে তার ১৮ মাস সশ্রম কারাদন্ড দেওয়া হয়। অ্যাশলে রোডিস, পিটার গিবসন, এবং আরো অন্য সদস্যদের বিরুদ্ধেও একই অভিযোগ আনা হয় ও বিচারে তাদের বিভিন্ন মেয়াদের কারাদন্ড দেওয়া হয়।


title: অ্যানোনিমাস

text: ২০১১ সালের মে মাসে অ্যানোনিমাসের একটি ছোট দল “এইসবিগ্যারে” হ্যাক করে। এই দলের সদস্য “টিফ্লু”, “টপিয়ারি”, “সাবু” ও “ক্যালা” মিলে পরবর্তীতে লালজ সিকিউরিটি নামে একটি হ্যাকার দল গঠন করেন। যা সংক্ষিপ্তভাবে লালজসেক নামে পরিচিত। এই দলের প্রথম সাইবার হামলা ছিল ফক্স.কমের বিরুদ্ধে। তারা ফক্সের সাইট হ্যাক করে কিছু পাসওয়ার্ড, লিংকডিন প্রোফাইল এবং এক্স ফেক্টরের ৭৩,০০০ হাজার প্রতিযোগীর তথ্য ফাঁস করে দেয়। ২০১১ সালের মে মাসে তারা আমেরিকান পাবলিক ব্রডকাস্টিং সর্ভিস (পিবিএস) হ্যাক করে পরিচিতি লাভ করে। তারা সেখোন থেকে ইউজার ডাটা চুরি করে এবং একটি ভূয়া খবর প্রকাশ করে যে র‌্যাপার টাপেক ও বিগি স্মল এখনো বেঁচে আছেন ও তারা নিউজিল্যান্ডে আছেন। বিকল্পধারার ওয়েবসাইট উইকিলিকস ও এর তথ্যদাতা মার্কিন সেনা কর্মকর্তা ব্র্যাডলি ম্যানিংকে গ্রেফতারের প্রতিবাদ করাই ছিল এই হ্যাকের উদ্দেশ্য।


title: অ্যানোনিমাস

text: ২০১২ সালের জুনে লালজসেক সনি পিকচার্স হ্যাকের কথা জানায় এবং তারা সেখান থেকে হাজার হাজার গ্রহকের নাম, ইউজারনেইম, পাসওয়ার্ড, ইমেইল ঠিকানা, বাড়ির ঠিকানা ও জন্মদিনের তথ্য ইত্যাদি প্রকাশ করে দেয়। জুনের প্রথম দিকে তারা পর্নোগ্রাফি.কম ওয়েবসাইট হ্যাক করে সেখান থেকেও ২৬,০০০ ইমেইল ঠিকানা ও পাসওয়ার্ড চুরি করে প্রকাশ করে দেয়। ১৪ জুলাই, ২০১২ সালে তারা তাদের এক ফ্যানের অণুরোধে মাইনক্রেফ্ট, লিগ অফ লেজেন্ড, দ্য এসকেপিস্ট ও আইটি নিরাপত্তা কম্পানি ফিনফিশারের ওয়েব সাইট হ্যাক করে বন্ধ করে দেয়। এছাড়াও মাল্টিপ্লেয়ার অনলাইন গেম ইভিই এর লগিন সার্ভারে হামলা করে যার ফলে গেমের প্রধান ওয়েবসাইট অকার্যকর হয়ে যায়। অধিকাংশ ওয়েবসাইটই বন্ধ করা হয় ডিডসের মাধ্যমে।


title: অ্যানোনিমাস

text: এছাড়াও লালজসেক সরকারি ওয়েবসাইট ও সরকারের সাথে সম্পর্কিত বিভিন্ন ওয়েবসাইটে হামলা চালায়। তারা এফবিআই এর একটি অলাভজনক প্রতিষ্ঠান ইনফ্রাগ্রেডে হামলা করে ইনফ্রাগ্রেডের কিছু ব্যবহারকারীর ইমেইল ঠিকানা ও লোকাল ইউজার ডাটাবেজ প্রকাশ করে দেয়। ১৩ জুন লালজসেক যুক্তরাষ্ট্র সিনেটির ওয়েবসাইটে (senate.gov) হামলা করে ব্যবহারকারীদের ইমেইল ও পাসওয়ার্ড তাদের টুইটার একাউন্টে প্রকাশ করে। ১৫ জুন সিআইএ এর ওয়েবসাইটে ডিডস পদ্ধতিতে হামলা করে সিআইএর ওয়েবসাইট কয়েক ঘন্টার জন্য বন্ধ করে দেয়। লালজসেকের একটি শাখা দাবীকারী লালজসেক পর্তুগাল নামে একটি হ্যাকার দল পর্তুগালের সরকারি ওয়েবসাইট যেমন, পর্তুগাল ব্যাংক, এসেম্বলি অফ রিপাবলিক, অর্থনৈতিক মন্ত্রণালয়সহ আরো কয়েকটি ওয়েবসাইটে হামলা করে যার ফলে সাইটগুলো কয়েক ঘন্টার জন্য বন্ধ হয়ে যায়।


title: অ্যানোনিমাস

text: ২৬ জুন, ২০১১ সালে লালজসেক ঘোষণা দেয় তারা তাদের ৫০ দিনের হ্যাকিং সম্পন্ন করেছে এবং আর কোন হ্যাকিংয়ে অংশ নেবে না। যদিও শোনা যাচ্ছিল অন্যতম প্রতিষ্ঠাতা “সাবো” এফবিআইএর হাতে ধরা পরেছেন ও তিনি এফবিআইকে তথ্য দিতে রাজি হয়েছেন। সাবোর সহযোগিতায় লালজসেকের সদস্যরা একে একে গ্রেফতার হতে থাকেন। টিফ্লো ১৯ জুলাই, ২০১১, তপিয়ারি ২৭ জুলাই, এবং ক্যালা ৬ মার্চ, ২০১২ সালে গ্রেফতার হন। তপিয়ারি, ক্যালা, টিফ্লো ও ক্লিয়ারিকে এপ্রিল, ২০১৩ সালে দোষী প্রমান করে মে মাসে তাদের বিভিন্ন মেয়াদে কারাদন্ড দেওয়া হয়। এপ্রিল, ২০১৩ সালে অস্ট্রেলিয়ার পুলিশ ক্রোডি ক্রেটসিংগার নামে একজনকে গ্রেফতার করে যিনি নিজেকে লালজসেক দলনেতা অসোক বলে দাবী করেন।


title: অ্যানোনিমাস

text: গ্রন্থপঞ্জি


title: লালজ সিকিউরিটি

text: লালজ সিকিউরিটি (সংক্ষেপে লালজসেক নামেও পরিচিত) একটি কম্পিউটার হ্যাকটিভিস্ট দল যারা অনেকগুলো গুরুত্তপূর্ণ ওয়েবসাইট হ্যাকিংয়ের সাথে জড়িত ছিল। এই হ্যাকার দলটি ২০১১ সালে সনির প্লে-স্টেশন হ্যাক করে ব্যবহারকারীদের তথ্য ফাঁস করে দিয়েছিল এবং সিআইএর ওয়েবসাইট হ্যাক করে কয়েক ঘন্টার জন্য বন্ধ করে দিয়েছিল। কিছু কিছু সিকিউরিটি প্রফেশনাল লালজসেককে ওয়েবসাইট সিকিউরিটি সিস্টেম নষ্ট করে দেয়া ও বিপদজ্জনক পাসওয়ার্ড পূনব্যবহারের জন্য দোষী সাবস্থ করে থাকে। এছাড়া লালজ সিকিউরিটি বিশ্বে দৃষ্টি আকর্ষন করে কিছু বড় বড় প্রতিষ্ঠানের ওয়েবসাইট হ্যাক করে। লালজসেকের অন্যতম একজন প্রতিষ্ঠাতা যিনি অনলাইনে “সাবো” নামে পরিচিত তিনি এফবিআইএর সাথে এক চুক্তির অওতায় এই হ্যাটিভিস্ট দলের কিছু সদস্যকে গ্রেফতারে সহয়তা করেছিলেন। ২০১২ সালের মার্চে লালজসেকের সাথে জড়িত কমপক্ষে চার জনকে গ্রেফতার করা হয়। ব্রিটিশ কর্তৃপক্ষও দুজন কিশোরকে গ্রেফতারের কথা জনিয়েছিল।


title: লালজ সিকিউরিটি

text: ২৬ জুন ২০১১ এ মধ্যরাতের (BST, UT+01) পর লালজসেক হঠাৎ করেই তাদের টুইটার একাউন্টে ঘোষনা দেয় তারা অফিসিয়ালি হ্যাকিং করা বন্ধ করে দেবে। এই বার্তার সাথে তার তাদের “লালজসেকের ৫০ দিন” নামে একটি স্টেটমেন্ট দেয় এবং দাবী করা হয় লালজ সিকিউরিটির সদস্য সংখ্যা ৭ জন। এরসাথে তারা বিভিন্ন হ্যাক করা ওয়েবসাইটের ইউজারনেইম ও পাসওয়ার্ড প্রকাশ করে দেয়। এই ঘোষনার পর ১৮ জুলাই তারা পুনরায় নিউজ কর্পোরেশনের একটি পত্রিকায় সাইবার হামলা করে রাপার্ট মার্ডকের মৃত্যু সম্পর্কে একটি মিথ্যা সংবাদ প্রকাশ করে। এছাড়া তারা অ্যানোনিমাস ও অন্য হ্যাকারদের সাথে মিলে “অপারেশন এন্টিসেক” চালু করতেও সাহায্য করে।


title: লালজ সিকিউরিটি

text: যুক্তরাষ্ট্রের কর্মকর্তাদের মতে, লালজসেকের ছয় জন সদস্য পূর্বে অপর একটি হ্যাকার সংগঠন অ্যানোনিমাসের শাখা “ইন্টারনেট ফেডস” এর সদস্য ছিল। তারা এই গ্রুপের নামে তারা আয়ারল্যান্ডের সবচেয়ে বড় রাজনৈতিক দল “ফাইন গ্যাইল”, প্রযুক্তি প্রতিষ্ঠান “এইসবিগ্যারে” ও ফক্স ব্রডকাস্টিং কর্পোরেশনে সাইবার হামলা চালায়। তার এইসবিগ্যারেরে ওয়েবসাইট থেকে ব্যাক্তিগত তথ্য চুরি করতে সক্ষম হয়। এই হ্যাকিং এর জন্য তারা পরিচিতি লাভ করলে ২০১১ সালের মে মাসে “ইন্টারনেট ফেডসের” এই ছয় সদস্য মিলে গঠন করেন “লালজ সিকিউরিটি”।


title: সভেৎলানা কারানিনা

text: সভেৎলানা কারানিনা (শুচিনস্ক, কাজাখস্তান)রুশ বিমানচালক।


title: সভেৎলানা কারানিনা

text: ১৯৬৮ সালে কাজাখস্তানের শুচিনস্কে জন্ম সভেৎলানা। কালুগা অ্যারোনটিক্যাল কারিগরি বিদ্যালয় থেকে স্নাতক সম্পন্ন করে ১৯৮৮ সালে প্রথম তিনি আকাশে ওড়েন।


title: সভেৎলানা কারানিনা

text: বর্তমানে স্বামী ও দুই সন্তান নিয়ে মস্কোতে বসবাস করছেন এই নারী বিমানচালক।


title: সভেৎলানা কারানিনা

text: ফেডারেশন অ্যারোনটিক ইন্টারন্যাশনাল (এফএআই) ওয়ার্ল্ড অ্যারোবেটিক চ্যাম্পিয়নশিপে পাঁচবারের চ্যাম্পিয়ন রুশ নারী বিমানচালক সভেৎলানা কারানিনা। মর্যাদাপূর্ণ এই প্রতিযোগিতায় একমাত্র প্রতিযোগী হিসেবে এতবার চ্যাম্পিয়ন হওয়া প্রথম ব্যক্তি সভেৎলানা। পাশাপাশি ওয়ার্ল্ড এয়ার গেমসে দুবার চ্যাম্পিয়ন হওয়ার কৃতিত্ব অর্জন করেন তিনি।


title: সভেৎলানা কারানিনা

text: যৌথভাবেও একাধিক পুরস্কার রয়েছে সভেৎলানা কারানিনার। দুই সহযোগী মিখাইল মামিস্তভ ও আলেগ স্পোলিয়ানস্কিসহ ১৬তম এফএআই ইউরোপিয়ান অ্যারোবেটিক চ্যাম্পিয়নশিপ প্রতিযোগিতায় স্বর্ণপদক জেতেন।


title: সভেৎলানা কারানিনা

text: ১৯৯৭ সালে এফএআই থেকে ডিপ্লোমা নেন। ২০০৫ সালে তিনি এফএআই শতবার্ষিকী পদক সাবিহা গকচেন পান।


title: আতহার আলী খান

text: আতাহার আলী খান বা আতহার আলী খান (জন্ম: ১০ ফেব্রুয়ারি, ১৯৬২) বাংলাদেশের রাজধানী ঢাকায় জন্মগ্রহণকারী সাবেক বাংলাদেশী ক্রিকেটার। লম্বাটে গড়নের ক্রিকেট খেলোয়াড় আতহার আলী আশির দশকে মাঝারি সারির ডানহাতি ব্যাটসম্যান হিসেবে সুপরিচিত ব্যক্তিত্ব ছিলেন। পরবর্তীতে ভারতীয় ব্যাটসম্যান ও বাংলাদেশের সাবেক ক্রিকেট কোচ মহিন্দর অমরনাথের পরামর্শক্রমে তিনি উদ্বোধনী ব্যাটসম্যান হিসেবে নিয়মিতভাবে মাঠে আবির্ভূত হন। তিনি ধীরগতির মিডিয়াম পেসার হিসেবে একদিনের আন্তর্জাতিক ক্রিকেটে ৬ উইকেটও লাভ করেছেন। বর্তমানে তিনি বাংলাদেশ ক্রিকেট দলের নির্বাচক হিসেবে আসীন রয়েছেন। পাশাপাশি ক্রিকেটে ধারাভাষ্যকার হিসেবেও দায়িত্ব পালন করছেন। এছাড়াও তিনি বাংলাদেশ প্রিমিয়ার লীগের অন্যতম দল দুরন্ত রাজশাহীর প্রধান কোচ।


title: আতহার আলী খান

text: ১৯৮৪ সালে বাংলাদেশের পক্ষ হয়ে দক্ষিণ-পূর্ব এশিয়ান কাপে খেলেন। একবছর পর শ্রীলঙ্কা দলের বিপক্ষে ঢাকায় তিন-দিনের ম্যাচে অংশ নেন। এ সময়ে তিনি ঢাকা বিশ্ববিদ্যালয়ে অধ্যয়ন করেন ও ১৯৮৪-৮৫ মৌসুমে জাতীয় ক্রিকেটে ঢাকা বিশ্ববিদ্যালয় দলকে শিরোপা জয়ে সহায়তা করেন। নিজে ১৫৫ রান করেন ও তারিকুজ্জামান মুনিরের (৩০৮) সাথে রেকর্ডসংখ্যক ৪৪৭ রান তোলেন।।


title: আতহার আলী খান

text: অক্টোবর, ১৯৮৮ সালে ঢাকায় অনুষ্ঠিত উইলস এশিয়া কাপে বাংলাদেশের সেরা খেলোয়াড় ছিলেন তিনি। ভারতের বিপক্ষে ১৬, পাকিস্তানের বিপক্ষে ২২ এবং শ্রীলঙ্কার বিরুদ্ধে ৩০ রান করেন। ১৯৯০ সালে কলকাতার ইডেন গার্ডেন্সে অণুষ্ঠিত শ্রীলঙ্কার বিপক্ষে অপরাজিত ৭৮* রান করেন। এতে তিনটি বিশাল ছক্কার মার ছিল। কিন্তু তাঁর দল হেরে যায়। বিচারকদের বিবেচনায় তিনি ম্যান অব দ্য ম্যাচের পুরস্কার লাভ করেন।


title: আতহার আলী খান

text: একদিনের আন্তর্জাতিক ক্রিকেটে ব্যক্তিগত সর্বোচ্চ ৮২ রান করেন পাকিস্তানের বিপক্ষে ১৯৯৭ সালে। এ সময় দলীয় অধিনায়ক আকরাম খানের (৫৯) সালে শতরানের জুটি গড়েন। পরের বছর কেনিয়ার বিরুদ্ধে মোহাম্মদ রফিকের সাথে ১৩৭ রানের জুটি করেন। আতহার আলী করেন ৪৭ রান। এরফলে বাংলাদেশ প্রথমবারের মতো একদিনের আন্তর্জাতিকে জয়লাভের গৌরব অর্জন করে। ১৯৯৭ সালে মোহালিতে অণুষ্ঠিত ওডিআইয়ে ভারতের বিপক্ষে ৩৩ রানের বিনিময়ে ২ উইকেট দখল করে নিজস্ব সেরা বোলিং করেন। খেলায় তিনি রাহুল দ্রাবিড়কে আউট করেছিলেন।


title: এভার বানেগা

text: এভার ম্যাক্সিমিলিয়ানো দেভিদ বানেগা (জন্ম ২৯ জুন ১৯৮৮) একজন আর্জেন্টিনীয় পেশাদার ফুটবলার স্পেনীয় ক্লাব ভ্যালেন্সিয়ার হয়ে প্রধানত একজন সেন্ট্রাল মিডফিল্ডার হিসেবে খেলেন।


title: এভার বানেগা

text: বানেগা জন্মগ্রহন করেন রোজারিওতে। তিনি বোকা জুনিয়র্সের যুব দল থেকে উঠে এসেছেন। ১৮ বছর বয়সে তিনি মূল দলে খেলার সুযোগ পান। ২০০৭ সালের জানুয়ারিতে সতীর্থ ফেরন্যান্দো গ্যাগো রিয়াল মাদ্রিদে চলে গেলে, অল্প বয়স হওয়া সত্ত্বেও বানেগাকে তার উত্তরসূরি হিসেবে ঘোষনা করা হয়।


title: এভার বানেগা

text: ২০০৭ সালের ১০ ফেব্রুয়ারি, বানফিল্ডের বিপক্ষে বোকার ৪–০ গোলে জয়ের খেলায় বানেগার পেশাদার অভিষেক হয়। ১ জুন, একটি খেলায় জয়ের পর যখন তিনি মাঠ ছাড়েন, তখন তাকে দাড়িয়ে সম্মান জানানো হয়।


title: এভার বানেগা

text: ২০০৮ সালের ৫ জানুয়ারি, প্রায় ১৮ মিলিয়ন ইউরোর বিনিময়ে বানেগা স্পেনীয় ক্লাব ভ্যালেন্সিয়ার সাথে সাড়ে পাঁচ বছরের চুক্তি স্বাক্ষর করেন। লীগের ১৩তম রাউন্ডে অ্যাটলেটিকো মাদ্রিদের বিপক্ষে খেলায় তার অভিষেক হয়। দ্বিতীয়ার্ধে তিনি বদলি হিসেবে নামেন। খেলায় ভ্যালেন্সিয়া ০–১ গোলের ব্যবধানে পরাজিত হয়।


title: এভার বানেগা

text: ২০০৮–০৯ মৌসুমে বানেগাকে ধার হিসেবে নেয় অ্যাটলেটিকো মাদ্রিদ। চ্যাম্পিয়নস লিগের গ্রুপ পর্বের খেলায় পিএসভি এইন্ডহোভেনের বিপক্ষে তার দাপ্তরিক অভিষেক হয়। খেলায় অ্যাটলেটিকো ৩–০ গোলে জয় লাভ করে। অবশ্য, অ্যাটলেটিকোতে দলের প্রথম একাদশে জায়গা করে নিতে তিনি ব্যর্থ হন। এছাড়া ভিয়ারিয়াল এবং আলমেরিয়ার বিপক্ষে তাকে লাল কার্ড দেখে মাঠ ছাড়তে হয়।


title: এভার বানেগা

text: অ্যাটলেটিকো থেকে ফেরার পর মনে করা হয়েছিল বানেগা ইংরেজ দল এভারটনে যোগ দেবেন, কিন্তু ভিসা জটিলতার কারণে তা আর হয়নি। ২০০৯–১০ মৌসুমে লীগের প্রথম খেলায় সেভিয়ার বিপক্ষে ভ্যালেন্সিয়া ২–০ গোলে জয় লাভ করে। উভয় গোলেই সহায়তা করেন বানেগা। ২০১০ সালের ১৭ জানুয়ারি, বানেগা ভ্যালেন্সিয়ার হয়ে প্রথম গোল করেন। খেলায় ভিয়ারিয়ালের বিপক্ষে তারা ৪–১ গোলের ব্যবধানে জয় লাভ করে।


title: এভার বানেগা

text: ২০১০–১১ মৌসুমে বানেগা ২৮টি খেলায় মাঠে নামেন। এর মধ্যে ১৯টিতে প্রথম একাদশে জায়গা পান এবং দুইটি গোল করেন। ভ্যালেন্সিয়া তৃতীয় অবস্থানে থেকে লীগ শেষ করে এবং চ্যাম্পিয়নস লিগে খেলার যোগ্যতা অর্জন করে। ২০১২ সালের ১৯ ফেব্রুয়ারি, তার পায়ের উপর দিয়ে নিজেরই গাড়ি চলে যাওয়ায় তিনি ইনজুরি আক্রান্ত হয়ে পড়েন। তার বাম পায়ের গোড়ালি ক্ষতিগ্রস্ত হয় এবং পায়ের টিবিয়া ও ফিবুলা ভেঙ্গে যায়। তার গোড়ালির অস্ত্রোপচার করানোর প্রয়োজন হয়, ফলে মৌসুমের অবশিষ্ট অংশে তিনি আর মাঠে নামতে পারেননি।


title: এভার বানেগা

text: কানাডায় ২০০৭ অনূর্ধ্ব-২০ ফিফা বিশ্বকাপের জন্য সার্জিও অ্যাগুয়েরোর সাথে দলে জায়গা পান বানেগা। প্রতিযোগিতায় আর্জেন্টিনার সবকয়টি খেলায় তিনি মাঠে নামেন।


title: এভার বানেগা

text: ২০০৮ সালের জানুয়ারিতে ভ্যালেন্সিয়ায় যোগদানের পর আর্জেন্টিনা জাতীয় দলে বানেগার অভিষেক হয়। ৬ ফেব্রুয়ারি, গুয়েতেমালার বিপক্ষে ঐ খেলায় আর্জেন্টিনা ৫–০ গোলের বড় ব্যবধানে জয় লাভ করে।


title: এভার বানেগা

text: ২০০৮ গ্রীষ্মকালীন অলিম্পিকে আর্জেন্টিনার হয়ে অংশগ্রহন করেন বানেগা। প্রতিযোগিতায় আর্জেন্টিনা স্বর্ণপদক জিতে।


title: এভার বানেগা

text: ভ্যালেন্সিয়ার সাথে দূর্দান্ত একটি মৌসুম কাটানোর পরও ২০১০ বিশ্বকাপের জন্য ঘোষিত আর্জেন্টিনা দলে জায়গা পাননি বানেগা।


title: এভার বানেগা

text: ২০১৩ সালের ২৬ মার্চ, বলিভিয়ার বিপক্ষে আর্জেন্টিনার হয়ে প্রথম গোল করেন বানেগা। খেলাটি ১–১ গোলে ড্র হয়।


title: এভার বানেগা

text: ৬ অক্টোবর ২০১৩ অনুসারে।


title: রেডহ্যাক

text: রেডহ্যাক (Kızıl Hackerlar, Kızıl Hackerlar Birliği) তুরস্কের একটি মার্কসবাদী কম্পিউটার হ্যাকার দল। এ হ্যাকার দলটি ১৯৯৭ সালে প্রতিষ্ঠিত হয়েছিল। রেডহ্যাককে তুর্কির শিক্ষা মন্ত্রনালয়, তুর্কি পুলিশ ফোর্স, তুর্কি সেনাবাহিনী, তুর্কি টেলিকম এবং জাতীয় নিরাপত্তা প্রতিষ্ঠানের ওয়েবসাইট হ্যাক করার জন্য দায়ী করা হয়। দলটির সদস্য সংখ্যা ১২ জন কিন্তু মার্চ ২০১৩ পর্যন্ত রেডহ্যাকের টুইটার একাউন্টে এর অনুসারীর সংখ্যা ১৪৫,০০০ জন।


title: রেডহ্যাক

text: ২০১২ সালে রেডহ্যাকের ১০ জন সদস্যকে গ্রেফতার করা হয় বিচারে যাদের ৮ থেকে ২৪ বছর পর্যন্ত সাজা হয় কিন্তু দলটির অফিসিয়াল ওয়েবসাইটে দাবি করা হয় এই ১০ জন তাদের দলের সদস্য নয়।


title: রেডহ্যাক

text: ১১ মে, ২০১৩ এ তুর্কির হাতাইয়ের দক্ষিনের জেলা শহর রেহানলিতে বোমা বিষ্ফোরনে ৫১ জন লোক নিহত হয়। এর নয়দিন পর ২০ মে রেডহ্যাক এ সংক্রান্ত গোয়েন্দা নথিপত্র তাদের ওয়েবসাইটে ফাঁস করে দেয়।


title: রেডহ্যাক

text: রেডহ্যাক হ্যাকার দলটি নিয়ে তুরস্কে একটি ডকুমেন্টারি চলচ্চিত্র তৈরি হয়েছে।


title: বিক্রমশিলা বিশ্ববিদ্যালয়

text: বিক্রমশীলা বিশ্ববিদ্যালয় ছিল পালযুগে ভারতীয় উপমহাদেশে বৌদ্ধ শিক্ষার সবচেয়ে গুরুত্বপূর্ণ দুটি কেন্দ্রের একটি; এর অপরটি ছিল নালন্দা বিশ্ববিদ্যালয়। নালন্দাতে শিক্ষার মান কমে গেছে এমন ধারণার থেকে রাজা ধর্মপাল (৭৮৩ থেকে ৮২০) বিক্রমশীলার প্রতিষ্ঠা করেন। এই বিশ্ববিদ্যালয়ের মঠাধ্যক্ষদের মধ্যে প্রখ্যাত বৌদ্ধ ভীক্ষু শ্রীজ্ঞান অতীশ দীপঙ্কর উল্ল্যখযোগ্য।


title: বিক্রমশিলা বিশ্ববিদ্যালয়

text: বিক্রমশীলার (গ্রাম: আন্তিচক, জেলা ভাগলপুর, বিহার) ভাগলপুর শহর থেকে প্রায় ৫০ কিলোমিটার পূর্বে অবস্থিত এবং পূর্বাঞ্চলীয় রেলওয়ের ভাগলপুর-সাহেবগঞ্জ সেকশনের কাহলগাও স্টেশন থেকে ১৩ কিলোমিটার উত্তর-পূর্বে অবস্থিত। কাহলগাও থেকে ২ কিলোমিটার দূরবর্তী অনাদিপুর নামক স্থানে জাতীয় মহাসড়ক ৮০-র সাথে সংযুক্ত ১১ কিলোমিটার দীর্ঘ একটি সড়ক দিয়ে বিক্রমশীলায় যাওয়া যায়।


title: বিক্রমশিলা বিশ্ববিদ্যালয়

text: প্রাচীন বাংলা এবং মগধে পালযুলে বেশকিছু বৌদ্ধবিহার গড়ে উঠেছিল। বিভিন্ন তিব্বতীয় সূত্র মতে এদের মধ্যে পাঁচটি মহাবিহার কালের আবর্তে টিকে যায়, এগুলো হলো: বিক্রমশীল, সে সময়কার প্রধান বিশ্ববিদ্যালয়; নালন্দা, ততদিনে শ্রেষ্ঠসময় পার হয়ে গেলেও এর জৌলুশ ঠিকই ছিল; সোমপুর; ওদান্তপুর এবং জগদ্দল।


title: নালক্রিউ

text: নালক্রিউ, ২০১২ সালে প্রতিষ্ঠিত একটি কম্পিউটার হ্যাকার দল যাদেরকে বহুজাতিক কম্পানি, শিক্ষা প্রতিষ্ঠান এবং সরকারি বিভিন্ন ওয়েবসাইটসহ অনেক গুরত্বপূর্ন ওয়েবসাইট হ্যাকিং এর জন্য দায়ী করা হয়। এই হ্যাকার দলের প্রাথমিক সদস্য সংখ্যা হলো ছয় জন। তারা হলেনঃ অরবিট (0rbit), ডক (Doc), একো (3cho), সাইফোন (Siph0n), নপ (Nop) এবং ক্রেজিবরিস (crazyboris)। সাবেক সদস্যরা হলেন, সাটারনাইন (Saturnine), স্লিঙ্ক (sl1nk) এবং টিমোক্সেলিন (Timoxeline)। দলটির ভাষ্যমতে তারা বিকল্পধারার ওয়েবসাইট উইকিলিকস এর প্রতিষ্ঠাতা জুলিয়ান অ্যাস্যাঞ্জকে সমর্থন করে ও সকল প্রকার দূর্নীতিকে ঘৃণা করে।


title: নালক্রিউ

text: ২০১২ সালের ১৩ জুলাই নালক্রিউ বিশ্ব স্বাস্থ্য সংস্থার ওয়েবসাইটের নিরাপত্তা ভাঙ্গতে সমর্থ হয় এবং যুক্তরাষ্ট্রের “পাবলিক ব্রডকাস্টিং সার্ভিস” (পিবিএস), “পেস্টবিনে” একটি পোস্টে ৫৯১ টি ইউজারনেইম ও পাসওয়ার্ড প্রকাশ করে। এর মধ্যে অধিকাংশই ছিল ডাটাবেজর তথ্য যার মধ্যে ১,০০০ ই-মেইল ও পাসওয়ার্ডও ছিল। ১৬ জুলাই তারা অ্যাসুস কম্পিউটার ইন. এর ওয়েবসাইটের নিরাপত্তা ভেঙ্গে “পেস্টবিনে” একটি পোস্ট দেয় যার মধ্যে প্রসাশকদের ২৩টি ইউজারনেইম ও হ্যাশ আকারে পাসওয়ার্ড ছিল। এ হ্যাকার দলটি আগস্ট ২০১২ তে কয়েকটি বিশ্ববিদ্যালয়ের ওয়েবসাইটে সাইবার হামলা চালায় যেখানে ক্যামব্রিজ বিশ্ববিদ্যালয়ের ওয়েবসাইটও ছিল।


title: নালক্রিউ

text: সেপ্টেম্বরে, দলটি তাদের টুইটার একাউন্টে দাবি করে তারা সনি এন্টারটেইনমেন্ট কর্পোরেসন দ্বারা পরিচালিত আটটি সার্ভারের নিয়ন্ত্রন নিতে সক্ষম হয়েছে। এছাড়া সেপ্টেম্বরে গুয়েন্দারা কম্বোডিয়া থেকে পাইরেট বের সহ-প্রতিষ্ঠাতাকে গ্রেফতার করলে, তারা প্রতিবাদ সরূপ কম্বোডিয়া সরকারের উপর সাইবার হামলা চালায় ও সরকার নিয়ন্ত্রিত কয়েকটি সার্ভারের নিয়ন্ত্রন নিতে সক্ষম হয়।


title: নালক্রিউ

text: ২৮ সেপ্টেম্বর, ২০১২ সালে নালক্রিউ অপারেশন “ফাক দ্য সিস্টেমের” নামে যুক্তরাষ্ট্রের স্বরাষ্ট্র মন্ত্রনালয়ের ওয়েবসাইরে তথ্য প্রকাশ করে যেখানে প্রশাশনের বিভিন্ন ব্যাক্তিদের পাসওয়ার্ড ও ওয়েব মাস্টারের পাসওয়ার্ডও ছিল। ২০১২ সালের ৬ অক্টোবর, তারা তাদের টুইটার একাউন্টে একটি পোস্ট দেয় যেখানে “ওরেঞ্জ টেলিকমিউনিকেসন্স” এর আইএসপি হ্যাক করার কথা বলা হয়। এছাড়া “অরবিট” আরেকটি পোস্টে ওরেঞ্জের গুরত্বপূর্ন তথ্য যেমন, মাইএসকিউএল হোস্ট, ইউজারস, পাসওয়ার্ড, ৫২টি কম্পানি ও অনেক সরকারি কর্মকর্তাদের অফিসিয়াল ইমেইল ঠিকানা ফাঁস করে দেন।


title: তক্ষশীলা

text: তক্ষশীলা (, পাঞ্জাবি, ) পাকিস্তানের পাঞ্জাব প্রদেশের রাওয়ালপিন্ডি জেলায় অবস্থিত শহর এবং একটি গুরুত্বপূর্ণ প্রত্নতাত্ত্বিক স্থান। তক্ষশীলার অবস্থান ইসলামাবাদ রাজধানী অঞ্চল এবং পাঞ্জাবের রাওয়ালপিন্ডি থেকে প্রায় ৩২ কিলোমিটার (২০ মাইল) উত্তর-পশ্চিমে; যা গ্রান্ড ট্রাঙ্ক রোড থেকে খুব কাছে। তক্ষশীলা সমুদ্রপৃষ্ঠ থেকে ৫৪৯ মিটার (১,৮০১ ফিট) উচ্চতায় অবস্থিত। ভারতবিভাগ পরবর্তী পাকিস্তান সৃষ্টির আগ পর্যন্ত এটি ভারতবর্ষের অর্ন্তগত ছিল।


title: তক্ষশীলা

text: এই শহরের সূচনা সেই গান্ধার যুগে এবং এখানেই রয়েছে প্রাচীন গান্ধারি শহর তক্ষশীলার পুরাতাত্ত্বিক ধ্বংসাবশেষ। প্রাচীন তক্ষশীলা শহর ছিল হিন্দু ও বৌদ্ধ ধর্মের একটি গুরুত্বপূর্ণ কেন্দ্র এবং বর্তমান সময়েও উক্ত ধর্মদুটির ঐতিহ্যে এ স্থানটির একটি ঐতিহাসিক ও ধর্মীয় গুরুত্ব রয়েছে। ১৯৮০ সালে বেশকিছু এলাকাসহ তক্ষশীলাকে ইউনেস্কো বিশ্ব ঐতিহ্যবাহী স্থান হিসেবে ঘোষনা করা হয়। গার্ডিয়ান পত্রিকা ২০০৬ সালে এটিকে পাকিস্তানের শীর্ষ পর্যটন স্থান হিসেবে নির্বাচিত করে।


title: তক্ষশীলা

text: পরবর্তী সময়কার বিভিন্ন লেখায় ছড়ানো ছিটানো সূত্র থেকে জানা যায় যে, তক্ষশীলার সূচনা কম করে হলেও সম্ভবত খ্রিষ্টপূর্ব ৫ম শতাব্দীতে হবে। বলা হয়ে থাকে, তক্ষশীলার নামকরণ হয়েছে রামের ভাই ভরত ও তার স্ত্রী মান্দভির পুত্র তক্ষের নামানুসারে। কিংবদন্তিতে রয়েছে, তক্ষ একটি রাজ্য শাসন করতেন যার নাম ছিল তক্ষ খন্ড এবং তিনিই তক্ষশীলা নগরের প্রতিষ্ঠা করেন। দামোদর ধর্মানন্দ কসামবি প্রবর্তিত অন্য একটি তত্ত্ব অনুযায়ী, তক্ষশীল নামটি তক্ষক শব্দের সাথে সম্পর্কযুক্ত যা ছুতার বা সূত্রধর শব্দের সংস্কৃতরূপ এবং এই শব্দটি প্রাচীন ভারতের নাগা জনগোষ্ঠীর অপর একটি নাম।


title: তক্ষশীলা

text: হিন্দু মহাকাব্য মহাভারতে আছে, কুরুর উত্তরাধিকার পরিক্ষিতকে তক্ষশীলার সিংহাসনে অধিষ্ঠিত করা হয়েছিল। প্রচলিত বিশ্বাস অনুযায়ী পরিক্ষিতের পুত্র জনমেজয় এর সর্প সত্র যোজনায় ব্যাস কর্তৃক আদিষ্ট হয়ে তার শিষ্য বৈশম্পায়ন সর্বপ্রথম তক্ষশীলাতেই মহাভারত পাঠ করেন।


title: তক্ষশীলা

text: পরবর্তীতে ৫ম শতাব্দীর দিকে শ্রীলংকায় লিখিত জাতক কাহিনীতেও তক্ষশীলার বর্ণনা কিছুটা বিস্তারিত ভাবে বর্ণিত হয়েছে। চৈনিক ভিক্ষু ফাক্সিয়েন (যিনি ফা-হিয়েন নামেও পরিচিত) ৪০৫ খ্রিষ্টাব্দের তার তক্ষশীলা ভ্রমণকাহিনীতে তক্ষশীলা রাজ্যের অর্থ 'ছিন্ন মস্তক' হিসেবে বর্ণনা করেছেন। তিনি বলেছেন যে, এই নামটির উৎপত্তি হয়েছে বুদ্ধের জীবনের একটি ঘটনা থেকে, কেননা এটিই সেই জায়গা 'যেখানে বুদ্ধ তার মাথা একটি লোককে দিয়েছিলেন'। আরেকজন চৈনিক ভিক্ষু জুয়ানজ্যাং (যিনি হিউয়েন সাং নামেও পরিচিত) ৬৩০ এবং ৬৪৩ সালে তক্ষশীলায় ভ্রমন করেছিলেন এবং তিনি শহরটির নাম বলেছিলেন তা-চা-শি-লো (Ta-Cha-Shi-Lo)। ধারণা করা হয় যে, সেই সময়েই শহরটি প্রায় ধ্বংসস্তুপে পরিণত হয়েছিল। টলেমির ভূগোলে তক্ষশীলাকে বর্ণনা করা হয়েছে 'তক্ষিয়ালা' (Taxiala) হিসেবে। হিল্ডেশিম এর জন কর্তৃক ১৩৭৫ সালের দিকে প্রণীত Historia Trium Regum (History of the Three Kings বা তিন রাজার ইতিহাস) গ্রন্থে তক্ষশীলাকে বর্ণনা করা হয়েছে এগ্রিশিলা (Egrisilla) হিসেবে।


title: মহিউদ্দীন খান আলমগীর

text: মহিউদ্দীন খান আলমগীর (জন্মঃ ১৯৪২) বাংলাদেশের একজন রাজনীতিবিদ, লেখক, সাবেক সরকারি কর্মকর্তা ও মন্ত্রী। তিনি স্বরাষ্ট্রমন্ত্রী হিসেবে দায়িত্বপালন করেছেন।


title: মহিউদ্দীন খান আলমগীর

text: মহিউদ্দীন খান আলমগীর ১৯৪২ সালে জন্মগ্রহণ করেন। তিনি ঢাকা বিশ্ববিদ্যালয় থেকে অর্থনীতিতে এবং বস্টন বিশ্ববিদ্যালয় থেকে উন্নয়ন অর্থনীতিতে স্নাতক সম্পন্ন করেন এবং বস্টন বিশ্ববিদ্যালয় থেকে ডক্টরেট ডিগ্রী লাভ করেন।


title: মহিউদ্দীন খান আলমগীর

text: ১৯৬২ থেকে ১৯৬৫ পর্যন্ত ঢাকা বিশবিদ্যালয়ে অর্থনীতি বিভাগে শিক্ষকতা করেন মহিউদ্দীন খান আলমগীর। সেই বছরই পাকিস্তানের সরকারের সরকারি কর্মকর্তা পদে যোগদান করেন এবং প্রায় ৩২ বছর সরকারের বিভিন্ন পদে কর্মরত ছিলেন।[[বাংলাদেশের স্বাধীনতা যুদ্ধের সময় তিনি পাকিস্তানের উপবিভাগীয় কর্মকর্তা (সিএসপি ডিসি) হিসেবে দায়িত্ব পালন করেন। ১৯৭১ সালের যুদ্ধের পর বাংলাদেশের স্বাধীন কর্ম কমিশন গঠিত হয় এবং মহিউদ্দীনকে [[অর্থমন্ত্রী]]র দায়িত্ব দেয়া হয়। তিনি ১৯৭৬ থেকে ১৯৭৯ পর্যন্ত যশোরের জেলা প্রশাসক হিসেবে দায়িত্ব পালন করেন। তিনি বর্তমানে বাংলাদেশ [[আওয়ামী লীগ|আওয়ামী লীগের]] রাজনীতির সাথে জড়িত এবং ১৩ই সেপ্টেম্বর ২০১২ বাংলাদেশের স্বরাষ্ট্রমন্ত্রী পদে দায়িত্ব লাভ করেছেন। এছাড়াও, তিনি বেসামরিক বিমান পরিবহন ও পর্যটন, বিজ্ঞান ও প্রযুক্তি এবং পরিকল্পনা প্রতিমন্ত্রীর দায়িত্বও পালন করেন। তাকে, পার্বত্য শান্তি চুক্তি ও গঙ্গা পানি চুক্তির রূপকারও বলা হয়।


title: মহিউদ্দীন খান আলমগীর

text:
২০১৩ সালে সাভারে [[২০১৩ সাভার ভবন ধস|নয় তালা ভবন ধ্বসের]] পর বিবিসিকে দেয়া এক সাক্ষাতকারে তিনি বলেন, বিরোধী দলের ([[বিএনপি]]) কর্মীরা হরতালের সময় ঐ ভবনের পিলার ধরে নাড়াচাড়া করে, যা ঐ ভবন ধ্বসের একটি কারণ হতে পারে । তার এই বক্তব্য জনসাধারনের মাঝে ব্যাপক সমালোচিত হয়।
মুক্তিযোদ্ধা [[কাদের সিদ্দিকী]] মহিউদ্দীনকে পাকিস্তানি দোসর বলে অভিযুক্ত করেন কারণ তিনি ১৯৭১ এর স্বাধীনতা যুদ্ধের সময়ে পাকিস্তান সরকারের অধীনে এসডিও পদে কর্মরত ছিলেন।
স্বরাষ্ট্রমন্ত্রী হিসেবে বিরোধী দলের উপর অত্যচারে পুলিশ বাহিনীকে ব্যবহারের অভিযোগে মহিউদ্দিনের সমালোচনা করা হয়। এছাড়া পুলিশ বাহিনীকে ব্যবহার করে আন্দোলনে অংশ নেয়া জামাত-শিবিরের কর্মীকে হত্যার অভিযোগেও তিনি ব্যাপকভাবে সমালোচিত হন। এই আন্দোলনটি ছিল যুদ্ধাপরাধের দায়ে দন্ডিত তাদের নেতার মুক্তির দাবীতে।


title: মহিউদ্দীন খান আলমগীর

text:
[[বিষয়শ্রেণী:১৯৪২-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:চাঁদপুর জেলার ব্যক্তি]]
[[বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী]]
[[বিষয়শ্রেণী:ঢাকা বিশ্ববিদ্যালয়ের শিক্ষক]]
[[বিষয়শ্রেণী:নবম জাতীয় সংসদ সদস্য]]
[[বিষয়শ্রেণী:বাংলাদেশের স্বরাষ্ট্রমন্ত্রী]]
[[বিষয়শ্রেণী:দশম জাতীয় সংসদ সদস্য]]
[[বিষয়শ্রেণী:বাংলা একাডেমির সম্মানিত ফেলো]]
[[বিষয়শ্রেণী:একাদশ জাতীয় সংসদ সদস্য]]


title: ফ্যাব্রিসিও কলোচ্চিনি

text: ফ্যাব্রিসিও কলোচ্চিনি (; ; জন্ম ২২ জানুয়ারি ১৯৮২) একজন আজেন্টিনীয় পেশাদার ফুটবলার যিনি প্রিমিয়ার লীগের দল নিউকাসল ইউনাইটেডের হয়ে একজন ডিফেন্ডার হিসেবে খেলেন। তিনি বর্তমানে দলটির অধিনায়ক। আন্তর্জাতিক স্তরে তিনি আর্জেন্টিনা জাতীয় দলের হয়ে খেলেন। ক্যারিয়ারে তিনি বিভিন্ন ক্লাবের হয়ে খেলেছেন। এর মধ্যে দেপোর্তিও লা করুনিয়ায় থাকার সময় তিনি নিজেকে একজন উঁচু মানের ডিফেন্ডার হিসেবে প্রতিষ্ঠিত করেন। কলোচ্চিনি বোকা জুনিয়র্সে নিজের ক্যারিয়ার শুরু করেন। তিনি ইতালীয় ক্লাব এসি মিলানের মনোযোগ আকর্ষন করেন, কিন্তু সেখানে তিনি নিজেকে প্রতিষ্ঠিত করতে ব্যর্থ হন এবং পরবর্তীতে চারটি আলাদা ক্লাবে ধার হিসেবে খেলেন। ২০১১ সালের জুলাইয়ে, তাকে নিউকাসল ইউনাইটেডের অধিনায়কের দায়িত্ব দেওয়া হয়। সেখানে তিনি নিজেকে প্রিমিয়ার লীগের একজন নির্ভরযোগ্য এবং শক্তিশালী ডিফেন্ডার হিসেবে প্রমাণ করেন। ২০১২ সালে তিনি পিএফএ বর্ষসেরা দলে যায়গা পান। বংশপরিচয়ের কারণে কলোচ্চিনির একটি ইতালীয় পাসপোর্টও রয়েছে।


title: .এডি

text: .এডি () অ্যান্ডোরার জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। অ্যান্ডোরা টেলিকম .এডির নিবন্ধন ও ব্যবস্থাপনা নিয়ন্ত্রণ করে।


title: অলদিনী সরকারি বালিকা উচ্চ বিদ্যালয়

text: অলদিনী সরকারী বালিকা উচ্চ বিদ্যালয় পঞ্চগড় জেলার দেবীগঞ্জ উপজেলার একটি শিক্ষা প্রতিষ্ঠান।


title: অলদিনী সরকারি বালিকা উচ্চ বিদ্যালয়

text: ১৯৭০ সালে স্থানীয় ব্যক্তিবর্গ এলাকায় নারী শিক্ষা বিস্তারের প্রয়োজনীয়তা উপলব্ধি করে ১৯৭০ সালের ১ জানুয়ারি কোচবিহার মহারাজার রেকর্ড রুম ও তৎসংলগ্ন ১.৫০ একর জমি পত্তন নিয়ে এই বিদ্যালয়টি প্রতিষ্ঠা করেন। বিদ্যালয় পরিচালনা কমিটির বিদ্যুৎসাহী সদস্য দ্বীপেন্দ্র নাথ রায় এককালীন ১৫,০০০/- টাকা দান করলে তার মাতা অলদিনী রানী রায়ের নামানুসারে বিদ্যালয়টির নাম অলদিনী বালিকা উচ্চ বিদ্যালয় হয়। ১৯৭০ সালের ১৮ মার্চ বিদ্যালয়ের একাডেমিক ভবন উদ্বোধন করা হয়। এটি ১৯৭২ সালে জুনিয়র বালিকা বিদ্যালয় হিসেবে স্বীকৃতি পায়, ১৯৭৪ সালে মানবিক বিভাগ থেকে প্রথম ব্যাচ এস.এস.সি. পরীক্ষায় অংশগ্রহন করে। ১৯৭৬ সালে এখানে বিজ্ঞান বিভাগ খোলা হয় এবং ১৯৮৪ সালে এটি পাইলট স্কীমভুক্ত হয়। ১৯৮৭ সালের ৮ সেপ্টেম্বর বিদ্যালয়টিকে জাতীয়করণ করা হয়।


title: টম্বস্টোন (চলচ্চিত্র)

text: টম্বস্টোন, ১৯৯৩ সালে মুক্তিপ্রাপ্ত একটি আমেরিকান ওয়েস্টটার্ন চলচ্চিত্র। ছবিটি পরিচালনা করেছেন, জর্জ পি. কসমাতোস এবং চিত্রনাট্য লিখেছেন, কেভিন জেরি যিনি প্রথমে পরিচালক ও পরে প্রযোজনায় চলে আসেন। চলচ্চিত্রটিতে অভিনয় করেছেন, কার্ট রাসেল, ভ্যাল কিমার, স্যাম ইলিয়ট, বিল প্যাক্সটন, পাউয়ারস বোথ এবং দানা দিলানি।


title: টম্বস্টোন (চলচ্চিত্র)

text: ছবিটি ১৯৮০ এর পর আরিজোনার টম্বস্টোন শহরের বন্দুক যুদ্ধের ঘটনা নিয়ে নির্মিত। এছাড়া ছবিটিতে ও.কে. কোরাল ও এরাপ ভেনডাটা রাইডের বন্দুকযুদ্ধও স্থান পেয়েছে। চলচ্চিত্রটিতে কিছু ওয়েস্টার্ন আউটল ও শহরের শেরিফ ও তাদের মার্শালদের কাহিনী ফুটিয়ে তুলা হয়েছে। টম্বস্টোন ১৯৯৩ সালের ২৪ ডিসেম্বর যুক্তরাষ্ট্রের প্রেক্ষাগৃহে মুক্তি পায় এবং $৫৬,৫০৫,০৬৫ ডলার আয় করে। ছবিটি অর্থনৈতিক ভাবে সাফল্য লাভের পাশাপাশি ওয়েস্টার্ন ক্যাটাগরির ১৯৭৯ সালের পর থেকে সকল ছবির মধ্যে ব্যবসার দিক দিয়ে ১৩ নাম্বারে অবস্থান করে।


title: টম্বস্টোন (চলচ্চিত্র)

text: টোম্বস্টোনের সাউন্ডট্রেক অ্যালবাম ইনট্রাডা রেকর্ডস কর্তৃক ১৯৯৩ সালের ২৫ ডিসেম্বর প্রকাশিত হয়। ১৬ মার্চ, ২০০৬ সালে দুই পৃষ্ঠাওয়ালা ছবিটির আরো একটি অ্যালবাম প্রকাশ করে ইনট্রাডা রেকর্ডস।


title: জেমস ম্যাসন ক্রাফটস

text: জেমস ম্যাসন ক্রাফটস একজন মার্কিন রসায়নবিদ। তিনি ফ্রিডেল ক্রাফটস অ্যালকাইলেশন এবং অ্যাসাইলেশন বিক্রিয়ার জন্য বিখ্যাত।


title: জেমস ম্যাসন ক্রাফটস

text: ক্রাফটস বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৮৫৮ সালে গ্র্যাজুয়েট হন। ১৮৬৮ সালে কর্নেল বিশ্ববিদ্যালয়ের রসায়নের অধ্যাপক নিযুক্ত হন এবং ১৯৭০ সাল পর্যন্ত এখানেই কর্মরত ছিলেন। তিনি ১৮৯২ থেকে ১৮৯৭ সাল পর্যন্ত ম্যাসাচুসেট্‌স ইনস্টিটিউট অফ টেকনোলজির জৈব রসায়নের অধ্যাপক হিসেবে কর্মরত ছিলেন।


title: অমিত্রাক্ষর ছন্দ

text: যে ছন্দে চরণদ্বয়ের অন্ত্যবর্ণের মিল থাকে না, তাকে অমিত্রাক্ষর ছন্দ বলে। অমিত্রাক্ষর ছন্দ বাংলা কাব্যের একটি বিশেষ ছন্দরূপ যা ঊনবিংশ শতাব্দীর শেষভাগে মাইকেল মধুসূদন দত্ত কর্তৃক প্রবর্তিত হয়েছিল।


title: অমিত্রাক্ষর ছন্দ

text: চরণান্তিক মিল বাংলা পদ্যের অন্যতম বৈশিষ্ট্য; কিন্তু অমিত্রাক্ষর ছন্দে চরণান্তিক মিল থাকে না। কবি মাইকেল মধুসূদন দত্ত অমিত্রাক্ষর ছন্দে প্রথম যে কাব্যটি রচনা করেন তা হলো তিলোত্তমাসম্ভব কাব্য; এটি ১৮৬০ সালে প্রথম প্রকাশিত হয়। অতঃপর তিনি অমিত্রাক্ষর ছন্দে মেঘনাদবধ কাব্য রচনা করেন যা ১৮৬১ সালে গ্রন্থাকারে প্রকাশিত হয়। "মেঘনাদবধ কাব্যের" ষষ্ঠ সর্গের অংশ বিশেষ যা “মেঘনাদ ও বিভীষণ” নামে পরিচিত তা নিম্নরূপ। এ থেকে অমিত্রাক্ষর ছন্দের স্বরূপ বোঝা যায়:


title: প্রাথমিক কোষ

text: প্রাথমিক কোষ হলো একটি ব্যাটারি যা একবার ব্যবহারের জন্য তৈরি করা হয় এবং বিদ্যুৎ এর মাধ্যমে রিচার্জ করা হয় না। এই কোষে তড়িৎ রাসায়নিক ক্রিয়া অপ্রত্যাবর্তী। প্রাথমিক কোষে রাসায়নিক পদার্থের মাধ্যমে বিদ্যুৎ উৎপন্ন হয়।


title: রিচার্জেবল ব্যাটারী

text: রিচার্জেবল ব্যাটারী, স্টোরেজ ব্যাটারী বা অ্যাক্যুমুলেটর এক ধরণের ব্যাটারী যেটি এক বা একাধিক তড়িৎরাসায়নিক কোষ দ্বারা গঠিত এবং এটি এক প্রকার শক্তি সঞ্চয়ক। এটি গৌণ কোষ নামেও পরিচিত কারণ এর তড়িৎরাসায়নিক বিক্রিয়া প্রত্যাবর্তী।


title: তড়িৎ ফ্লাক্স

text: তড়িৎ চুম্বকের মধ্যে তড়িৎ প্রবাহ হল তড়িৎ ক্ষেত্রের মাধ্যমের মধ্যে প্রবাহের হার। তড়িৎ প্রবাহ পৃষ্টতলের মাধ্যমে তড়িৎ ক্ষেত্রের সারিগুলোর সমানুপাতিক।যদি তড়িৎ ক্ষেত্রটি অভিন্ন হয় তবে তড়িৎ প্রবাহ ভেক্টর আয়তন এর পৃষ্টতলে প্রবাহিত প্রবাহ


তড়িৎ ফ্লাক্স


title: তড়িৎ ফ্লাক্স

text:
যেখানে হল তড়িৎ ক্ষেত্র যার একক হল (). পৃষ্ট তলের আয়তন হল তড়িৎ ক্ষেত্রের সারি এবং লম্ব এর মধ্যবর্তী কোণ ।
ভিন্ন তড়িৎ ক্ষেত্রের তড়িৎ প্রবাহ এবং ক্ষুদ্র পৃষ্টতল হলে


title: তড়িৎ ফ্লাক্স

text: তড়িৎ ক্ষেত্র কে ক্ষেত্রের আয়তনের উপাংশের সাথে লম্বভাবে গুন করা হয়।তড়িৎ প্রবাহের উপর পৃষ্টতল হলে সমাকলন


title: তড়িৎ ফ্লাক্স

text: যেখানে তড়িৎ ক্ষেত্র এবং পৃষ্ট তলের আয়তন এর একটি ক্ষুদ্র এলাকা।


title: তড়িৎ ফ্লাক্স

text: এখন গাউসের বদ্ধ পৃষ্ট তলের জন্য তড়িৎ প্রবাহ হল


title: তড়িৎ ফ্লাক্স

text: যেখানে


title: তড়িৎ ফ্লাক্স

text: হল পৃষ্ট তল এর মোট চার্জ এর পরিমান


title: তড়িৎ ফ্লাক্স

text:
এই সম্পর্কটি গাউসের সুত্রের তড়িৎ ক্ষেত্রের সমাকলন রুপ এবং মাক্সওয়েল এর চারটি সুত্রের একটি।
এটা মনে রাখা জরুরি যে যখন তড়িৎ প্রবাহ চার্জ দারা প্রবাহিত হয় না তার মানে সেটা বদ্ধ পৃষ্ট তলের মধ্যে তড়িৎ ক্ষেত্র গাউসের সুত্র সমীকরণ এর মধ্যে নেই এবং চার্জ দারা প্রভাবিত বদ্ধ পৃষ্ট তলের বাইরে। যখন গাউসের সুত্র সব কিছু বজায় চলে তখন এর "হাত নীতি " কার্যকারী এবং তড়িৎ ক্ষেত্রের ভারসাম্য থাকে।
তড়িৎ প্রবাহের এস আই একক ভোল্ট-মিটার অথবা নিউটন মিটার বর্গ পার কুলম্ব।তড়িৎ প্রবাহের এস আই একক
এর মাত্রা
ৰণাত্মক তড়িৎ ফ্লাক্স : কোনাে তলের সঙ্গে জড়িত তড়িৎ ফ্লাক্সকে ধনাত্মক ধরা হয় , যদি তড়িৎক্ষেত্র প্রাবল্য E ওই তল থেকে বহির্মুখী হয় ।


title: টম্বস্টোন (দ্ব্যর্থতা নিরসন)

text: টম্বস্টোন বলতে নিচের বিষয় গুলো নির্দেশ করতে পারেঃ


title: খ ম হারুন

text: খ ম হারূন বাংলাদেশের একজন মঞ্চ ও টেলিভিশন ব্যাক্তিত্ব। বর্তমানে পাঠশালা সাউথ এশিয়ান মিডিয়া ইনস্টিটিউটে কর্মরত আছেন চলচ্চিত্র ও টেলিভিশন বিভাগের প্রধান হিসেবে। এসএটিভি’র অনুষ্ঠান উপদেষ্টা। খ ম হারূন টেলিফিল্ম, টিভি বিজ্ঞাপন, টিভি নাটক, টিভি ধারাবাহিক এবং তথ্যচিত্র সহ অসংখ্য অনুষ্ঠান নির্মাণ করেছেন। এছাড়াও তাঁর মিডিয়া সম্পর্কিত অনেক লেখা দেশ-বিদেশে প্রকাশিত হয়েছে।


title: খ ম হারুন

text:
জন্ম ও শিক্ষা:
খ ম হারূন ২৬ অক্টোবর ১৯৫৩ সালে খুলনায় জন্ম গ্রহণ করেন এবং ঢাকা বিশ্ববিদ্যালয় হতে বিএ (সম্মান) ও এমএ (১৯৭০-১৯৭৬) এবং ন্যাশনাল স্কুল অব ড্রামা, দিল্লী থেকে স্নাতকোত্তর ডিগ্রি (১৯৭৬-১৯৭৯) অর্জন করেন। এছাড়াও তিনি টেলিভিশন ও গণমাধ্যমের উপর বিভিন্ন দেশ থেকে উচ্চতর প্রশিক্ষণ গ্রহণের করেছেন। ভারতের ফিল্ম অ্যান্ড টিভি ইন্সটিটিউট, পুনে; ইন্ডিয়ান ইন্সটিটিউট অব ম্যাস কমিউনিকেশন, দিল্লী; এশিয়া-প্যাসিফিক ইন্সটিটিউট ফর ব্রডকাস্টিং ডেভেলপমেন্ট, কুয়ালা লামপুর, মালয়শিয়া; কেবিএস ইন্সটিটিউট, সিউল, কোরিয়া; এনএইচকে কমিউনিকেশন ট্রেনিং ইন্সটিটিউট, টোকিও, জাপান; দ্য স্টেট অ্যাডমিনিস্ট্রেশন অব রেডিও ফিল্ম অ্যান্ড টিভি, বেইজিং-এ প্রশিক্ষণ নিয়েছেন। তিনি চীন, তুরস্ক, মায়ানমার, থাইল্যান্ড, ডেনমার্ক, সিঙ্গাপুর, শ্রীলঙ্কা, যুক্তরাজ্য, যুক্তরাষ্ট্র, ইতালী সহ বিভিন্ন দেশে টেলিভিশন ও মিডিয়া বিষয়ক সেমিনার এবং ওয়ার্কশপে অংশ গ্রহণ করেছেন।


title: খ ম হারুন

text:
কর্মজীবন:
খ ম হারূন কর্মজীবনে অসংখ্য প্রতিষ্ঠানে কাজ করেছেন যেমন, ১৯৮০ হতে ২০১০ পর্যন্ত বাংলাদেশ টেলিভিশনে প্রযোজক, নির্বাহী প্রযোজক, অনুষ্ঠান প্রধান এবং উপ মহাপরিচালক পদে; বাংলাদেশ উন্মুক্ত বিশ্ববিদ্যালয়ে পরিচালক (মিডিয়া) পদে; জাতীয় গণমাধ্যম ইন্সটিটিউটে পরিচালক পদে, আরটিভি'তে অনুষ্ঠান প্রধান ও নির্বাহী পরিচালক পদে; এসএটিভি'তে উপদেষ্টা পদে। তিনি জাহাঙ্গীরনগর বিশ্ববিদ্যালয়ে নাটক ও নাট্যতত্ত বিভাগে এবং ঢাকা বিশ্ববিদ্যালয়ে টেলিভিশন ও চলচ্চিত্র অধ্যয়ন বিভাগে শিক্ষকতা করেছেন।


title: লালবক

text: লালবক ("Ixobrychus cinnamomeus") হল এক ধরনের আর্ডেইডি বা বক প্রজাতির পাখি যা নলঘোঙ্গা বক নামেও পরিচিত। এটি প্রধানত এশিয়া মহাদেশের ভারত, পাকিস্তান, চীন ও ইন্দোনেশিয়া অঞ্চলে দেখা যায়।


title: লালবক

text: লালবক বিপদে পড়লে শত্রুর চোখ লক্ষ্য করে ঠোকর মারে। বল্লমচোখা ঠোঁট চালিয়ে এরা মানুষের চোখ নষ্ট করে দিতে পারে। এই বকটি ঊষাচর-নিশাচর। আত্মগোপনে খুবই পারদর্শী।


title: লালবক

text: লালবকের মূল খাদ্য মাছ। এছাড়া পোকামাকড় এবং সুযোগ পেলে ব্যাঙও খায়।


title: লালবক

text: কাশবন-ঘাসবন ও ঝোপঝাড়ই লালবকের দিনের আশ্রয়স্থল। কচুরিপানার ভেতরেও থাকে। বাসাও করে এসব জায়গায়।


title: পশ্চিমা উল্লুক

text: পশ্চিমা উল্লুক (বৈজ্ঞানিক নাম: "Hoolock hoolock") গিবন পরিবারের একটি প্রাইমেট উল্লুক। এদের বাংলাদেশ, ভারতের অসম, ও মায়ানমারে দেখতে পাওয়া যায়। পরাগায়ন ও বীজ ছড়িয়ে গাছের বংশবিস্তারে এরা বেশ ভূমিকা রাখে।


title: পশ্চিমা উল্লুক

text: সারা বিশ্বে এটি বিপন্ন এবং কোন কোন দেশে মহাবিপন্ন প্রাণী হিসেবে বিবেচিত। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।


title: মার্টিন গাপটিল

text: মার্টিন জেমস গাপটিল (; জন্ম: ৩০ সেপ্টেম্বর, ১৯৮৬) অকল্যান্ডে জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা। তিনি মূলতঃ শীর্ষসারির ব্যাটসম্যানরূপে পরিচিত। নিউজিল্যান্ড ক্রিকেট দলের পক্ষ হয়ে ইতোমধ্যেই বিভিন্ন বয়সীদের ক্রিকেট প্রতিযোগিতায় অংশগ্রহণ করেছেন। ২০০৬ সালে শ্রীলঙ্কায় অনুষ্ঠিত অনূর্ধ্ব-১৯ ক্রিকেট বিশ্বকাপে নিউজিল্যান্ডের পক্ষ হয়ে প্রতিনিধিত্ব করেন।


title: মার্টিন গাপটিল

text: নিউজিল্যান্ডের প্রথম এবং বিশ্বের পঞ্চম ক্রিকেটার হিসেবে একদিনের আন্তর্জাতিকে দ্বি-শতক করার গৌরব অর্জন করেন। ক্রিকেট বিশ্বকাপে সর্বোচ্চ ব্যক্তিগত রানের বর্তমান রেকর্ডের অধিকারী মার্টিন গাপটিল একদিনের আন্তর্জাতিকে দ্বিতীয় সর্বোচ্চ অপরাজিত ২৩৭* করেছেন।


title: মার্টিন গাপটিল

text: গাপটিল অকল্যান্ডের এভনডেল কলেজে অধ্যয়ন করেন। বিদ্যালয়ের প্রথম একাদশে ক্রিকেট খেলেন। চূড়ান্ত বর্ষে তিনি শ্রেণী প্রধান নিযুক্ত হন। ১৪ বছর বয়সে ট্রাক দূর্ঘটনায় তার তিনটি পায়ের আঙ্গুল হারান। (এ বিষয়টি বিশ্বকাপে সহযোগী খেলোয়াড় স্কট স্টাইরিসের মাধ্যমে জানা যায়। এরফলে দলে তার ডাকনাম হয় টু টোজ।) হাসপাতালে নেয়ার পর তার পিতা জেফ ক্রোকে বলেন যে কোন নিউজিল্যান্ডের খেলোয়াড় যদি তাকে দেখতে আসতো, তাহলে ভাল হতো। এরপর তৎকালীন অধিনায়ক স্টিফেন ফ্লেমিং পরদিন তাকে দেখতে হাসপাতাল পরিদর্শনে আসেন।


title: মার্টিন গাপটিল

text: অকল্যান্ড অ্যাশেস দলের পক্ষ হয়ে ঘরোয়া ক্রিকেট খিলেন। প্রথম-শ্রেণীর ক্রিকেটের অভিষেকে ৯৯ রান করেন। জানুয়ারি, ২০১১ সালে ইংল্যান্ডে ডার্বিশায়ারের হয়ে খেলেন। অস্ট্রেলীয় খেলোয়াড় উসমান খাজা’র পরিবর্তে ২০১১ সালের কাউন্টি চ্যাম্পিয়নশীপের দ্বিতীয়ার্ধে ও সিবি৪০ প্রতিযোগিতায় খেলেন।


title: মার্টিন গাপটিল

text: ১০ জানুয়ারি, ২০০৯ তারিখে অকল্যান্ডে অনুষ্ঠিত একদিনের আন্তর্জাতিকে ওয়েস্ট ইন্ডিজের বিরুদ্ধে অভিষেক ঘটে গাপটিলের। ক্রিস গেইলের বলে বিশাল ছক্কা হাকিয়ে অভিষেকে প্রথম নিউজিল্যান্ডার্স হিসেবে সর্বোচ্চ অপরাজিত ১২২ রান করে সেঞ্চুরি করার গৌরব অর্জন করেন। এছাড়াও এ রানটি একদিনের আন্তর্জাতিকে অভিষেকে দ্বিতীয় সর্বোচ্চ রানের রেকর্ড। তার এ রানটি ওয়েস্ট ইন্ডিজের বিপক্ষে সর্বোচ্চ রান ও প্রথম নিউজিল্যান্ডার্স হিসেবে শুরু থেকে শেষ পর্যন্ত ব্যাটিং করার রেকর্ড।


title: মার্টিন গাপটিল

text: মার্চ, ২০০৯ সালে হ্যামিল্টনে অনুষ্ঠিত প্রথম টেস্টে ভারত জাতীয় ক্রিকেট দলের বিপক্ষে অভিষিক্ত হন। ১৪ ডিসেম্বর, ২০০৯ তারিখে নেপিয়ারে পাকিস্তানের বিপক্ষে দ্বিতীয় ইনিংসে সালমান বাট, ইমরান ফরহাত এবং মোহাম্মদ আসিফকে আউট করেন।


title: মার্টিন গাপটিল

text: ২০১৫ সালের ক্রিকেট বিশ্বকাপে তিনি অন্যতম সদস্য মনোনীত হন। নক-আউট পর্ব পর্যন্ত তিনি নিউজিল্যান্ডের পক্ষে প্রথম খেলোয়াড় হিসেবে ধারাবাহিকভাবে দুইটি শতরান করেন। এছাড়াও গাপটিল বিশ্বকাপের নক-আউট পর্বের খেলায় প্রথমবারের মতো দ্বি-শতক হাঁকান। পাশাপাশি প্রথম নিউজিল্যান্ডীয় হিসেবে একদিনের আন্তর্জাতিকে দ্বি-শতক করেছেন ও ব্যক্তিগত সর্বোচ্চ রানের নজির স্থাপন করেছেন। গাপটিলের অপরাজিত ২৩৭* রান বিশ্বকাপের ইতিহাসে সর্বোচ্চ ব্যক্তিগত সংগ্রহ। তার অসামান্য ক্রীড়া নৈপুণ্যে নিউজিল্যান্ড দল ১৪৩ রানের বিরাট ব্যবধানে জয়ী হয়। খেলায় তিনি ম্যান অব দ্য ম্যাচের পুরস্কার লাভ করেন। তিনি বিশ্বকাপে সর্বোচ্চ ৫৪৭ রান করেন৷


title: মার্টিন গাপটিল

text: ২০১৩ সালে ইংল্যান্ড সফরে একদিনের আন্তর্জাতিকে পরপর দুই খেলায় অপরাজিত শতরান করেন ও উভয় খেলায় ম্যান অব দ্য ম্যাচের পুরস্কার পান। ৩ খেলার ওডিআই সিরিজে তিনি সর্বমোট ৩৩০ রান সংগ্রহ করেন যা ৩ খেলার দ্বি-পক্ষীয় সিরিজে বিশ্বরেকর্ড গড়েন। এছাড়াও তিনি ম্যান অব দ্য সিরিজ নির্বাচিত হন। ২১ মার্চ, ২০১৫ তারিখে ক্রিকেট বিশ্বকাপের ইতিহাসে সর্বোচ্চ অপরাজিত ২৩৭* রান তোলেন।


title: অ্যাংলো-জাঞ্জিবার যুদ্ধ

text: অ্যাংলো-জাঞ্জিবার যুদ্ধ সংগঠিত হয়েছিল যুক্তরাজ্য ও জাঞ্জিবার সুলতানাতে মধ্যে ২৭ আগস্ট, ১৮৯৬ সালে। যুদ্ধটি মাত্র ৩৮ মিনিট (কেউ কেউ ৪০ মিনিট অথবা ৪৫ মিনিটও বলে থাকেন) স্থায়ী হয়েছিল এবং এই যুদ্ধকে ইতিহাসের সবচেয়ে কম সময়ের যুদ্ধ বলে আক্ষায়িত করা হয়। জাঞ্জিবার সুলতানাতের সুলতান হামিদ বিন তোয়াইনি ২৫ আগস্ট, ১৮৯৬ সালে মৃত্যুবরণ করলে সিংহাসনে বসেন খালিদ বিন বারঘাস। কিন্তু ব্রিটিশরা সুলতান হিসেবে হামাদ বিন-মুহাম্মদকে বসাতে চেয়েছিল। ১৮৮৬ সালের এক চুক্তির আওতায় হিংহাসনে বসতে হলে ব্রিটিশ কাউন্সিলের অনুমতি নিতে হত কিন্তু বারঘাস ব্রিটিশদের এই চুক্তি অমান্য করায় ব্রিটিশরা তাকে ও তার সৈনিকদের রাজপ্রাসাদ ত্যাগ করার সময় বেঁধে দিয়েছিল। কিন্তু খালিদ ব্রিটিশদের কথা না শুনে প্রাসাদের চারপাশে সৈন্য সংখ্যা বৃদ্ধি করে তিনি প্রাসাদেই অবস্থান করেন। এখান থেকেই যুদ্ধের সূত্রপাত হয়।


title: অ্যাংলো-জাঞ্জিবার যুদ্ধ

text: ব্রিটিশদের বেধে দেওয়া সময়সীমা শেষ হয় পূর্ব আফ্রিকা সময় (ইএটি) অনুসারে ২৭ আগস্ট ৯.০০ টায়। অপরদিকে ব্রিটিশরা হার্বার এলাকায় তিনটি ক্রুজিয়ার, দুটি গানবোট, ১৫০ জন মেরিন সেনা ও নাবিক, এবং ৯০০ জন জাঞ্জিবার বাসীকে একত্র করে যুদ্ধের প্রস্তুতি নেয়। যেখানে ব্রিটিশ বাহিনীর নেতৃত্বে ছিলেন রিয়ার অ্যাডমিরাল হ্যারি রাউসন এবং জাঞ্জিবার সেনাবাহিনী থেকে জাঞ্জিবারদের নেতৃত্বে ছিলেন বিগ্রেডিয়ার-জেনারেল লয়েড ম্যাথিউস (যিনি জাঞ্জিবারের প্রথম মন্ত্রী ছিলেন)।


title: অ্যাংলো-জাঞ্জিবার যুদ্ধ

text: অপরদিকে সুলতানের পক্ষে ২,৮০০ জাঞ্জিবার যুদ্ধা (যারা অধিকাংশই ছিলেন সাধারণ জনগন) প্রাসাদ রক্ষায় যোগ দিয়েছিল। এদের নেতৃত্বে ছিল সুলতান খালেদের বাহিনীর বিভিন্ন সদস্যরা। এছাড়াও সুলতানের কয়েকশ দাস, দাসীও যুদ্ধে অংশ নিয়েছিল। সুলতান বাহিনী কিছু আর্টিলারি কামান ও কিছু ম্যাশিনগান নিয়ে প্রাসাদের সামনে অবস্থান নিয়েছিল। ব্রিটিশ বাহিনী ৯.০২ মিনিটে প্রাসাদ লক্ষ্য করে গোলাবর্ষণ শুরু করে ও কিছুক্ষনের মধ্যেই প্রাসাদে আগুন ধরে যায়। এদিকে ব্রিটিশদের আর একটি ছোট দল সুলতান বাহিনীর একটি ইয়ট ও দুটি যুদ্ধের ছোট নৌকা ডুবিয়ে দেয়। ব্রিটিশ বাহিনী যখন প্রাসাদের দিকে এগোচ্ছিল তখন সুলতান বাহিনী বিচ্ছিন্ন ভাবে তাদের উপর গুলিবর্ষণ করলেও শেষ পর্যন্ত তারা ব্রিটিশ বাহিনীর কাছে টিকতে পারেনি। ৯.৪০ মিনিটে ব্রিটিশরা প্রাসাদে ঢুকে পতাকা নামিয়ে আগুনে পুড়িয়ে দেয়।


title: অ্যাংলো-জাঞ্জিবার যুদ্ধ

text: যুদ্ধে সুলতান খালিদের ৫০০ লোক আহত অথবা নিহত হয় অপরদিকে ব্রিটিশদের মাত্র একজন নাবিক আহত হয়। ব্রিটিশরা যুদ্ধের প্রায় পরপরই সুলতান হামাদকে ক্ষমতায় বসায়। এরপর থেকে জাঞ্জিবার এক নতুন যুগে প্রবেশ করে যেখানে ব্রিটিশদের প্রভাব সবচেয়ে বেশী ছিল।


title: অ্যাংলো-জাঞ্জিবার যুদ্ধ

text: জাঞ্জিবার হলো ভারত মহাসাগরের একটি দ্বীপ দেশ, যা টাঙ্গানিয়ায় অবস্থিত (বর্তমানে যা তানজানিয়ার অংশ)। ১৪৯৯ সাল থেকে প্রধান দ্বীপ অনগাজা বা জাঞ্জিবার পর্তুগীজদের অধীনে ছিলো। ১৬৯৮ সালে ওমানের সুলতান পর্তুগীজদের উচ্ছেদ করে এই দ্বীপে তার শাষণ প্রতিষ্ঠা করেন। ১৮৫৮ সালে সুলতান মাজিদ বিন-সাঈদ এই দ্বীপকে ওমানের থেকে স্বাধীন বলে ঘোষণা করে ও তখন ব্রিটিশরা তাকে স্বীকিৃতি দিয়েছিল। মাজিদের পরের সুলতানরা ধীরে ধীরে জাঞ্জিবারকে তাদের রাজধানী শহরে পরিনত করে এবং সমুদ্রের কাছে একটি রাজপ্রাসাদ নির্মাণ করে। ১৮৯৬ সালের দিকে এই প্রাসাদটিতে আরো ভবন যুক্ত করা হয় যেগুলোকে বেইত আল হাকেম, বেইত আল আজাইব বা হাউস অফ ওন্ডারস নামে ডাকা হতো এবং এই প্রাসাদটি ছিল তখন পূর্ব আফ্রিকার সর্বপ্রথম বিদ্যুৎ ব্যবহৃত ভবন। ভবনটি স্থানীয় কাঠ দিয়ে নির্মাণ করা হয়েছিল ও আক্রমণ থেকে রক্ষার জন্য এই ভবনে কোন প্রতিরক্ষার ব্যাবস্থা রাখা হয়নি। প্রধান তিনটি ভবনই একে অপরের সাথে একই সাড়িতে তৈরি করা হয়েছিল ও ভবন গুলোর মাঝে সংযোগের জন্য কাঠের সেতু ব্যবহার করা হয়েছিল।


title: অ্যাংলো-জাঞ্জিবার যুদ্ধ

text: দীর্ঘ সময় জাঞ্জিবারের সাথে বন্ধুত্বপূর্ণ সম্পর্ক রাখার পর ১৮৮৬ সালের দিকে ব্রিটিশরা ধীরে ধীরে জাঞ্জিবার ও এর সুলতানের উপর নিয়ন্ত্রন আরোপ করা শুরু করে। ১৯ শতকের দিকে জার্মানিরা পূর্ব আফ্রিকা সম্পর্কে আগ্রহী হয়ে উঠে ফলে দুই পরাশক্তির মাঝে ব্যবসা-বাণিজ্যের নিয়ন্ত্রন ও বসতি স্থাপন নিয়ে প্রতিযোগিতা শুরু হয়। সুলতান খলিফা সাঈদ কেনিয়ার অংশে ব্রিটিশদের ও ট্যাংগানিকার অংশে জার্মানিদের ব্যবসা করার অধিকার দেয়। সেই সাথে এই সব অঞ্চলে দাসপ্রথা বাণিজ্যের চরম প্রসার লাভ করে। আরব অনেক শাষকরা এই ভাগের ফলে অসন্তোষ্ঠ হয়েছিল যার ফলে ওই এলাকাক পরবর্তীকালে বিশৃঙ্খলা দেখা দিয়েছিল। জার্মান কর্তৃপক্ষ তাদের অংশে জাঞ্জিবার পতাকা উড়াতে অপারগতা প্রকাশ করে এর ফলে জার্মান বাহিনী ও স্থানীয় জনগনের মধ্যে সংঘর্ষ হয়। এরকম এ সংঘর্ষে টাংগাং ২০ জন আরব মারা যায়।


title: অ্যাংলো-জাঞ্জিবার যুদ্ধ

text: সুলতান খলিফা, বিগ্রেডিয়ার জেনারেল লয়েড ম্যাথিউসের নেতৃত্বে একদল সৈন্যকে টাংগানিকায় সুলতানের শাষণ পুনরায় প্রতিষ্ঠা করতে পাঠান। এই অপারেশন ব্যাপকভাবে সাফল্য পেয়েছিল কেননা স্থানীয় লোকজনের মাঝে ব্যাপক জার্মান বিরোধী মনোভাব দেখা গিয়েছিল। আরো জানা যায় বাগামুই নামক ন্থানে জার্মান সেনারা ১৫০ জন স্থানীয়কে হত্যা করেছিল এবং ক্যাতুয়া নামক স্থানে জার্মান কিছু অফিসার ও তাদের দাস-দাসীদের মৃত অবস্থায় পাওয়া যায়। খলিফা এরপর ব্রিটিশ ইস্ট আফ্রিকা কম্পানিকে একচেটিয়াভাবে ব্যবসার অধিকার দেয়। এসময় দাস ব্যবসা ছড়িয়ে পরে। ১৮৯০ সালে খলিফা মৃত্যুবরণ করলে আলী বিন-সাঈদ সুলতান হন এবং তিনি দাস বাণিজ্য বন্ধ করে দেন (বাণিজ্য কিন্তু মালিকানা নয়)। এছাড়া তিনি জাঞ্জিবারকে ব্রিটিশদের ওপনিবেশ ঘোষণা করে এবং লয়েড ম্যাথিউসকে তার মন্ত্রী পরিষদের প্রথম মন্ত্রী হিসেবে মন্ত্রী পরিষদ পরিচালনার জন্য নিয়োগ দেন। ব্রিটিশরাও ভবিষ্যৎ সুলতান নির্ধারণের জন্য ভেটো দেওয়ার অঙ্গীকার করে।


title: অ্যাংলো-জাঞ্জিবার যুদ্ধ

text: সুলতান আলীর পর ১৮৯৩ সালে সুলতান হন হামাদ বিন-তাওয়াইনি। তিনি সুলতান থাকা অবস্থায় ব্রিটিশদের সাথে ভালো সম্পর্ক রেখে চলতেন। কিন্তু সেখানে ব্রিটিশদের নিয়ন্ত্রন একদল লোক দেখতে পারতনা কারণ ব্রিটিশরা সেনাবাহিনী নিয়ন্ত্রন করত ও মুল্যবান দাসপ্রথা উচ্ছেদ করেন। এই ভিন্নমতের লোকদের নিয়ন্ত্রনের জন্য ব্রিটিশরা সুলতানকে ও প্রাসাদ রক্ষার জন্য ১০০০ লোকের একটি বাহিনী গেঠন করতে অনুমতি দেয়। কিন্তু কিছুদিন পরই এই বাহিনী ব্রিটিশ বাহিনীর সাথে বিভিন্ন সময় সংঘর্ষে জড়িয়ে পরে। জাঞ্জিবারের ইউরোপীয় বসবাসরত এলাকা থেকেও সুলতান বাহিনীর বিরুদ্ধে অভিযোগ আসতে শুরু করে।


title: অ্যাংলো-জাঞ্জিবার যুদ্ধ

text: সুলতান হামাদ হঠাৎ করেই ২৫ আগস্ট, ১৮৯৬ সালে ১১:৪০ ইএট (০৮:৪০ ইউটিসি) মিনিটে মারা যান। তার ২৯ বছর বয়স্ক ভাতিজা খালিদ বিন বারঘাস জাঞ্জিবার শহরের সুলতানের প্রাসাদে প্রবেশ করে নিজেকে সুলতান ঘোষণা করে কিন্তু ব্রিটিশরা বিকল্প সুলতান হিসেবে হামাদ বিন-মুহাম্মদকে নিয়োগ দিতে চেয়েছিল। এসময় খালিদকে ব্রিটিশ কুটনৈতিক বাসিল কেভ ও জেনারেল ম্যাথিউস সর্তক কের দেন। এছাড়া তিন বছর আগে সুলতান আলীর মৃত্যুর পরও খালিদ সুলতান হতে চেয়েছিলেন কিন্তু তখনও তাকে এ ধরনের বিপদজ্জনক কাজ না করতে পরামর্শ দেওয়া হয়।


title: অ্যাংলো-জাঞ্জিবার যুদ্ধ

text: খালিদ কেভের সতর্কতা উপেক্ষা করে তার বাহিনীকে ক্যাপ্টেন সালেহ্ এর তেত্বাবধানে দিয়ে তিনি প্রাসাদের নিরাপত্তা নিশ্চিত করতে বলেন। দিনের শেষে তারা ২৮,০০ লোককে সৈনিক হিসেবে নিয়োগ দেন যাদের অধিকাংশকে স্থানীয় জনগনের মধ্যে থেকে বাছাই করা হয়েছিল। সুলতান বহিনীর কাছে কিছু আর্টিলারি, মেশিনগান, গেটলিং গান, একটি ব্রোঞ্জ কেনন যার সবগুলোই ব্রিটিশ জাহাজ লক্ষ্য করে হার্বারের দিকে তাক করা ছিল। ১২ পাউন্ড ফিল্ড গান সুলতানকে উপহার হিসেবে দিয়েছিলেন জার্মান সম্রাট উইলহাম ২। এছাড়াও সুলতানের সৈন্যরা জাঞ্জিবার নৌবাহিনী দলও গঠন করে।


title: অ্যাংলো-জাঞ্জিবার যুদ্ধ

text: কেভ খালিদের সাথে আরো আলোচনা করে কিন্তু সকল চেষ্ঠা ব্যর্থ হয়ে যায় এবং রওসন সুলতান খালিদকে সময়সীমা বেধে দেয় ২৭ আগস্ট সকলাক ৯.০০ টার মধ্যে তাকে পতাকা নামিয়ে প্রসাদ থেকে চলে যেতে হবে না হলে সে হামলা করতে বাধ্য হবে। বিকেলের মধ্যে হার্বার থেকে সকল বাণিজ্য জাহাজ নিরাপদ স্থানে চলে যায়। ব্রিটিশ নারী ও শিশুদের নিরাপদ স্থানে রাখা হয়। কনসাল মোহান তার এক বিবৃতিতে লিখেছিলেন যে, সাধারনত অন্যন্য রাতে ড্রামের শব্দ শুনা যায় কিন্তু সে রাত ছিল একেবারে নিস্তব্দ।


title: অ্যাংলো-জাঞ্জিবার যুদ্ধ

text: ২৭ আগস্ট সকাল ৮.০০টায় খালিদের পক্ষ থেকে একজন বার্তাবাহক কেভের সাথে সাক্ষাত করে এবং তাদের যুদ্ধ প্রত্যাহার করতে বলে কিন্তু কেভ উত্তরে জানায় সুলতান যদি শর্ত মেনে নেয় তাহলেই কেবল তাদের পক্ষে যুদ্ধ ত্যাগ করা সম্ভব। ৮.৩০ মিনিটে সুলতানের পক্ষ থেকে আরেকজন বার্তাবাহক বলেন, আমরা পতাকা নামানোর কোন অর্থ দেখি না, কারণ আমরা জানি অঅপনারা হামলা চালাবেন না। উত্তরে কেভ বলেন, আমরা হামলা চালাতে চাইনা কিন্তু যতক্ষন পর্যন্ত আমরা যে শর্ত দিয়েছি তা পূরণ না হচ্ছে ততক্ষন পর্যন্ত আমাদের হামলা না করে উপায় নেই। এদিকে ৮.৫৫ মিনিটে সুলতানের পক্ষ থেকে আর কোন বার্তাবাহক না অঅসায় সেন্ট জর্জ রওসন তার বাহিনীকে, যুদ্ধের জন্য তৈরি হতে বলেন।


title: অ্যাংলো-জাঞ্জিবার যুদ্ধ

text: যুদ্ধটি ৩৮ মিনিট স্থায়ী হয়েছিল যা এই যুদ্ধকে ইতিহাসের সর্বাপেক্ষা কম সময়ের যুদ্ধ হিসেবে প্রতিষ্ঠিত করে। যদিও কেউ কেউ ৪০ এবং ৪৫ মিনিটের কথাও বলে থাকে তবে ৩৮ মিনিটিই সর্বত্র ব্যবহার করতে দেখা যায়। সময়ের এই অনিশ্চয়তা তৈরি হয়েছে কারণ সকাল ৯.০০টায় সৈন্যদের প্রস্তুত হতে বলা হয় গুলি করার জন্য এবং ৯.০২ মিনিটে গুলি করা শুরু করে। আর যুদ্ধ শেষ হয় ৯.৪০ মিনিটে। এজন্য কেউ ৩৮ ও কেউ ৪০ মিনিট বলে থাকেন।


title: সুমেরু অঞ্চল

text: সুমেরু অঞ্চল বা আর্কটিক () পৃথিবীর সর্ব উত্তরের অঞ্চলটির নাম। ইংরেজি নামটি এসেছে গ্রিক শব্দ arktos থেকে যার অর্থ "ভালুক"। আকাশের উত্তর-পূর্ব কোণে দেখা যাওয়া একটি তারামণ্ডলের আকৃতি ভালুকের মত হওয়ায় এমন নাম দেয়া। অনেক সময় সুমেরু অঞ্চলের সীমানা হিসেবে সুমেরু বৃত্তকে নির্ধারণ করা হয়, যা বিষুব রেখা থেকে ৬৬ ডিগ্রি ৩০ মিনিট উত্তরে কল্পিত একটি গাণিতিক রেখা। এই রেখার উত্তরের সকল স্থানে বছরে অন্তত একটি এমন সময় আসে যখন ২৪ ঘণ্টার মধ্যে সূর্য একবারও অস্ত যায় না, এবং আরেক ২৪ ঘণ্টার মধ্যে সূর্য একবারও উদিত হয় না। অবশ্য এর কোন ভৌগোলিক চিহ্ন নেই, অর্থাৎ এই রেখা অতিক্রম করার সময় কোন তাৎক্ষণিক ভৌগোলিক পরিবর্তন চোখে পড়বে না।


title: সুমেরু অঞ্চল

text: কোন সুস্পষ্ট বিভাজন চিহ্ন না থাকলেও সুমেরু অঞ্চল আলাদা করার একটা সহজ উপায় আছে। যে অনিয়মিত ও বক্র রেখাটি দিয়ে সবচেয়ে উত্তরে অবস্থিত গাছগুলোকে চিহ্নিত করা যায় তার উত্তরের সবকিছুকেই সুমেরু অঞ্চলের অন্তর্ভুক্ত করা যায়, সেখানকার পরিবেশ কোন বৃক্ষ ধারণে সক্ষম নয়। বৃক্ষরেখার উত্তরে অবস্থিত স্থানগুলোর মধ্যে রয়েছে গ্রিনল্যান্ড; নরওয়ের Svalbard ও অন্যান্য মেরুদ্বীপ; সাইবেরিয়া, আলাস্কা ও কানাডার সর্বউত্তরের ভূমিসমূহ; ল্যাব্রাডরের উপকূল; আইসল্যান্ডের উত্তরাংশ এবং ইউরোপের আর্কটিক উপকূলের কিছু অংশ। উত্তর মেরু তথা সুমেরু কোন ভূমি নয়, বরং বরফাচ্ছাদিত সমুদ্রের উপর অবস্থিত, যাকে আর্কটিক মহাসাগর বা উত্তর মহাসাগর বলা হয়। সুতরাং বলা যায় বরফাচ্ছাদিত উত্তর মহাসাগর এবং তার চারদিকের কিছু চিরহিমায়িত ভূমি নিয়েই সুমেরু অঞ্চল।


title: সুমেরু অঞ্চল

text: রাজনৈতিক ও সামাজিকভাবে আটটি সুমেরু আঞ্চলিক রাষ্ট্রের (কানাডা, রাশিয়া, ডেনমার্ক, নরওয়ে, যুক্তরাষ্ট্র, সুইডেন, ফিনল্যান্ড ও আইসল্যান্ড) সর্বউত্তরের সব স্থানগুলোকেই সুমেরু অঞ্চলের ভেতর ফেলা হয়, যদিও বৈজ্ঞানিক দৃষ্টিকোণ থেকে তাদের অনেকগুলোই সুমেরু বৃত্তের দক্ষিণে। সুমেরু অঞ্চলে সাধারণত শীত ও গ্রীষ্মকালের তাপমাত্রা ও পরিবেশের মধ্যে বিশাল পার্থক্য দেখা যায়। অঞ্চলটির উত্তরাংশ পুরো বছর বরফাচ্ছাদিত থাকে, এবং দক্ষিণাংশে ঘাস, হোগলা ও গুল্মজাতীয় গাছ দেখা যায়। চিরহিমায়িত ভূমির পৃষ্ঠ অবশ্য গ্রীষ্মকালে সকল বরফ ঝেড়ে ফেলে সজীব হয়ে ওঠে। এখানকার তিন-পঞ্চমাংশ জায়গাই আসলে চিরহিমায়িত অঞ্চলের বাইরে। গ্রীষ্মকাল সংক্ষিপ্ত হলেও তখন সূর্য দীর্ঘক্ষণ ধরে আলো ও তাপ দিতে পারে।


title: সুমেরু অঞ্চল

text: বিংশ শতাব্দীতে সুমেরু অঞ্চল নিয়ে মানুষের আগ্রহ দিন দিন বেড়েছে, বিশেষ করে দ্বিতীয় বিশ্বযুদ্ধের পর। এর কারণগুলোর মধ্যে রয়েছে: অনেকগুলো গুরুত্বপূর্ণ ঘনবসতি অঞ্চলের মধ্যে যোগাযোগের সবচেয়ে সংক্ষিপ্ত আকাশপথ, খনিজ পদার্থ বিশেষ করে পেট্রোলিয়াম, বনভূমি ও ঘাসভূমির উপস্থিতি এবং আবহাওয়াবিদ্যায় এর গুরুত্ব। এই অঞ্চলের বরফের মাঝে বাস করে জুপ্ল্যাংকটন, ফাইটোপ্ল্যাংকটন, মাছ, সামুদ্রিক স্তন্যপায়ী, পাখি, স্থলচর প্রাণী, উদ্ভিদ ও কিছু মানব গোষ্ঠী। এই অঞ্চলের সুপরিচিত অনন্য জীবগুলোর মাঝে রয়েছে মেরু ভালুক, মেরু শেয়াল, সাদা লেজবিশিষ্ট টারমিগান পাখি, মাস্ক ষাড়। আর মানব গোষ্ঠীদের উদাহরণ হিসেবে এস্কিমো, সামি-দের নাম করা যায়।


title: ডিজিক

text: ডিজিটাল ইমেজিং কোর বা সংক্ষেপে ডিজিক হলো ক্যানন ইনকর্পোরেটেড এর ডিজিটাল ক্যামেরা এবং ক্যামকর্ডার এর সিগনাল প্রসেসিং এবং কন্ট্রোল ইউনিট এর নাম। এটি ক্যাননের ক্যামেরায় ইমেজ প্রসেসর হিসেবে ব্যবহৃত হয়।


title: ডিজিক

text: আসল ডিজিক ব্যবহৃত হয়েছিল ক্যানন পাওয়ারশট জি৩, ক্যানন এস১ আইএস, এ৫২০। এটি তিনটি ভিন্ন চিপ নিয়ে গঠিত। এগুলো হলো : ভিডিও প্রসেসিং আইসি, ইমেজ প্রসেসিং আইসি এবং ক্যামেরা কন্ট্রোল আইসি।


title: ডিজিক

text: ডিজিক ২ একটি সিঙ্গেল চিপ সিস্টেম। এর প্রসেসিং স্পীড ছিল আরো বেশি। এতে ডিডিআর-এসডির‍্যাম ব্যবহৃত হয়েছিল, যার ফলে ক্যামেরার স্টার্টআপ টাইম কমেছিল এবং অটোফোকাস আরো উন্নত হয়েছিল। এটি মেমোরি কার্ডে ৫.৮ মেগাবাইট/সেকেন্ডে রাইট করতে পারে। ক্যানন দাবি করে, ডিএসএলআর ক্যামেরায় এটি রঙ, শার্পনেস এবং অটো হোয়াইট ব্যালেন্স উন্নত করেছে।


title: ডিজিক

text: ডিজিক ৩ এর পূর্ববর্তীগুলোর চেয়ে আরো ভালো ইমেজ কোয়ালিটি, দ্রুততর অপারেশন এবং দীর্ঘস্থায়ী ব্যাটারী লাইফ প্রদান করে।


title: ডিজিক

text: এটি নয়টি পর্যন্ত মুখমন্ডল শনাক্ত করতে পারে। এটি এক্সপোজার এবং ফ্লাশ কন্ট্রোল করে, যা প্রতিটি মুখমন্ডলের উপর আলো নিশ্চিত করে।


title: ডিজিক

text: এটি আরো দ্রুততর ইমেজ প্রসেস করতে পারে। উচ্চ আইএসও ইমেজে এটি নয়েস রিডাকশন করতে পারে।


title: ফুজিফিল্ম

text: ১৯৩৪ সালে ফুজিফিল্ম প্রতিষ্ঠিত হয়। ১৯৪০ এর ডশকে এটি অপটিক্যাল গ্লাস, লেন্স ইত্যাদি তৈরি শুরু করে।


title: আদ্রিয়ান লামো

text: আদ্রিয়ান লামো ছিলেন একজন কলম্বিয়ান-আমেরিকান কম্পিউটার নিরাপত্তা বিশ্লেষক ও গ্রে-হ্যাট হ্যাকার। তিনি প্রথম আলোচনায় আসেন, দ্য নিউ ইয়র্ক টাইমস, ইয়াহু!, মাইক্রোসফটের মত গুরুত্বপূর্ণ প্রতিষ্ঠানের ওয়েবসাইট হ্যাক করে। ২০০৩ সালে তিনি গ্রেফতার হন। ২০১০ সালে লামো বিকল্পধারার ওয়েবসাইট উইকিলিকসে তথ্য ফাঁস করার অভিযোগে আটক মার্কিন সেনা কর্মকর্তা ব্র্যাডলি ম্যানিং সম্পর্কে এফবিআইকে তথ্য দেন। এরপর এফবিআই ম্যানিংকে গ্রেফতার করে।


title: আদ্রিয়ান লামো

text: আদ্রিয়ান লামো ১৯৮১ সালে ম্যাসাচুসেট্‌সয়ের বোস্টনে জন্মগ্রহণ করেন। তার পিতার নাম মারিও লামো-জিমেনিজ ও মাতার নাম মেরি লামো-এটউড। তিনি সাধারনত হোমলেস হ্যাকার হিসেবে পরিচিত। লামো হ্যাক করার জন্য সাধারনত পনশালা, গ্রন্থাগার ও শিক্ষা প্রতিষ্ঠানের ক্যাফে ব্যবহার করতেন। যদিও তিনি কয়েকটি বড় প্রতিষ্ঠানের ওয়েবসাইটের নিরাপত্তা বিশ্লেষণ করেছেন কিন্তু তিনি তার কাজের জন্য কোন টাকা নিতে আপত্তি জানাতেন।


title: আদ্রিয়ান লামো

text: ১৯৯০-এর দশকের মাঝের দিকে লামো সমকামী ও হিজড়াদের মিডিয়া ফার্ম প্লানেটআউট.কম-এ একজন স্বেচ্ছাসেবী হিসেবে কাজ করেন। ১৯৯৮ সালে তিনি সান ফ্রান্সিসকো বোর্ড অব সুপারভাইজর গঠিত সমকামী ও হিজড়াদের ইয়ুথ টাস্কফোর্সের সদস্য মনোনীত হয়েছিলেন। ২০০১ সালে লামো তাকে চিকিৎসার জন্য দেওয়া বেনজেড্রিন বেশি পরিমাণে গ্রহণ করেছিলেন।


title: আদ্রিয়ান লামো

text: ২০০৪ সালে ওয়াইয়ার্ড ম্যাগাজিনে দেওয়া এক সাক্ষাৎকারে তার সাবেক মেয়ে বন্ধু বলেন, লামো তাকে অনেক শাসন করতেন এবং লামোর একটি শটগান ছিল যেটা দিয়ে সে তার মেয়ে বন্ধুকে ভয় দেখাত। একই সাক্ষাৎকারে দাবি করা হয়, আদালত তাকে পূর্ণ বিশ্রামের নির্দেশ দিয়েছিল। যদিও লামো পরবর্তীতে এই সাক্ষাৎকারের নিরপেক্ষতা নিয়ে প্রশ্ন তুলেন এবং এর সত্যতা নাকচ করে দেন। এছাড়া ২০১০ সালের মে মাসের ওয়াইয়ার্ড ম্যাগাজিনের এক নিবন্ধে বলা হয়, লামোর ব্যাকপ্যাক চুরি যাবার পর এক তদন্ত কর্মকর্তা তার অস্বাভাবিক আচরন লক্ষ্য করেন ও তাকে আটক করেন। চিকিৎসকরা তার এই আচরনকে ‘এসপার্জার সিনড্রম’ বলে আখ্যায়িত করে এবং তাকে ৭২ ঘন্টার চিকিৎসা দেয় যা পরে ৯ দিন পর্যন্ত স্থায়ী হয়েছিল।


title: আদ্রিয়ান লামো

text: ২০১১ সালের মার্চে লামো অভিযোগ করেন, ম্যানিং ঘটনার পর থেকে তার জীবন হুমকির মুখে।


title: আদ্রিয়ান লামো

text: লামো প্রথম পরিচিতি পান “ইনসাইড-অল.কম নামে একটি ওয়েবসাইটের মাধ্যমে। যেখানে তিনি আমেরিকান অনলাইনের (AOL.com) মুক্তির অপেক্ষায় থাকা একটি সফটওয়্যারের গ্রফিক ডিজাইনের স্ক্রিনশট প্রকাশ করেছিলেন। ফলে ইন্টারনেট সার্ভিস প্রোভাইডর তার ওয়েবসাইটের নিবন্ধন বাতিল করেছিল।


title: আদ্রিয়ান লামো

text: ২০০১ সালের ডিসেম্বরে “ওয়ার্ল্ডকম” দ্বারা লামো ব্যাপক প্রশংসিত হন কারণ তিনি তাদের নিরাপত্তা ত্রুটি ধরিয়ে দিয়েছিলেন। এরপর ২০০২ সালের ফেব্রুয়ারিতে তিনি দ্য নিউ ইয়র্ক টাইমসের ডাটাবেজে ঢুকতে সক্ষম হন এবং সেখান থেকে তিনি “লেক্সিসনেক্সিসের” একাউন্ট ব্যবহার করে গুরত্বপূর্ণ বিষয়ের উপর গবেষণাপত্রে প্রবেশে সক্ষম হন। দ্য নিউ ইয়র্ক টাইমস তার বিরুদ্ধে একটি অভিযোগ দায়ের করে এবং তদন্ত কর্মকর্তারা ১৫ মাস তদন্ত করে ২০০৩ সালের আগস্টে লামো’র বিরুদ্ধে একটি গ্রেফতারি পরোয়ানা জাড়ি করে। কিছুদিন লুকিয়ে থাকার পর ৯ সেপ্টেম্বর সকাল ১০.০০টায় তিনি ক্যালিফোর্নিয়ার সেক্রামেন্টোতে যুক্তরাষ্ট্র মার্শালের কাছে অত্মসমর্পন করেন। ১১ সেপ্টেম্বর তিনি নিউইয়র্ক সিটিতে এফবিআইর কাছে পুনরায় আত্মসমর্পন করেন ও তখন তার বিরুদ্ধে ২০০৪ সালের ৮ জানুয়ারি মাইক্রোসফট, “লেক্সিসনেক্সিসের” এবং দ্য নিউ ইয়র্ক টাইমসে সাইবার হামলার জন্য অভিযোগ গঠন করা হয়।


title: আদ্রিয়ান লামো

text:
পরে আদালত ২০০৪ সালে লামোকে $৬৫,০০০ ডলার জরিমানা, ছয় মাস তার বাড়িতে গৃহবন্দি ও ২ বছরের জন্য পরীক্ষাধীন অবস্থায় রাখার আদেশ দেয়। অভিযোগগুলো হলো, দ্য নিউ ইয়র্ক টাইমস, ইয়াহু! ও ওয়ার্ল্ডকমের নিরাপত্তা ত্রুটি প্রকাশ করে দেওয়া।
১৮ মাস পর্যবেক্ষণে থাকা অবস্থায় লামো ২০০৬ সালের ৯ মে যুক্তরাষ্ট্র কর্তৃপক্ষকে তার রক্তের নমুনা দিতে অস্বীকৃতি জানায়। কর্তৃপক্ষ তার ডিএনএ নথিভুক্ত করার জন্য তার রক্ত চেয়েছিল। পরে লামো’র আইনজীবী বলেন, ধর্মীয় বিশ্বাসের কারণে লামো রক্ত দিতে রাজি হননি।


title: মার্টিন কুপার

text: মার্টিন "মার্টি" কুপার (; জন্ম: ২৬ ডিসেম্বর, ১৯২৮) ইলিনয়িস রাজ্যের শিকাগোতে জন্মগ্রহণকারী বিখ্যাত মার্কিন আবিষ্কারক। তারবিহীন টেলিফোন শিল্প হিসেবে মোবাইল ফোনের পথিকৃৎ হিসেবে বৈশ্বিকভাবে পরিচিত হয়ে আছেন। এ শিল্পে তাঁর সর্বমোট এগারোটি মেধাস্বত্ব রয়েছে। বর্তমান সময়ের বেতার তরঙ্গ ব্যবস্থাপনায় অন্যতম শীর্ষস্থানীয় আবিষ্কারক তিনি।


title: মার্টিন কুপার

text: ১৯৫০ সালে ইলিনয়িস ইনস্টিটিউট অব টেকনোলজি (আইআইটি) থেকে স্নাতক ডিগ্রী লাভ করেন কুপার। স্নাতক ডিগ্রী শেষে কোরিয়ার যুদ্ধের সময় মার্কিন নৌবাহিনীর সংরক্ষিত বাহিনীতে সাবমেরিন অফিসারের তালিকায় অন্তর্ভুক্ত করেন নিজেকে। ১৯৫৭ সালে আইআইটি থেকেই ইলেকট্রিক্যাল ইঞ্জিনিয়ারিং বিষয়ে স্নাতকোত্তর ডিগ্রী অর্জন করেন। ২০০৪ সালে এখান থেকেই সম্মানসূচক ডক্টরেট ডিগ্রী লাভ করেন তিনি। বর্তমানে তিনি বিশ্ববিদ্যালয়ের ট্রাস্টি বোর্ডের সদস্য হিসেবে রয়েছেন।


title: মার্টিন কুপার

text: বিশিষ্ট উদ্যোক্তা, আবিষ্কারক, বিনিয়োগকারী এবং নীতি পরামর্শক ও তারবিহীন মোবাইলের ফার্স্ট লেডি হিসেবে পরিচিত আর্লিন হ্যারিসকে বিয়ে করেন মার্টিন কুপার।


title: মার্টিন কুপার

text: ১৯৭০-এর দশকে মোটোরোলা কোম্পানীতে কর্মরত অবস্থায় প্রথমবারের মতো হাতের মুঠোয় মোবাইল ফোন থেকে কথা বলেন এবং এর উন্নয়নে কাজ করে যান। এরপর এটিকে বাজারজাতকরণে নিয়ে আসেন। এরফলে তিনি বৈশ্বিকভাবে সেল ফোনের জনকের মর্যাদা পান। এছাড়াও তিনি আধুনিক বিশ্বের প্রথম ব্যক্তি হিসেবে জনসমক্ষে মোবাইল ফোনধারী হয়ে আছেন।


title: মার্টিন কুপার

text: তাঁর স্ত্রী ও বিশিষ্ট ব্যবসায়িক অংশীদার আর্লিন হ্যারিসের সাথে অনেকগুলো যোগাযোগ বিষয়ক কোম্পানী গঠন করেন। বর্তমানে তিনি ক্যালিফোর্নিয়ার দেল মার এলাকায় অবস্থিত ডায়না এলএলসি কোম্পানীর সহ-প্রতিষ্ঠাতা ও সভাপতির দায়িত্ব পালন করছেন। এছাড়াও, ফেডারেল কমিউনিকেশন্স কমিশন এবং মার্কিন যুক্তরাষ্ট্রের বাণিজ্য মন্ত্রণালয়ের সাথে জড়িত রয়েছেন কুপার।


title: ৩৩৫ বছরের যুদ্ধ

text: ৩৩৫ বছরের যুদ্ধটি (ওলন্দাজ ভাষায়: Driehonderdvijfendertigjarige Oorlog) হয়েছিল ইউনাইটেড নেদারল্যান্ডস ও সিসিলি দ্বীপপুঞ্জের মধ্যে। উভয় পক্ষের মধ্যে দীর্ঘ সময় শান্তি চুক্তি না হওয়ায় এই যুদ্ধটি বছরের পর বছর ধরে চলছিল। যদিও উভয় পক্ষ থেকে একটি গুলিও ছোঁড়া হয়নি ও একজন মানুষও আহত বা নিহত হয়নি। এজন্য এই যুদ্ধকে রক্তপাতহীন যুদ্ধ ও পৃথিবীর সবচেয়ে দীর্ঘস্থায়ী যুদ্ধের একটি হিসেবে অবহিত করা হয়। অবশেষে ১৬৫১ সালে শুরু হওয়া এ যুদ্ধ, ১৯৮৬ সালে শান্তি চুক্তির মাধ্যমে আনুষ্ঠানিকভাবে অবসান হয়।


title: ৩৩৫ বছরের যুদ্ধ

text: ১৬৪২ থেকে ১৬৫২ সাল পর্যন্ত চলা দ্বিতীয় ব্রিটিশ গৃহযুদ্ধের সময় সিসিলি দ্বীপপুঞ্জ থেকে রাজা চার্লসের অনুগত রয়ালিস্টিক বাহিনী পিছু হঠতে বাধ্য হয় এবং এই দ্বীপে পার্লামেন্টারিয়ানদের আধিপত্য বিস্তার হয়।


title: ৩৩৫ বছরের যুদ্ধ

text: এদিকে পার্লামেন্টারিয়াদের দ্বারা সিসিলি দ্বীপপুঞ্জে ইউনাইটেড নেদারল্যান্ডসের একটি নৌজাহাজ আক্রান্ত হয়। সেসময় ডাচরা ব্রিটিশদের সাথে ভালো সম্পর্ক বজায় রেখে চলত কারণ রানী প্রথম এলিজাবেথের সময় তারা তাদের যুদ্ধে ইংরেজদের সাহায্য পেয়েছিল। গৃহযুদ্ধে যে পক্ষই জয় লাভ করবে তারা সে দলকেই সমর্থন দেবে এই নীতি বজায় রেখে চলত।


title: ৩৩৫ বছরের যুদ্ধ

text: ডাচ নেভির জাহাজে আক্রমণের ফলে ডাচদের অনেক ক্ষতি হয় যার ফলে ৩০ মার্চ, ১৬৫১ সালে অ্যাডমিরাল মার্টেন হারপারর্টজোন ট্রুম্প সিসিলিতে আসেন এবং তার জাহাজের জন্য ক্ষতিপূরন দাবি করেন এবং কিন্তু ইংরেজদের পক্ষ থেকে কোন উত্তর না পেয়ে তিনি সিসিলিদের বিরুদ্ধে যুদ্ধ ঘোষণা করেন। তিনি শুধু সিসিলিদের বিরুদ্ধে যুদ্ধ ঘোষণা করেছিলেন কারণ তখন অধিকাংশ অঞ্চলই পার্লামেন্টারিয়ানদের দখলে চলে গিয়েছিল। ১৬৫১ সালের জুনে পার্লামেন্টারিয়ানরা রয়ালিস্টিক অ্যাডমিরাল রবার্ট ব্ল্যাককে অঅত্মসমর্পণ করতে বাধ্য করেন। সেসময় ডাচদের আশ্বাস দেওয়া হয় তারা এটার সমাধান করবে। এরপর ডাচরা যুদ্ধ সমাপ্ত না করেই চলে যায়।


title: ৩৩৫ বছরের যুদ্ধ

text: ১৯৮৫ সালে সিসিলি দ্বীপপুঞ্জের কাউন্সিলের চেয়ারম্যান ও ইতিহাসবিদ “রয় ডানকান” লন্ডনে অবস্থিত নেদারল্যান্ডস দূতাবাসে একটি চিঠি লিখে এই যুদ্ধ সম্পর্কে যে ধারনা প্রচলিত তা অবসান করার আহ্বান জানান। দূতাবাসের কর্মকর্তারা যুদ্ধের খোঁজ খবর নিয়ে জানতে পারেন এই ধারণা সত্য এবং ডানকান শান্তি চুক্তিতে স্বাক্ষর করার জন্য ডাচ রাষ্ট্রদূত “রেইন হাইডিকপারকে” সিসিলিতে আমন্ত্রন জানান। রাষ্ট্রদূত সিসিলিতে এসে ১৭ এপ্রিল, ১৯৮৬ সালে শান্তিচুক্তিতে স্বাক্ষর করেন। এভাবে ৩৫৫ বছর পূর্বে শুরু হওয়া যুদ্ধের অবসান ঘটে। ডাচ দূত মজা করে বলেছিলেন, “সিসিলিয়ানবাসী সবসময় ভয়ে থাকতেন, আমরা যেকোন সময় তাদের আক্রমণ করতে পারি।”


title: ৩৩৫ বছরের যুদ্ধ

text: বোউলি (২০০১) এক বিতর্কে বলেন, হুয়াটলক মেমোরিয়ালের চিঠিটিই সম্ভবত যুদ্ধ ঘোষণার এই কিংবদন্তি ছড়িয়েছিল।


title: ইকথাইওফিস

text: ইকথাইওফিস (অন্ধ কীট নামেও পরিচিত) এটি একটি উপাঙ্গহীন উভচর প্রাণী। ইকথাইওফিস্ "Calecilians" গণ এর অন্তর্ভুক্ত। দেহ কেঁচো আকৃতির । এই প্রাণী টি প্রায় ১ফুট লম্বা হয়ে থাকে। এরা ভেজা মাটিতে গর্ত করে থাকে। দেহ ক্ষুদ্র ক্ষুদ্র আইশ এ ঢাকা থাকে। চোখ অসচ্ছ তক দিয়ে আবৃত থাকে।চোখ ও নাসাছিদ্র এর মাঝে সংবেদী কর্সিকা থাকে। জীবনের প্রথম পর্যায়ে পানিতে থাকে। স্ত্রী প্রাণী পানির নিকটে গর্ত করে ২০ টির মত ডিম পাড়ে। এটি আদি প্রাণী দক্ষিণ এশিয়ায় এদের বিস্তার লক্ষ্য করা যায়।